A képen szöveg, clipart látható

Automatikusan generált leírás

**HÉVÍZI TURISZTIKAI NONPROFIT KFT.**

**ÜZLETI TERV**

**2024. ÉV**

Készítette:

Pálffy Tamás, ügyvezető igazgató

2024. március 11.

**Tartalomjegyzék**

[**Tartalomjegyzék** 2](#_Toc155957750)

[I. A TÁRSASÁG ÁLTALÁNOS BEMUTATÁSA 3](#_Toc155957751)

[I.1. A Társaság alapadatai 3](#_Toc155957752)

[I.2. A vállalkozás története, céljai 4](#_Toc155957753)

[II. MARKETING ÉS CSELEKVÉSI TERV 6](#_Toc155957754)

[II. 1. Turisztika adatok áttekintése 6](#_Toc155957755)

[II.1.1. Globális helyzetkép 6](#_Toc155957756)

[II.1.2. Magyarországi adatok - 2023 9](#_Toc155957757)

[II.1.3. Hévíz – Turisztikai adatok 2023 13](#_Toc155957758)

[II.1.4. Turisztikai trendek, jövőkép 15](#_Toc155957759)

[II. 2. Termékek, szolgáltatások pozícionálása, célcsoportok meghatározása 17](#_Toc155957760)

[II. 3. Rendezvények 18](#_Toc155957761)

[II.4. Tourinform iroda működtetése 20](#_Toc155957762)

[II.5. Marketingakciók 21](#_Toc155957763)

[III. VEZETŐSÉGI ÉS SZERVEZETI FELÉPÍTÉS 24](#_Toc155957764)

[IV. PÉNZÜGYI TERV 27](#_Toc155957765)

# I. A TÁRSASÁG ÁLTALÁNOS BEMUTATÁSA

## I.1. A Társaság alapadatai

- Működési forma: Nonprofit Korlátolt Felelősségű Társaság

- Tulajdonosok:

- Hévíz Város Önkormányzata, Székhely: 8380 Hévíz, Kossuth Lajos utca 1.

- Hévíz Turisztikai Egyesület, Székhely: 8380 Hévíz, Rákóczi u. 2.

- Hévízi Szobakiadók Szövetsége, Székhely: 8380 Hévíz, Széchenyi u. 10.

- Danubius Szálloda és Gyógyüdülő Zrt., Székhely: 1051 Budapest, Szent István tér 11.

- Hévinvest Spa-Golf Zrt., Székhely: 1119 Budapest, Tétényi út 84-86.

- Hotel Carbona Zrt., Székhely: 8380 Hévíz, Attila u. 1.

- Hotel Garden Kft., Székhely: 8380 Hévíz, Lótuszvirág u. 1.

- Hunguest Hotels Szállodaipari Zrt., Székhely: 1056 Budapest, Váci u. 38.

- Gelencsér Dental Fogászati Szolgáltató Kft., Székhely: 8380 Hévíz, Vörösmarty u. 75.

- Törvényes képviselő: Pálffy Tamás Csaba, 9700 Szombathely, Fürdő utca 8.

- A Társaság pontos neve: Hévízi Turisztikai Nonprofit Korlátolt Felelősségű Társaság

- A Társaság székhelye: 8380 Hévíz, Rákóczi utca 2.

- A Társaság fő tevékenysége: Reklámügynöki tevékenység

- A Társaság melléktevékenységei:

2013. január 1-től

Könyvkiadás

Folyóirat, időszaki kiadvány kiadása

Piac-, közvélemény-kutatás

Hangfelvétel készítése, kiadása

Üzletviteli, egyéb vezetési tanácsadás

Egyéb kiadói tevékenység

Médiareklám

Iparcikk jellegű bolti vegyes kiskereskedelem

Összetett adminisztratív szolgáltatás

Könyv-kiskereskedelem

Fénymásolás, egyéb irodai szolgáltatás

Újság-, papíráru-kiskereskedelem

Egyéb m.n.s. új áru kiskereskedelme

Utazásszervezés

Egyéb pénzügyi kiegészítő tevékenység

Múzeumi tevékenység

M.n.s. egyéb szórakoztatás, szabadidős tevékenység

2020. június 6-tól

Élelmiszer jellegű bolti vegyes kiskereskedelem

Csomagküldő, internetes kiskereskedelem

Adatfeldolgozás, web-hoszting szolgáltatás

Saját tulajdonú, bérelt ingatlan bérbeadása, üzemeltetése

Szabadidős, sporteszköz kölcsönzése

Egyéb foglalás

Konferencia, kereskedelmi bemutató szervezése

Üzleti élet szabályozása, hatékonyságának ösztönzése

M.n.s. egyéb oktatás

Szakmai érdekképviselet

M.n.s. egyéb közösségi, társadalmi tevékenység

- Elérhetőségi adatok

Postacím: 8380 Hévíz, Rákóczi utca 2.

E-mail cím: [office@hevizmarketing.hu](mailto:office@hevizmarketing.hu)

Tel.: 00 36 83/540-070

- A Társaság könyvvezetését végző neve: Nettné Weininger Ilona egyéni vállalkozó (8360 Keszthely, Györök Gy. u. 7., adószám: 66049236-1-40),

- A Társaság jogi képviseletét ellátja: Dr. Gelencsér Anita ügyvéd (székhely: 8360 Keszthely, Kossuth Lajos utca 125., adószám: 27693827-1-20)

- A Társaság könyvvizsgálójának neve, címe: Vecsera Jánosné, 8360 Keszthely, Pipacs u. 4. „GM-AUDIT" Könyvvizsgáló és Tanácsadó Korlátolt Felelősségű Társaság

## I.2. A vállalkozás története, céljai

Hévíz Város Önkormányzata a turizmusban érdekelt helyi szereplőkkel 2011. január 1-én alapította meg a Hévízi Turisztikai Nonprofit Kft.-t, azzal a céllal, hogy hatékonyabb, koncentráltabb turizmusfejlesztés és városmarketing feladatellátás valósuljon meg. A társaságot 2011. február 2-án jegyezte be a Zala Megyei Bíróság. Tevékenységét a taggyűlés által elfogadott éves üzleti terv alapján folytatja.

A szervezet a belföldi és az alábbi célpiacok irányába végzi tevékenységét: Németországban, Ausztriában, Szlovákiában, Csehországban és a háború kitöréséig Oroszországban folytatott aktivitásokat, melyeket kibővít Lengyelország, Horvátország, Szlovénia és esetlegesen Izrael, Kína és Dél-Korea bizonyos területeire. Ezen területekről rendszeresen szervezett sajtó és utazási irodai study tour-okat, workshopokat a hévízi szolgáltatók bevonásával, valamint online és nyomtatott sajtó megjelenéseket koordinált.

A korábbi évek üzleti terveiben meghatározottak szerint a belföldi és külföldi kommunikációban online, nyomtatott, televízió, rádió kampányok mellett kültéri megjelenés, PR tevékenység, közösségi marketing aktivitás, városi csomagajánlat kidolgozása, a heviz.hu honlap fejlesztése és működtetése lett a társaság feladata, mely 2020. évben kibővült.

A marketingaktivitások mellett a társaság aktívan együttműködik a Hévíz Turisztikai Egyesülettel, a Hévíz-Balaton Airport Kft.-vel, valamint a térségi és országos turisztikai szervezetekkel.

2020. 05. 01-vel a Hévízi Turisztikai Nonprofit Kft. átvette a Hévíz Turisztikai Desztinációs Menedzsment Egyesülettől a Hévízi Tourinform iroda működtetését, továbbá 2020. év nyarától a Hévízen – beleértve a térség esetleges bevonását - megvalósuló turisztikai célú rendezvények megszervezési és megvalósítási feladatait is felvállalja.

A társaság jelentős szerepet vállal továbbá pályázati források megszerzésében Hévíz Város Önkormányzat, a Hévíz Turisztikai Egyesület és a szervezet számára, különös tekintettel a rendezvényekre vonatkozóan.

# II. MARKETING ÉS CSELEKVÉSI TERV

## II. 1. Turisztika adatok áttekintése

### II.1.1. Globális helyzetkép

Az ETC (European Travel Commission) elemzése alapján európai turizmus további is növekvő pályán van és hamarosan eléri a világjárvány előtti szinte. 2022-es évben még a külföldi turisták érkezése 18%-kal elmaradt a 2019-es szinttől, azonban a 2023. évben ismét növekedett az utazási kedv a gazdasági nehézségek ellenére. A megélhetési költségek emelkedése miatti aggodalmak ellenére a fogyasztók nem voltak hajlandóak visszafogni az utazásokat, különösen 2023. második felében. Az infláció az euróövezetben elérte a csúcspontját, azóta lassul, csökkennek az energiaárak és stabilizálódik a munkaerőpiac.

Egyértelmű kockázatok az élelmiszerek és a repülőgép-üzemanyagok megemelkedett árai, a légitársaságok és a vendéglátóhelyek magasabb működési költségei, valamint az Oroszország-Ukrajna, illetve az izraeli háború okozta bizonytalanságok. Az éghajlattal kapcsolatos kihívások, mint például a hőhullámok, erdőtüzek és árvizek idén nyáron a turisztikai ’forrópontokat’ sújtották, hangsúlyozva, hogy az ágazatban az éghajlatváltozás elleni küzdelem érdekében átalakításra van szükség.

Az európai turisztikai kereslet mindezek ellenére 2023-ban szilárd alapokon állt. Az adatok azt mutatják, hogy a jelentéstevő úti célok közel egyharmada meghaladta a 2019-es turistaérkezési szintet, míg egynegyedük csak 10%-kal maradt el attól. Az érkezések tekintetében Szerbia (32%) és Törökország (21%) teljesített jobban, ami főként a mindkét országban a vízummentességet kihasználó orosz utazók beáramlásának köszönhető. Ezzel szemben az orosz turisták hiánya leginkább Finnországban és a balti államokban érzékelhető. Bulgária szintén erős teljesítményt nyújtott (+27%), amely Törökországgal együtt a legkedvezőbb ár-érték arányú nyaralási célpontként való pozíciójának köszönhető az emelkedő utazási költségek idején.

Az UNWTO legfrissebb Turisztikai Világbarométere azt mutatja, hogy a világ úti céljai 22%-kal több nemzetközi turistát fogadtak 2023 harmadik negyedévében az előző év azonos időszakához képest, ami az északi félteke erős nyári szezonját tükrözi.

A nemzetközi turistaérkezések a harmadik negyedévben elérték a járvány előtti szint 91%-át, júliusban pedig 92%-ot, ami a járvány kezdete óta az eddigi legjobb hónap.

Összességében a turizmus 2023 január-szeptemberében a járvány előtti szint 87%-át érte el. Ez azt jelenti, hogy az ágazat az év végére majdnem 90%-ra áll vissza. Az előrejelzések szerint az Európába irányuló nemzetközi turistaérkezések 2024-re, a vártnál egy évvel korábban elérik a 2019-es szintet.

A nemzetközi turizmusból származó bevételek 2023-ban elérhetik az 1,4 billió USD-t, ami a 2019-es 1,5 billió USD-nek mintegy 93%-a.

A gazdasági problémák ellenére a turisták továbbra is az utazási kiadásokat helyezik előtérbe más diszkrecionális kiadásokkal szemben. Ennek eredményeképpen az európai utazási kereslet továbbra is megközelítette a járvány előtti szintet, a külföldi érkezések száma pedig 2019-hez képest most -3,2%-kal csökkent a TourMIS januártól szeptemberig terjedő időszakra vonatkozó adatai alapján. Ez a felfelé irányuló teljesítmény elsősorban az Európán belüli utazásoknak és a kedvező árfolyamokat kihasználó amerikai utazók beáramlásának köszönhető.

A nyári turisztikai fellendülés tekintetében némi eltérés mutatkozott az egyes úti célok között. Az év eddigi adatai azt mutatják, hogy körülbelül minden harmadik úti cél meghaladta a 2019-es szintet a külföldi érkezések tekintetében.

Európa fellendülését főként a dél-európai és mediterrán úti célok, nevezetesen Szerbia (+15%), Montenegró (+14%), Portugália (+11%), Törökország (+8%), Málta és Görögország (egyaránt +7%) hajtották. A jelentett célállomások mintegy 65%-a azonban még mindig nem érte el a járvány előtti szintet.

*Január-május időszakban 2019. évhez hasonlítva: Lettország -32%. Litvánia -28%, Finnország -22%, Németország -21%, Magyarország -20% .*

Németországból érkező turisták adatai

A 31 jelentett célország közül 17-ben nőtt a Németországból érkező vendégek száma vagy a vendégéjszakák száma. A vendégéjszakák számának növekedése tekintetében a legjobban Szerbia teljesített, amely 41,5%-os növekedést könyvelhetett el 2019-hez képest. Az érkezések növekedését tekintve Ciprus szerepelt a legjobban, ami fontos eredmény, mivel Németország az egyik legfontosabb hagyományos piac Ciprus számára, amely közel 152 000 látogatást jelentett 2019-ben. A Ciprusra érkező németek 33,8%-os növekedése 2019-hez képest legalább részben ellensúlyozza az orosz kereslet kiesését. A szomszédos úti célok is jól teljesítenek a német utazásokból, köztük Luxemburg, Hollandia, Dánia és Belgium.

A legutóbbi negyedéves jelentésben Montenegró erős kontrasztot mutatott az érkezések és a vendégéjszakák jelentése között, ami mostanra csökkent, és pozitívabb képet mutat. A jelentések szerint az érkezések most már közelebb állnak a 2019-es szintek visszanyeréséhez, míg a vendégéjszakák 13,4%-os növekedése az év korábbi időszakához hasonlóan alakul.

A leggyengébb célországok a balti államok. Tekintettel azonban arra, hogy Németország fontos küldőpiac Törökország számára, az elmúlt években az összes érkezés mintegy 1/10-ét tette ki, a 28,9%-os csökkenés aggodalomra ad okot. Mindez a líra folyamatos gyengülése ellenére is így van, amely az elmúlt négy év során értékének közel 80%-át veszítette el. Az Egyesült Királyságból származó, csak 2023 márciusáig terjedő adatok szintén azt mutatják, hogy a Németországból érkező érkezések 31,0%-kal csökkentek 2019-hez képest.

A képen szöveg, képernyőkép, Betűtípus, szám látható

Automatikusan generált leírás

Oroszországból érkező vendégek

Szerbián kívül a legjobban teljesítő ország Törökország volt - de az orosz vendégek még itt is 9,9%-kal elmaradtak a 2019. évitől. Mindenhol máshol legalább egy turisztikai mutató több mint 50%-kal csökkent 2019-hez képest. A jelentést tevők közül a legrosszabbul teljesítő úti célok adatai alig tartalmaznak orosz érkezőket. Lettországban például mind az orosz érkezések, mind a vendégéjszakák száma 94%-kal maradt el a 2019-es szinttől. Svédországban, Finnországban, Észtországban - valamint Görögországban és Cipruson - hasonló mértékű volt a visszaesés. Ez nem igazán meglepő, mivel több ország is egyenes tilalmat és különböző mértékű vízumkorlátozást vezetett be.

Ez részben azt eredményezte, hogy az orosz turisták teljesen eltávolodtak az európai úticéloktól, helyette Thaiföld, az Egyesült Arab Emírségek, a Maldív-szigetek és Egyiptom vált látogatott desztinációvá a részükről. A közelmúltban Irán megállapodást írt alá Oroszországgal, amelynek célja a két ország közötti turizmus kölcsönös fellendítése. Az Oroszországból a legtöbb európai célállomásra irányuló utazások rövid távon valószínűleg nem fognak helyreállni.*A képen szöveg, képernyőkép, Betűtípus, sor látható

Automatikusan generált leírás*

*Forrás:* [*https://etc-corporate.org/reports*](https://etc-corporate.org/reports)*, https://www.unwto.org/*

### II.1.2. Magyarországi adatok - 2023

**Havi adatok ismertetése**

**Január**

A belföldi vendégek száma 6,5, a vendégéjszakáké 6,2%-kal nőtt az előző év azonos hónapjához képest.

A külföldi vendégek száma 36, a vendégéjszakáké 34%-kal emelkedett az előző év azonos hónapjához képest.

Az összes bruttó árbevétel közel 32 milliárd forintot tett ki, amely folyó áron 55%-kal magasabb volt az előző évinél.

Széchenyi Pihenőkártyával a kereskedelmi szálláshelyeken 26%-kal többet, 1,9 milliárd forintot fizettek a kártyatulajdonosok.

**Február**

2023 februárjában a kereskedelmi szálláshelyeken 552 ezer vendég 1,4 millió vendégéjszakát töltött el. A vendégek száma 1,0, a vendégéjszakáké 0,4%-kal mérséklődött 2022 februárjához viszonyítva. A belföldi vendégek által eltöltött éjszakák száma 13%-kal csökkent, a külföldi vendégek által eltöltött éjszakáké 17%-kal növekedett

**Március**

2023 márciusában a kereskedelmi szálláshelyeken 667 ezer vendég 1,7 millió vendégéjszakát töltött el. A vendégek száma 5,8, a vendégéjszakáké 9,0%-kal kevesebb volt az egy évvel korábbinál. A belföldi vendégek által eltöltött éjszakák száma 17%-kal visszaesett, a külföldi vendégek által eltöltött éjszakáké 1,2%-kal emelkedett.

1. **Negyedév**

A kereskedelmi szálláshelyeken 1,3%-kal több, összesen 4,5 millió vendégéjszakát regisztráltak. A belföldi vendégek 9,6%-kal kevesebb, a külföldiek 15%-kal több (2,3, illetve 2,2 millió) vendégéjszakát töltöttek el a kereskedelmi szálláshelyeken.

A kereskedelmi szálláshelyek összes bruttó árbevétele folyó áron 41%-kal nőtt, és 97 milliárd forintot tett ki.

**Április**

2023 áprilisában a turisztikai szálláshelyeken (kereskedelmi, magán- és egyéb szálláshelyeken) 1,2 millió vendég 2,9 millió vendégéjszakát töltött el. A vendégek száma 6,7, a vendégéjszakáké 1,2%-kal nagyobb volt az egy évvel korábbinál a külföldi vendégforgalom bővülésének köszönhetően. A belföldi vendégek által eltöltött éjszakák száma 6,0%-kal visszaesett.

Összesen 212 ezer ukrán vendégéjszakát regisztráltak, ami 133%-kal több a 2019 hasonló időszakban regisztráltnál.

**Május**

A vendégek száma összességében 7,1%-kal, a vendégéjszakáké 3,8%-kal nőtt a turisztikai szálláshelyeken. A vendégéjszakák 72%-át a kereskedelmi szálláshelyek adták, ahol a forgalom 1,7%-kal bővült. A magán- és egyéb szálláshelyeken 9,6%-kal több vendégéjszakát regisztráltak, mint 2022 májusában.

A belföldi vendégek száma 3,1, a vendégéjszakáké 4,1%-kal csökkent az előző év azonos hónapjához képest. A vendégek száma 721 ezer, az eltöltött vendégéjszakáké 1,6 millió volt a turisztikai szálláshelyeken; ezen belül a kereskedelmi szálláshelyeken 523 ezer vendéget és 1,1 millió vendégéjszakát regisztráltak. Utóbbiak 68%-át szállodákban töltötték el, ahol a vendégéjszakák száma 5,4%-kal alacsonyabb volt az egy évvel korábbinál. A magán- és egyéb szálláshelyeken eltöltött belföldi vendégéjszakák száma 2,1%-kal nőtt 2022 májusához viszonyítva. A két legnépszerűbb turisztikai régióban, a Balatonon és a Budapest–Közép-Duna-vidéken a belföldivendég-éjszakák 22, illetve 19%-át regisztrálták.

A külföldi vendégek száma 23, a vendégéjszakáké 13%-kal emelkedett az előző év azonos hónapjához képest. A turisztikai szálláshelyekre érkezett 573 ezer vendég közel 1,6 millió vendégéjszakát töltött el, amelyek közül 431 ezer vendéget és 1,1 millió vendégéjszakát a kereskedelmi szálláshelyeken regisztráltak. Utóbbiak 78%-át szállodákban töltötték, ahol a vendégéjszakák száma 11%-kal meghaladta az egy évvel korábbit. A magán- és egyéb szálláshelyeken eltöltött külföldi vendégéjszakák számában 19%-os bővülés történt 2022 májusához viszonyítva. A legnépszerűbb turisztikai régió a Budapest–Közép-Duna-vidék volt, ahol a külföldivendég-éjszakák 64%-át regisztrálták.

**Június**

2023 júniusában a turisztikai szálláshelyeken (kereskedelmi, magán- és egyéb szálláshelyeken) 1,6 millió vendég 4,0 millió vendégéjszakát töltött el. A vendégek száma 3,8%-kal magasabb, a vendégéjszakáké 0,8%-kal alacsonyabb volt az egy évvel korábbinál. A belföldi vendégek által eltöltött éjszakák száma 10%-kal csökkent, a külföldi vendégéjszakáké 14%-kal emelkedett

2021-hez képest a belföldi vendégéjszakák száma 15,6%-kal, 2019-hez hasonlítva 2,3%-kal nőtt. A külföldi vendégéjszakák száma 2021-hez képest 288,1%-kal nagyobb, 2019-hez hasonlítva 37,2%-kal kisebb volt. A vendégéjszakák száma országos szinten +64,8%-kal, Budapesten +200%-kal, a Balatoni régióban +49,2%-kal, a fővároson kívüli szállodákban +39%-kal nőtt.

A kereskedelmi szálláshelyeken az összes bruttó árbevétel 54 milliárd forintot tett ki, ez folyó áron 17%-kal magasabb volt az egy évvel korábbinál.

Széchenyi Pihenőkártyával folyó áron 3,3%-kal kevesebbet, 2,9 milliárd forintot költöttek a kártyatulajdonosok a kereskedelmi szálláshelyeken.

1. **Félév**

A turisztikai szálláshelyeken 1,3%-kal több, összesen csaknem 16 millió vendégéjszakát regisztráltak.

A belföldi vendégek 8,0%-kal kevesebb, a külföldiek 13%-kal több (8,1 millió, illetve 7,9 millió) vendégéjszakát töltöttek el a turisztikai szálláshelyeken.

**Július**

A vendégek száma összességében 4,3%-kal nőtt, a vendégéjszakáké 1,0%-kal csökkent a turisztikai szálláshelyeken. A vendégéjszakák 62%-át a kereskedelmi szálláshelyek adták, ahol a forgalom 2,3%-kal visszaesett. A magán- és egyéb szálláshelyeken 1,2%-kal több vendégéjszakát regisztráltak, mint egy évvel korábban.

A belföldi vendégek száma 3,6, a vendégéjszakáké 8,4%-kal csökkent az előző év azonos hónapjához képest. A vendégek száma 1,3 millió, az eltöltött vendégéjszakáké 3,9 millió volt a turisztikai szálláshelyeken; ezen belül a kereskedelmi szálláshelyeken 837 ezer vendéget és 2,3 millió vendégéjszakát regisztráltak. Utóbbiak 57%-át szállodákban töltötték el, ahol a vendégéjszakák száma 9,4%-kal alacsonyabb volt az egy évvel korábbinál. A magán- és egyéb szálláshelyeken eltöltött belföldivendég-éjszakák száma 8,2%-kal csökkent 2022 júliusához viszonyítva. A két legnépszerűbb turisztikai térségben, a Balaton és a Mátra–Bükk turisztikai szálláshelyein a belföldivendég-éjszakák 42, illetve 8,2%-át regisztrálták, Budapest részesedése 4,8% volt.

A külföldi vendégek száma 19, a vendégéjszakáké 13%-kal emelkedett az előző év azonos hónapjához képest. A turisztikai szálláshelyekre érkezett 907 ezer vendég 2,6 millió vendégéjszakát töltött el, amelyek közül 628 ezer vendéget és 1,6 millió vendégéjszakát a kereskedelmi szálláshelyeken regisztráltak. Utóbbiak 65%-át szállodákban töltötték, ahol a vendégéjszakák száma 8,0%-kal meghaladta az egy évvel korábbit. A magán- és egyéb szálláshelyeken eltöltött külföldi vendégéjszakák száma 22%-kal bővült 2022 júliusához viszonyítva. Budapest turisztikai szálláshelyein a külföldi vendégéjszakák 45%-át regisztrálták, a legnépszerűbb turisztikai térség pedig a Balaton volt, 24%-os részesedéssel.

A kereskedelmi szálláshelyeken az összes bruttó árbevétel 75 milliárd forint volt, ez folyó áron 15%-kal magasabb az egy évvel korábbinál. Széchenyi Pihenőkártyával folyó áron 8,9%-kal kevesebbet, 5,6 milliárd forintot költöttek a kártyatulajdonosok a kereskedelmi szálláshelyeken

**Augusztus**

A vendégek száma összességében 3,8%-kal csökkent, a vendégéjszakáké 0,8%-kal nőtt a turisztikai szálláshelyeken. A vendégéjszakák 63%-át a kereskedelmi szálláshelyek adták, ahol a forgalom alig változott (+0,1%). A magán- és egyéb szálláshelyeken 2,1%-kal több vendégéjszakát regisztráltak, mint egy évvel korábban.

A belföldi vendégek száma 10, a vendégéjszakáké 6,0%-kal csökkent az előző év azonos hónapjához képest. A vendégek száma 1,3 millió, az eltöltött vendégéjszakáké 3,8 millió volt a turisztikai szálláshelyeken; ezen belül a kereskedelmi szálláshelyeken 841 ezer vendéget és 2,3 millió vendégéjszakát regisztráltak. Utóbbiak 59%-át szállodákban töltötték el, ahol a vendégéjszakák száma 6,2%-kal alacsonyabb volt az egy évvel korábbinál. A magán- és egyéb szálláshelyeken eltöltött belföldi vendégéjszakák száma 6,6%-kal csökkent 2022 augusztusához mérten.

A külföldi vendégek száma 6,0, a vendégéjszakáké 11%-kal emelkedett az előző év azonos hónapjához képest. A turisztikai szálláshelyekre érkezett 1,0 millió vendég 2,9 millió vendégéjszakát töltött el, amelyek közül 704 ezer vendéget és 1,9 millió vendégéjszakát a kereskedelmi szálláshelyeken regisztráltak. Utóbbiak 66%-át szállodákban töltötték el, ahol a vendégéjszakák száma 9,2%-kal meghaladta az egy évvel korábbit. A magán- és egyéb szálláshelyeken eltöltött külföldi vendégéjszakák száma 18%-kal bővült 2022 augusztusához mérten

A kereskedelmi szálláshelyeken az összes bruttó árbevétel 84 milliárd forint volt, ez folyó áron 25%-kal magasabb az egy évvel korábbinál.

Széchenyi Pihenőkártyával folyó áron 14%-kal kevesebbet, 5,1 milliárd forintot költöttek a kártyatulajdonosok a kereskedelmi szálláshelyeken

**Szeptember**

2023 szeptemberében a turisztikai szálláshelyeken 1,4 millió vendég 3,4 millió vendégéjszakát töltött el. A vendégek száma 9,4, a vendégéjszakáké 5,8%-kal magasabb volt az egy évvel korábbinál. A belföldi vendégek által eltöltött éjszakák száma 1,2%-kal csökkent, a külföldi vendégéjszakáké 13%-kal emelkedett.

2023. január–szeptemberben a belföldi vendégek 7,0%-kal kevesebb, a külföldiek 13%-kal több vendégéjszakát töltöttek el a turisztikai szálláshelyeken, mint az előző év azonos időszakában.

**Október**

2023 októberében a turisztikai szálláshelyeken 1,3 millió vendég 3,1 millió vendégéjszakát töltött el. A vendégek száma 6,9, a vendégéjszakáké 5,1%-kal magasabb volt az egy évvel korábbinál. A belföldi vendégek által eltöltött éjszakák száma 1,2, a külföldi vendégéjszakáké 9,1%-kal emelkedett

A kereskedelmi szálláshelyeken az összes bruttó árbevétel 52 milliárd forint volt, ez folyó áron 18%-kal magasabb az egy évvel korábbinál.

Széchenyi Pihenőkártyával folyó áron 7,4%-kal többet, közel 2,3 milliárd forintot költöttek a kártyatulajdonosok a kereskedelmi szálláshelyeken az előző év azonos hónapjához képest.

**November**

2023 novemberében a turisztikai szálláshelyeken 1,0 millió vendég 2,5 millió vendégéjszakát töltött el. A vendégek száma 13, a vendégéjszakáké 7,5%-kal magasabb volt az egy évvel korábbinál. A belföldi vendégek által eltöltött éjszakák száma 5,9, a külföldi vendégéjszakáké 8,9%-kal emelkedett. 2023. január–novemberben a belföldi vendégek 5,8%-kal kevesebb, a külföldiek 12%-kal több vendégéjszakát töltöttek el a turisztikai szálláshelyeken, mint az előző év azonos időszakában.

*Forrás: KSH.HU*

### II.1.3. Hévíz – Turisztikai adatok 2023

Keresleti hatások

A 2023. évben a turisztikai forgalmat belföldön a célközönség vásárlóerejének csökkenése, külföldön az orosz-ukrán, valamint az izraeli háború befolyásolta negatív irányba, míg a német nyelvű és cseh-szlovák piacokon a számukra kedvező HUF-EUR árfolyamváltozások serkentették a keresletet.

Kínálati hatások

A hévízi szálláshelyek esetében egyértelműen a szolgáltatások minőségjavulásáról beszélhetünk, amik egyre versenyképesebbek akár az osztrák hasonló minőségű szálláshelyekkel. Az árak természetesen ennek, továbbá a költségek növekedésének (inflációs okok, bérnövekedés, energiaárak, élelmiszerek, stb.) hatására tovább emelkedtek, ami elsősorban a belföldi piac számára a csökkenő diszkrecionális jövedelem mellett egyértelműen csökkenő keresletet okozott.

Az év első 5 hónapjában egyértelmű forgalomnövekedésről számolhatunk be szinte minden piacon (kivéve az orosz-ukrán területen), mely köszönhető az év eleji iskolai szüneteknek is. A német nyelvű piacokról egyre nagyobb arányban érkeztek vissza a gyógyturisztikai csoportok, míg Csehországból és Szlovákiából tovább folytatódott a kereslet növekedése, a több éves marketingmunka gyümölcse beérett, megismerték és megszerették Hévíz szolgáltatásait. Január-május időszakban a külföldi vendégéjszakák, mind a magánszálláshelyeken, mind a kereskedelmi szálláshelyeken nagyjából 20%-kal növekedtek előző évhez képest, a belföld esetében a magánszálláshelyeken is növekedés volt erre az időszakra vonatkozóan (5%).

A nyári időszakban volt leginkább érzékelhető a kereslet megtorpanása egyértelműen a belföldi piac csökkenésének okozhatóan, mely országos tendencia volt ezekben a hónapokban. A covid időszakban erősen emelkedett a nyári belföldi vendégek aránya, most ennek a piacnak a csökkenése jelentős hatással volt a főszezonra.

Az ősz és az év végi ünnepi időszak kisebb-nagyobb kilengéssel hasonult a 2022. évhez.

*A vendég és vendégéjszakaszám adatok nyomonkövetése több forráson keresztül zajlik;*

*- az önkormányzat IFA-befizetési adatai*

*- a KSH-adatok, ahol a nemzetiségi adatok nem látszanak már*

*- az NTAK-adatok, melyekből csak részleges információkat látunk, illetve a helyi kereskedelmi szálláshelyek nemzetiségi adatai*

**Nemzetiségi adatok**

A belföldi vendégek a korábbi tendenciáktól eltérőn csekélyebb mértékben érkezek a főszezoni időszakban a korábban már leírtak szerint. Az egész évet tekintve 41%-a érkezett belföldről a hévízi vendégéjszakáknak és a vendégek 52%-a. Egyértelmű növekedés január és szeptember hónapokban volt, a többi hónap esetében és a 12 hónapot figyelembe véve csökkenés volt kimutatható.

A Németországból érkező vendégek április-október időszakban töltötték a legtöbb vendégéjszakát Hévízen, az év első 5 hónapjában és decemberben jelentősen nőtt a vendégéjszakaszámuk az előző évhez képest viszonyítva. Éves szinten stagnált a Németországból érkező vendégéjszakák száma.

A szomszédos Ausztriából az egész év folyamán jellemző volt a piacnövekedés (+20%), ami az év első 7 hónapjában kitartott, utána pedig stagnált 2023 évhez viszonyítva. Jelentős potenciál van ezen a piacon, mind az idősebb vendégkör, mint a 40+ wellness üdülést célzó korosztály esetében.

A cseh és a szlovák ill. szlovákiai magyar vendégek számra évről-évre nő, a Szlovákiából érkező vendégek száma csökkent idei évben a 3 nyári hónapban, de az év elejét, az őszt és kifejezetten május hónapot figyelve jelentős növekedés volt ismét ezen a piacon.

*Forrás: Önkormányzati és belső/gyűjtött adatok. A nemzetiségi (gyűjtött) adatok nem fedik le a teljes kereskedelmi szálláshelykínálatot Hévízen, de tendenciák következtetésére megfelelő alappal szolgálnak.*

### II.1.4. Turisztikai trendek, jövőkép

Az alábbiakban összefoglaljuk a legfontosabb turisztikai trendeket

* Újra ritkább, de hosszabb utazások térnyerését várják 2024. évben, ami a növekvő utazási költségekkel, a fokozódó környezettudatossággal magyarázható, valószínűleg inkább szezonon kívüli időszakban lesz jellemző.
* A fentiek okán csökkenni fog a szezonalitás
* Nyári hőhullámok a hűvösebb régiók felé „tolhatják” az utazókat.
* Nyár helyett egyre többen választják a tavaszt, a tavaszi utazás tendenciája mögött leginkább az idősebb, valamint a fiatalabb demográfiai csoportok állnak. A növekvő trendre hatással lehetnek a klimatikus változások is.
* Növekszik a felfedezők aránya, akik évről-évre új desztinációkat keresnek fel
* Fenntartható szolgáltatások iránti kereslet növekedése, azonban ez generációfüggő. Míg a 18 és 24 év közötti utazók mintegy 18 százaléka mondta azt, hogy többet fizetnének egy fenntartható szálláshelyen, addig a 65 év felettiek körében csupán 3 százalék volt ez a szám egy brit felmérés esetében.
* A T – generáció megjelenése (18-24) évesek, ezek a fiatalok az elmúlt egy évben (2022. szeptembere és 2023. augusztusa között) majdnem kétszer annyi szabadságot vettek ki, mint a többi demográfiai csoport ugyanebben az időszakban. Jelenleg Hévíz számára nem célcsoport.

WELLNESS-KUTATÁS:

A WeTravel a turizmus szektorban működő 200 vállalkozás bevonásával készített kutatást a wellness-turisták foglalási trendjeiről, melyek az alábbiak:

* A 31-45 év közötti utazók a wellness-szegmens foglalások 61 százalékát teszik ki, őket követik a 46-60 év közötti utazók, akik az összes foglalás 33 százalékát képviselik – ez 10 százalékos növekedés 2019-hez képest
* Az összes wellness-utazásfoglalás közel 70 százalékát nők teszik ki, ők leggyakrabban egynél több utazónak foglalnak
* A wellness-élményeket kereső utazók közül egyre többen keresik a csoportos, közösségorientált tevékenységeket
* 2023-ban a wellness-utazások 90 százaléka volt egyedileg az utazókra szabva – ez 14 százalékos növekedést jelent 2019-hez képest. Az egyedi élmény azonban többnyire nem egy meglévő túra, vagy program megváltoztatását, hanem inkább az élmények fokozását jelenti, a felmérés szerint az utazók 82 százaléka keres valamilyen különleges pluszt utazásai során – például egy privát túrát.

*Forrás: spabook.net, roadster.hu*

## PozícionálásII. 2. Termékek, szolgáltatások pozícionálása, célcsoportok meghatározása

A korábbi években megjelölt célcsoportok hosszú távon is Hévíz pozícionálásának felelnek meg. Szükséges azonban figyelembe venni a célcsoportok generációváltását, azaz az „új seniorok” eltérő igényeit. A gyógyászati szolgáltatások esetében a prevencióra, rehabilitációra kell helyezni a hangsúlyt, míg a 35-59-es korosztály esetében az egyedi, trendi szolgáltatások köré kell tudni beépíteni a hagyományos hévízi kúra lehetőségeit, kiegészítve a régió aktívturisztikai lehetőségeivel. A célcsoportok nemzetiségi megjelölését a II/5. pont tartalmazza.

*2020 folyamán elkészült belföldi marketingstratégia tartalmazza a belföldi célcsoportok buyer personá-it, melyek továbbra is relevánsak.*

## II. 3. Rendezvények

A Hévízi Turisztikai Nonprofit Kft. 2020. nyarától ellátja Hévízen a turisztikai célú rendezvények szervezesének feladatát 2 programszervezővel. A programok tekintetében a turisták és a lakosság minőségi szórakoztatása, kiszolgálása a cél, a régió értékeinek teret adva.

2024. évre vonatkozóan a programterv „minimálváltozata” még a forrásuk szűkösségéhez lett igazítva, azonban folyamatosan figyeljük a pályázati lehetőségeket, és lehetőség szerint bővítjük a programokat. Ebben az esetben a rendezvények fellépői kevésbé ismert előadók, melyek nem húzónevek, hanem „csupán” a rendezvény hangulatát tudják megadni, a meglévő vendégek szórakoztatására szolgálnak.

**Fontos kiemelni, hogy az új rendezvénytér elkészülte után a programok a minimális költségkerettel nem megvalósíthatóak**, ugyanis nagyobb színpad és tér jelentősen növeli a rendezvényszervezés költségeit, a megvalósításhoz szükséges eszközök bérleti díjával és a színpad neves fellépőkkel való ellátásával együtt. Ennek megfelelően a rendezvényköltségekre vonatkozóan három tervezet készült el. Az ’A’ változatot az előző bekezdésben elemeztük, a ’B’ opció esetében a költségvetés elegendő a két nyári nagyrendezvény akár az új rendezvénytérületen történő lebonyolítására is, illetve több kisebb program megvalósítására a nyári főszezonban, míg a ’C’ opció az ideális és magas színvonalú rendezvények megvalósításához szükséges egész évre vonatkozóan.

|  |  |  |  |  |
| --- | --- | --- | --- | --- |
| **2024. évi rendezvénytervezet** | | | | |
| **Időpont** | **Rendezvény** | **Minimum változat**  **’A’** | **Rendezvénytér okán módosított terv**  **’B’** | **Optimum változat**  **’C’** |
| Március 2. | HévízBivaly Duatlon | 1 000 000 Ft | 1 000 000 Ft | 1 000 000 Ft |
| Március 14-17. | Hévízi Tavasz | 1 000 000 Ft | 1 000 000 Ft | 2 000 000 Ft |
| Március 29 - április 1. | Húsvéti forgatag | 1 000 000 Ft | 1 000 000 Ft | 3 000 000 Ft |
| Április 26-május 1. | Boldog Békeidők | 2 000 000 Ft | 2 000 000 Ft | 8 000 000 Ft |
| Május 17-20. | Pünkösdi Piknik | 500 000 Ft | 500 000 Ft | 4 000 000 Ft |
| Július 11-14. | A SÖR hete | 4 250 000 Ft | 14 250 000 Ft | 14 250 000 Ft |
| Július 27-28. | Egregyi búcsú |  |  | 7 000 000 Ft |
| Augusztus 16-20. | Bor és Gasztrokorzó | 6 250 000 Ft | 19 250 000 Ft | 19 750 000 Ft |
| Szeptember 20-21. | Tündérrózsa Folkfeszt | 1 000 000 Ft | 1 000 000 Ft | 4 000 000 Ft |
| **Összesen** |  | **17 000 000 Ft** | **40 000 000 Ft** | **63 000 000 Ft** |

Partnerkapcsolatban vagyunk Festetics György Művelődési Központtal és a Hévízi Vállalkozók Egyesületével. Programjainkat egyeztetjük és a lehetőségek szerint a rendezvények megvalósításában segítjük egymást.

A programok előkészítésében és megvalósításában jelentős eszköz és emberi támogatást biztosít a HÉVÜZ Kft. és a Hévíz GAMESZ.

## II.4. Tourinform iroda működtetése

A Tourinform iroda működtetési feladatai 2020.06.01-óta tartozik a Hévízi Turisztikai Nonprofit Kft-hez. Az iroda alapműködtetését 2 fő látja el; 1 fő irodavezető és 1 fő informátor. A főszezoni időszakban gyakornokokkal, diákmunkásokkal szükséges a létszám kiegészítése.

A Hévízi Turisztikai Nonprofit Kft a hévízi Tourinform irodát a Magyar Turisztikai Ügynökséggel kötött Tourinform névhasználati szerződés alapján üzemelteti. Irodánk az idei évben is folyamatosan frissíti a Nemzeti Turisztikai Adatbázis (NETA) rendszerét, melyben az idei évtől már nemcsak attrakciók, de események is feltöltésre kerülnek, mely elősegíti az országos adatbázis további fejlődését.

A Kisfaludy2030 Turisztikai fejlesztő Nonprofit Zrt. által kiírt pályázat támogatásával beszerzett kerékpárok segítségével jelentősen növekedett az iroda bevételszerző képessége. A kerékpárok kölcsönzési áraiban 2024. évben is emelést kívánunk végrehajtani, a bevétel maximalizálásának érdekében. 2021. évben bruttó 7M Ft feletti összeget eredményezett a kerékpárkölcsönzési tevékenység, míg 2022. és 2023. évben ez a szám már 11M Ft felett volt.

Az iroda az előző évekhez hasonlóan továbbra is törekszik a pontos információadásra, helyi és környékbeli programok propagálására, illetve kiadványok terjesztésére.

A látogatószám növekedését több módszerrel is mérjük, hagyományos kézi számlálással és statisztikavezetéssel, valamint digitális látogatószámláló eszközzel. A 2023-as évben az irodában összesen 16.347 (ebből 6.430 magyar, 5.439 német és osztrák, 1990 cseh és szlovák, 307 orosz) személyes ügyfélmegkeresés történt. Telefonon 2.077, E-mail-ben 702 alkalommal válaszoltunk a megkeresésekre.

A 2024. évben tervezzük Hévíz Város Önkormányzatával közösen a Tourinform iroda felújítását. A felújítás alatt az iroda költségcsökkentési okokból, elképzeléseink szerint a mozi épületében vagy egy bérlendő irodahelyiségben üzemelne átmenetileg. A felújíts tervezett időpontja 2024. ápilis-június. A felújítás forrása az Önkormányzat által átadott vissza nem térítendő támogatás (62.230.000,-Ft) segítségével valósulhat meg.

## II.5. Marketingakciók

Hévíz város desztinációs marketingmunkája a 2020. év óta jelentősen változott, egyrészt a gazdasági nehézségek következtében csökkentett költségkeretnek, másrészt az állandóan változó gazdasági környezetnek okaként.

A marketingmunka központi célja 2024. évben az imázsfrissítésen túl, új célpiacok bevonása lesz. A marketingmunka tervezésbe a szervezet bevonta a hévízi szállodák és szobakiadók szakembereit is. A közösen elfogadott tervnek köszönhetően az első negyedévben területre, időszakra és célcsoportra fókuszált kampányokat indítunk a német, osztrák, cseh, szlovák piacokon, illetve alacsonyabb költségkerettel a lengyel, horvát, szlovén és szerb területeken.

A marketingeszközök alapja, az azonnali beavatkozásra lehetőséget adó online és online közösségi felületek lesznek, melyeket kiegészítünk rádióhirdetésekkel, kültéri megjelenésekkel és turisztikai kiállításokkal is.

Az elmúlt években a gyógyturisztikai piacokon jelentős forgalomcsökkenés volt érzékelhető, melyet az orosz-ukrán, illetve az izraeli konfliktusok tovább fokoztak. A háborúk befejeződésével az orosz és ukrán valamint az izraeli turisták száma fokozatosan visszaépülhet, azonban rövidtávon a kiesett vendégéjszakaszámok pótlása szükséges a lehető legmagasabb értékben. Az előrejelzések szerint a belföldi piacon legjobb esetben is stagnálás várható, így egyrészt az elmúlt időszakban növekedési potenciált mutató osztrák, cseh és szlovák piacok további erősítése, valamint új piacok (lengyel, horvát, szlovén és szerb) elérése szükséges. A belföldi piacon való aktív jelenlét nem elhanyagolható, mivel a last minute foglalások okán azonnali piacvesztést okoz.

A Németországból érkező hagyományos, többhetes tartózkodási idővel rendelkező vendégek visszaesése két évtizede csökkenő tendenciát mutat a magyarországi fürdővárosokban is. Ennek számtalan oka van, többek között a vendégigények, a közlekedési lehetőségek, az információellátottság, az árak, stb. változása. A cél a gyógyturisztikai kínálat újracsomagolása; elmozdulás a prevenció és rekreáció irányába, természetesen Hévíz egyediségét és hagyományait hangsúlyozva. A német piacon való hatékony jelenlét aktív országmarketing nélkül nem elképzelhető. A trendeknek és a régió adottságainak megfelelően az előzőeken túl zöld környezet, az aktív élmények, a slow tourism továbbra is kiemelt szerepet fog kapni az üzenetek megfogalmazásában.

A marketingterv kapcsán két opciót alakítottunk ki; a célok teljeskörű megvalósításához az optimum verzió szükséges, de a költségvetési lehetőségeknek megfelelően minimum változat is felvázolásra került. Ismét fontos megemlíteni, hogy a gazdasági folyamatokat figyelve folyamatos újratervezés zajlik a háttérben, ezért a sorok közötti változtatásokat rugalmasan kezeljük az optimális eredmények elérése céljából. A fő attrakciónk felújítása is jelenthet módosítást éven belül az operatív folyamatokban.



.

|  |  |  |
| --- | --- | --- |
| **Marketingköltség-terv** | **Minimum - Bruttó költség** | **Optimum - Bruttó költség** |
| **BELFÖLD** | **9 600 000 Ft** | **19 000 000 Ft** |
| Online - aktuális kampányhoz igazítva | 8 600 000 Ft | 15 000 000 Ft |
| Social media (FB és Instagram), Google AdWords, influencer (blogger, youtuber) | 7 000 000 Ft | 12 000 000 Ft |
| Online PR-megjelenések | 1 600 000 Ft | 3 000 000 Ft |
| Televíziós megjelenések összesen: | 0 Ft | 2 000 000 Ft |
| Magazinműsor megjelenés |  | 2 000 000 Ft |
| Rádió megjelenések összesen: | 1 000 000 Ft | 2 000 000 Ft |
| Főszezon előtti spotkampány | 1 000 000 Ft | 2 000 000 Ft |
| **Külföld összesen-feltörekvő piacok nélkül:** | **21 200 000 Ft** | **39 800 000 Ft** |
| **Német piac** | **7 000 000 Ft** | **15 000 000 Ft** |
| Fókuszkampány | 5 000 000 Ft | 5 000 000 Ft |
| PR-ügynökség együttműködés, tematizált online és offline megjelenésekkel |  | 8 000 000 Ft |
| Célzott adwords és közösségi kampány | 2 000 000 Ft | 2 000 000 Ft |
| **Osztrák piac** | **7 400 000 Ft** | **15 400 000 Ft** |
| Fókuszkampány | 4 000 000 Ft | 4 000 000 Ft |
| PR-ügynökség együttműködés, tematizált online és offline megjelenésekkel |  | 8 000 000 Ft |
| Célzott adwords és közösségi kampány | 2 400 000 Ft | 2 400 000 Ft |
| Kiállítás | 1 000 000 Ft | 1 000 000 Ft |
| **Szlovák piac összesen** | **2 800 000 Ft** | **3 400 000 Ft** |
| Fókuszkampány | 1 500 000 Ft | 1 500 000 Ft |
| Célzott adwords és közösségi kampány | 1 300 000 Ft | 1 900 000 Ft |
| **Cseh piac összesen** | **4 000 000 Ft** | **6 000 000 Ft** |
| Fókuszkampány | 2 000 000 Ft | 2 000 000 Ft |
| Egyéb tematizált online és offline megjelenések |  | 2 000 000 Ft |
| Célzott adwords és közösségi kampány | 2 000 000 Ft | 2 000 000 Ft |
| **Feltörekvő piacok** | **3 700 000 Ft** | **10 700 000 Ft** |
| **Lengyelország** | **1 700 000 Ft** | **3 700 000 Ft** |
| Study-tour/ Road-show | 500 000 Ft | 500 000 Ft |
| Egyéb tematizált online és offline megjelenések |  | 2 000 000 Ft |
| Célzott adwords és közösségi kampány és közösségi kampány | 1 200 000 Ft | 1 200 000 Ft |
| **Szlovénia, Horvátország, Szerbia** | **2 000 000 Ft** | **4 000 000 Ft** |
| Célzott adwords és közösségi kampány | 1 500 000 Ft | 1 500 000 Ft |
| Egyéb tematizált online és offline megjelenések |  | 2 000 000 Ft |
| Kiállítás | 500 000 Ft | 500 000 Ft |
| **Ázsia/Izrael/Oroszország** *(konfliktusfüggő a piaconkénti bontás)* | **0 Ft** | **3 000 000 Ft** |
| PR-ügynökség együttműködés, tematizált online és offline megjelenésekkel |  | 3 000 000 Ft |
| **Egyéb marketingtevékenység** | **5 500 000 Ft** | **5 500 000 Ft** |
| Piac specifikus kiadványok, magyar, angol, német, orosz, cseh, szlovák, horvát, szlovén nyelveken | 2 000 000 Ft | 2 000 000 Ft |
| Egyéb kiadványok | 1 000 000 Ft | 1 000 000 Ft |
| Fotózás | 500 000 Ft | 500 000 Ft |
| Imázs kisfilm 5 db készítése 4K minőségben | 500 000 Ft | 500 000 Ft |
| Grafikai tervezés összesen | 1 500 000 Ft | 1 500 000 Ft |
| **Marketing költségek mindösszesen** | **40 000 000 Ft** | **75 000 000 Ft** |



# III. VEZETŐSÉGI ÉS SZERVEZETI FELÉPÍTÉS

A Társaság legfőbb szerve a **taggyűlés**, amely dönthet más szerv hatáskörébe tartozó kérdésekben is. A taggyűlést legalább évente két alkalommal össze kell hívni.

A taggyűlés egyhangú döntése szükséges az alábbi kérdésekben:

* a tagok társasági szerződésben foglalt kötelezettségeinek növelése,
* új kötelezettségek megállapítása, illetve
* az egyes tagok külön jogainak csorbítása.

A taggyűlés háromnegyedes szótöbbsége szükséges:

* a társasági szerződés módosításához,
* a felügyelő bizottsági tag, ügyvezető és a könyvvizsgáló kinevezéséhez, visszahívásához,
* a tag kizárásának kezdeményezéséhez,
* a Társaság megszűnésének, átalakulásának, egyesülésének, szétválásának elhatározásához,
* ha a Társaság törzstőkén felüli vagyonából saját üzletrészt vásárol,
* ha a 2013. évi V. törvény, vagy a társasági szerződés másként rendelkezik
* részvételhez más vállalkozásokban, társaságokban, bárminemű és bármilyen mértékű hitelfelvételhez,
* a Társaság éves üzleti tervének elfogadásához.

**Alkalmazottak**

Ügyvezető

A Társaság ügyeinek intézését és képviseletét az ügyvezető látja el. Az ügyvezető egyedül és önállóan képviseli a Társaságot.

Az ügyvezető feladatai:

* a Társaság munkaszervezetének a taggyűlés döntésének megfelelő kialakítása és irányítása,
* a munkáltatói jogok gyakorlása a Társaság munkavállalói felett,
* a Társaság képviselete hatóságok előtt és harmadik személyekkel szemben,
* a mérleg és a vagyonkimutatás, továbbá a tevékenységi körök szerint készített ügyviteli és bizonylati rend taggyűlés számára történő előterjesztése,
* a Határozatok Könyvének, a Társaság üzleti könyveinek szabályszerű vezetése,
* a Társaság éves munkaprogramjának elkészítése,
* az elfogadott éves munkatervből eredő munkafeladatok meghatározása,
* az alapító okiratban, a 2013. évi V. törvényben és a munkaszerződésben meghatározott egyéb feladatok.

Munkaszervezetvezető-helyettes (egyben programszervező) - az ügyvezető utasításai szerint látja el a munkáját

Marketing menedzser - az ügyvezető utasításai szerint látja el a munkáját.

Irodavezető – az ügyvezető igazgató és munkaszervezet-vezető-helyettesutasításai szerint látja el a munkáját

Online marketing menedzser – az ügyvezető utasításai szerint látja el a munkáját.

Programszervező - az ügyvezető utasításai szerint látja el a munkáját

Informátor - ügyvezető igazgató, a munkaszervezetvezető-helyettes és az irodavezető utasításai szerint látja el munkáját

**Belső tanácsadó testület**

A Társaságnál 5 tagú felügyelő bizottság működik. A felügyelő bizottság határozatait egyszerű szótöbbséggel hozza.

A felügyelő bizottság feladatai:

* a Társaság ügyvezetésének ellenőrzése,
* minden fontosabb jelentést, mérleget, illetve a Taggyűlés elé kerülő előterjesztést megvizsgálni és álláspontját a taggyűléssel ismertetni,
* a kijelölt tag képviseli a Társaságot az ügyvezetővel kötendő szerződések esetén, valamint az ügyvezető ellen indítandó perekben,
* a felügyelő bizottság köteles a taggyűlést összehívni, a döntést kezdeményezni, ha azt az ügyvezető elmulasztja,
* a felügyelő bizottság az ügyrendjét maga állapítja meg és azt a taggyűlés hagyja jóvá.

**Külső tanácsadók:**

- Marketingszakmai tanácsadás – Hévíz Turisztikai Egyesület elnöksége

- A Társaság könyvvizsgálójának neve: Vecsera Jánosné

**Szervezeti felépítés**

Taggyűlés

Ügyvezető

Felügyelő Bizottság

Munkaszervezetvezető

-

helyettes

–

Programszervező

I.

Marketing menedzser,

Online marketingmenedzser, Programszervező II.

Irodavezet

ő

Informátor

Belső tanácsadó testület

Külső tanácsadók



# IV. PÉNZÜGYI TERV

Az alábbi táblázat tartalmazza részletesen a működési költségeket, valamint összefoglalóan a marketing és rendezvén célú kiadások összegét a II. 3. és 5. pontban részletesen bemutatottak alapján.

|  |  |  |  |
| --- | --- | --- | --- |
| **Pénzügyi terv 2024** | **Minimum változat**  **’A’** | **Rendezvények mód. minimumterv ’B’** | **Optimum változat ’C’** |
| **Hévízi Turisztikai Nonprofit Kft. költségei** | **Bruttó összeg Ft** | **Bruttó összeg Ft** | **Bruttó összeg Ft** |
| Irodaszerek, egyéb anyag, üzemanyag | 2 200 000 Ft | 2 200 000 Ft | 2 200 000 Ft |
| Irodabérlet, rezsi, telefon, internet, postaktg., karbantartás | 3 500 000 Ft | 3 500 000 Ft | 3 500 000 Ft |
| Berendezések, eszközök | 800 000 Ft | 800 000 Ft | 800 000 Ft |
| Könyvviteli és könyvvizsgálati szolgáltatás összesen | 3 000 000 Ft | 3 000 000 Ft | 3 000 000 Ft |
| Egyéb szolgáltatások (hatósági díj, ügyvédi díj, szakértői díj, bankktg., stb.) összesen | 5 500 000 Ft | 5 500 000 Ft | 5 500 000 Ft |
| Bérköltség, járulékokkal (továbbá egyszerüsített fogl.) | 41 000 000 Ft | 41 000 000 Ft | 41 000 000 Ft |
| Egyéb személyi költség (napidíj, szállás, gk.haszn, béren kívüli juttatások) | 4 500 000 Ft | 4 500 000 Ft | 4 500 000 Ft |
| ÁFA, iparűzési adó, egyéb adók | 6 500 000 Ft | 7 500 000 Ft | 11 000 000 Ft |
| **Működési és karbantartási költségek összesen** | **67 000 000 Ft** | **68 000 000 Ft** | **71 500 000 Ft** |
| **Rendezvényszervezés** | **17 000 000 Ft** | **40 000 000 Ft** | **63 000 000 Ft** |
| **Marketingköltségek mindösszesen** | **40 000 000 Ft** | **40 000 000 Ft** | **75 000 000 Ft** |
| **Hungarikum Alprogram** | **5 000 000 Ft** | **5 000 000 Ft** | **5 000 000 Ft** |
| **Tourinform iroda felújítása** | **62 230 000 Ft** | **62 230 000 Ft** | **62 230 000 Ft** |
| **Mindösszesen marketing, rendezvény és működési költségek** | **191 230 000 Ft** | **215 230 000 Ft** | **276 730 000 Ft** |

Az alábbi táblázat tartalmazza a Társaság 2024. évi tervezett bevételeinek részletezését.

|  |  |  |  |
| --- | --- | --- | --- |
| **Hévízi Turisztikai Nonprofit Kft. tervezett bevételei** | **’A’- Bruttó összeg forintban** | **’B’- Bruttó összeg forintban** | **’C’ - Bruttó összeg forintban** |
| Önkormányzati támogatás | 142 230 000 Ft | 165 230 000 Ft | 210 230 000 Ft |
| Szolgáltatók imázskampány hozzájárulás, együttműködések | 21 000 000 Ft | 21 000 000 Ft | 35 000 000 Ft |
| Rendezvénybevétel | 12 000 000 Ft | 13 000 000 Ft | 15 500 000 Ft |
| Egyéb váll. tev. bevétel | 16 000 000 Ft | 16 000 000 Ft | 16 000 000 Ft |
| **Mindösszesen** | 191 230 000 Ft | 215 230 000 Ft | 276 730 000 Ft |



Az alábbi táblázat tartalmazza a Társaság 2024. évi bevételeinek és kiadásainak **tervezett ütemezését ’B’- változatra** bemutatva.

|  |  |  |
| --- | --- | --- |
| **Negyedév** | **Kiadások** | **Bevételek** |
| **bruttó összeg forintban** | **bruttó összeg forintban** |
| 2024. 1. negyedév | 36 000 000 Ft | 78 000 000 Ft |
| 2024. 2. negyedév | 92 000 000 Ft | 80 000 000 Ft |
| 2024. 3. negyedév | 64 000 000 Ft | 50 000 000 Ft |
| 2024. 4. negyedév | 23 230 000 Ft | 7 230 000 Ft |
| Összesen | **215 230 000 Ft** | **215 230 000 Ft** |