Hévízi Turisztikai Nonprofit Kft.

8380 Hévíz, Rákóczi utca 2.

Adószám: 23141823-2-20

Cégjegyzékszám: Cg. 20-09-071334

KSH-szám: 23141823-7311-572-20

SZÁMVITELI POLITIKA

Hévíz, 2024.03.01.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Készült a FORINT-Soft Kft. "Számviteli politika" szerkesztő programjával

**Beszámolási kötelezettség**

A társaság tulajdonosai, hitelezői és üzleti partnerei gazdasági döntéseikhez szükséges információk biztosítása érdekében beszámolót készít, mely megbízható és valós összképet ad a lezárt üzleti évről.

A társaság várható éves nettó árbevétele, a mérleg főösszege és a foglalkoztatottak létszáma alapján egyszerűsített éves beszámoló készítésére kötelezett.

A társaság egyszerűsített éves beszámolóját, valamint az adózott eredmény felhasználására vonatkozó javaslatot, a tárgyévet követő 5. hónap utolsó napjáig köteles az Igazságügyi Minisztérium Céginformációs és az Elektronikus Cégeljárásban Közreműködő Szolgálatának részére a kormányzati portál útján történő megküldésével a letétbe helyezési és közzétételi kötelezettségét teljesíteni.

A vállalkozás ezen számviteli politika keretében rögzíti a rá jellemző szabályokat, előírásokat, módszereket, amelyekkel meghatározza, hogy mit tekint a számviteli elszámolás, az értékelés szempontjából lényegesnek, jelentősnek, nem lényegesnek, nem jelentősnek, kivételes nagyságú vagy előfordulású bevételnek, költségnek, ráfordításnak, valamint meghatározza azt, hogy a számviteli törvény által biztosított választási, minősítési lehetőségek közül melyeket és milyen feltételek fennállása esetén alkalmaz, illetve az alkalmazott gyakorlatot milyen okok miatt kell megváltoztatni.

Az egyszerűsített éves beszámolónak a vagyoni, pénzügyi és jövedelmi helyzetről és azok változásairól megbízható és valós képet kell mutatnia. Az egyszerűsített éves beszámolónak tartalmaznia kell minden eszközt és kötelezettséget (figyelembe véve az időbeli elhatárolásokat is), a saját tőkét és a céltartalékot, továbbá az időszak bevételeit és ráfordításait, az adózott eredményt, valamint minden olyan adatot és szöveges indoklást, mely a társaság valós vagyoni, pénzügyi helyzetének, működése eredményének bemutatásához szükségesek.

A beszámolót a naptári évről december 31-i fordulónappal kell elkészíteni.

NETTNÉ WEININGER ILONA

A beszámolót világos és áttekinthető formában magyar nyelven kell elkészíteni, az adatokat ezer forintban kell megadni.

A mérlegkészítés időpontja: március 31.

Az egyszerűsített éves beszámoló részei:

- a mérleg,

- az eredménykimutatás és

- a kiegészítő melléklet.

Az egyszerűsített éves beszámolót (mérleget, eredménykimutatást, kiegészítő mellékletet) a társaság ügyvezetője a hely és a kelet feltüntetésével köteles aláírni.

**Mérleg**

A mérleg a társaság eszköz és forrás állományát mutatja pénzértékben úgy, hogy megállapítható egyrészt a vagyon megtestesülése, másrészt a vagyon eredete.

Az előző évi, illetve a tárgyévi adatok egymás mellé állításával kell bemutatni azok változását is.

A társaság a mérleg tagolására a számviteli törvény 1. számú melléklete szerinti "A" változatot alkalmazza.

A mérleg arab számmal jelzett tételei egy-egy római számmal jelzett eszköz-, illetve forráscsoporton belül összevonhatók, ha

- azok összegükben a megbízható és valós összkép szempontjából nem jelentősek,

- azok összevonása elősegíti a világosság elvének érvényesülését.

Az összevont tételek részletezését és az összevonást a kiegészítő mellékletben indokolni kell.

Amennyiben a vállalkozás az egymást követő üzleti években nem azonos változat szerint készíti a mérleget, az egyik változatról a másikra való áttérést a kiegészítő mellékletben indokolni kell. Ez esetben is biztosítani kell, hogy a tárgyév adatai az előző üzleti év adataival összehasonlíthatók legyenek.

**Eredménykimutatás**

Az eredménykimutatás a társaság adózott eredményének levezetését - az ellenőrzés megállapításai alapján az előző üzleti év(ek) adózott eredményét módosító jelentős összegű hibák eredményre gyakorolt hatását elkülönítetten - tartalmazza, az eredmény keletkezésére, módosítására ható főbb tényezőket, az adózott eredmény összetevőit, kialakulását mutatja be.

Az előző évi, illetve a tárgyévi adatok egymás mellé állításával kell bemutatni azok változását is.

Az eredménykimutatás készíthető összköltség vagy forgalmi költség eljárás szerint. Amennyiben a vállalkozás az egyik üzleti évben összköltség eljárással, a másik évben forgalmi költség eljárással, illetve fordítva készíti az eredménykimutatást, biztosítani kell, hogy a tárgyév adataival az előző üzleti év adatai összehasonlíthatók legyenek. Az áttérésről a kiegészítő mellékletben tájékoztatást kell adni és az áttérést indokolni kell.

A társaság az eredménykimutatás tagolására a számviteli törvény 2. számú melléklete szerinti összköltség eljárású változatot alkalmazza.

Az eredménykimutatások arab számmal jelzett tételei egy-egy római számmal jelzett bevétel-, illetve ráfordításcsoporton belül összevonhatók,

- ha azok összegükben a megbízható és valós összkép szempontjából nem jelentősek,

- és ha azok összevonása elősegíti a világosság elvének érvényesülését.

Az összevont tételeket és az összevonás indokát a kiegészítő mellékletben be kell mutatni.

Az eszközök és források, valamint a bevételek és ráfordítások kimutatására a Számlatükörben megnyitott számlák kerülnek alkalmazásra, melyeknek tartalmát a Számlarend tartalmazza. A számlák tagolásának biztosítani kell, hogy mind a mérleg, mind az eredménykimutatás tételeit alátámasszák.

**Kiegészítő melléklet**

A kiegészítő melléklet a beszámolónak az a része, amely a megbízható és valós kép bemutatása érdekében teljessé teszi a mérlegtételekre, az értékelésre, az eredmény meghatározására vonatkozó információkat.

A kiegészítő melléklet

- általános,

- tájékoztató,

- mérleghez kapcsolódó kiegészítések,

- eredménykimutatáshoz kapcsolódó kiegészítések

- mutatószámok

részekből áll.

Á l t a l á n o s r é s z

A kiegészítő melléklet általános részében kell bemutatni a céget, annak tulajdonosi körét, a számviteli információs rendszer működtetésére vonatkozó információkat.

A kiegészítő melléklet általános része a számviteli politika meghatározó elemeit és azok változását, a változások eredményre gyakorolt hatását mutatja be. Ennek keretében gyakorlatilag a számviteli politikát kell röviden ismertetni.

Be kell mutatni a beszámoló összeállításánál alkalmazott szabályrendszert és annak főbb jellemzőit, az alkalmazott értékelési eljárásokat és az értékcsökkenés elszámolásának számviteli politikában meghatározott módszerét, elszámolásának gyakoriságát, az egyes mérlegtételeknél alkalmazott - az előző üzleti évtől eltérő - eljárásokból eredő, az eredményt befolyásoló eltérések indoklását, valamint a vagyoni, pénzügyi helyzetre és az eredményre gyakorolt hatását.

Be kell mutatni a kivételes nagyságú vagy előfordulású bevételek, költségek és ráfordítások összegét és azok jellegét.

Értékelni kell a vállalkozás valós vagyoni, pénzügyi és jövedelmi helyzetét, az eszközök és a források összetételét, a saját tőke és a kötelezettségek tételeinek alakulását, a likviditás és a fizetőképesség, valamint a jövedelmezőség alakulását.

Az ellenőrzés során feltárt jelentős összegű hibák eredményre, az eszközök és a források állományára gyakorolt - a mérlegben, az eredménykimutatásban a megfelelő tételeknél összevontan szereplő - hatását, évenkénti megbontásban kell bemutatni.

Ha a társaságnál a könyvvizsgálat kötelező, akkor erre a kiegészítő mellékletben utalni kell.

A könyvviteli feladatok irányításáért, vezetéséért felelős személy nyilvános (könyvviteli szolgáltatás végzésére jogosultak nyilvántartásában szereplő) adatait a kiegészítő mellékletben szerepeltetni kell.

A kiegészítő mellékletben be kell mutatni az adózott eredmény felhasználására vonatkozó javaslatot.

T á j é k o z t a t ó r é s z

A kiegészítő melléklet tájékoztató részében azokat a számszerű adatokat és szöveges magyarázatokat kell bemutatni, amelyeket a számviteli törvény előír, továbbá mindazokat, amelyek a vállalkozó vagyoni, pénzügyi helyzetének, működése eredményének megbízható és valós bemutatásához a tulajdonosok, a befektetők, a hitelezők számára - a mérlegben, az eredménykimutatásban szereplőkön túlmenően - szükségesek.

Be kell mutatni a sajátos tevékenységgel kapcsolatos - más jogszabályban előírt - információkat is.

A törvény előírásaitól való eltérés esetében annak indoklását ki kell fejteni.

Meg kell adni a tárgyévben foglalkoztatott munkavállalók átlagos statisztikai létszámát, bérköltségét, személyi jellegű egyéb kifizetéseit állománycsoportonként (fizikai, szellemi), valamint a bérjárulékokat jogcímenként megbontva.

M é r l e g h e z k a p c s o l ó d ó k i e g é s z í t é s e k

A kiegészítő melléklet mérleghez kapcsolódó kiegészítések szakaszában kell az alábbiakat bemutatni, ismertetni, amennyiben az a vállalkozásnál előfordul.

- Az össze nem hasonlítható tételeket meg kell jelölni, és indokolni kell.

- Ha a mérleg és eredménykimutatás tételei az előző évi adatokkal nem hasonlíthatók össze, akkor ezt a kiegészítő mellékletben be kell mutatni és indokolni kell.

- Ha az egymást követő üzleti évben nem azonos változat szerint készül a mérleg, az egyik változatról a másikra való áttérést indokolni kell.

- Ha az értékelési elvek változtak, a változást előidéző tényezőket és számszerűsített hatásukat részletezni kell.

- Ismertetni kell a mérlegen kívüli tételek és mérlegben nem szereplő megállapodások jellegét, üzleti célját és pénzügyi kihatásait, amelyek lényegesek és szükségesek a vállalkozás pénzügyi helyzetének megítéléséhez.

- Be kell mutatni a mérlegen kívüli függő és biztos kötelezettségvállalások összegét fajtánkénti részletezésben.

- Be kell mutatni a bekerülési értéken értékelt befektetett pénzügyi eszközök könyv szerinti értékének a valós értéket jelentősen meghaladó összege esetén azok könyv szerinti értékét és valós értékét, valamint annak indoklását, hogy miért nem kerül elszámolásra az értékvesztés, bizonyítékot annak a feltételezésnek az igazolására, hogy legalább a könyv szerinti érték meg fog térülni.

- Be kell mutatni a tárgyévben lezárt származékos ügyletek eredményét és cash-flowra gyakorolt hatását ügyletfajtánként, fedezeti és nem fedezeti ügylet, tőzsdén, illetve tőzsdén kívül kötött ügylet részletezésben.

- Be kell mutatni a hátrasorolt eszközök értékét.

- A hosszú lejáratú kötelezettségekből a mérleg fordulónapját követő egy üzleti éven belül esedékes törlesztéseket összegszerűen részletezni kell.

- Be kell mutatni az értékhelyesbítések nyitó értékét, növekedését, csökkenését, záró értékét legalább vagyoni értékű jogok, szellemi termékek, ingatlanok, ideértve az ingatlanokhoz kapcsolódó vagyoni értékű jogokat is, műszaki berendezések, gépek, járművek, továbbá egyéb berendezések, felszerelések, járművek, tenyészállatok, tartós tulajdoni részesedést jelentő befektetések részletezésben. Ismertetni kell a piaci értéken történő értékelés alkalmazott elveit és módszereit.

- Ha a negatív üzleti vagy cégértéket 5 évnél hosszabb idő alatt írja le a vállalkozás, akkor azt a kiegészítő mellékletben indokolni kell.

- Be kell mutatni a saját tőke elemeinek üzleti éven belüli változásait, annak okait, különös tekintettel a jegyzett tőke változásaira.

- Ismertetni kell a lekötött tartalékot jogcímek szerinti bontásban.

- Ha a kötelezettség visszafizetendő összege nagyobb a kapott összegnél, a visszafizetendő összeget a mérlegben - a jogcímének megfelelően - a kötvénykibocsátás miatti tartozások, az egyéb kötelezettségek vagy a váltótartozások között kell kimutatni a kötelezettség visszafizetésének időpontjáig. Ezen tételeket a kiegészítő mellékletben be kell mutatni. A fizetendő kamatként elszámolt különbözetből a tárgyévet követő üzleti év(ek)et terhelő összeget az aktív időbeli elhatárolások között kell állományba venni, és időarányosan elszámolni.

E r e d m é n y k i m u t a t á s h o z k a p c s o l ó d ó k i e g é s z í t é s e k

A kiegészítő melléklet eredménykimutatáshoz kapcsolódó kiegészítések szakaszában kell az alábbiakat bemutatni, ismertetni, amennyiben az a vállalkozásnál előfordul.

- Az össze nem hasonlítható tételeket jelölni és indokolni kell.

- Amennyiben a vállalkozás az egymást követő üzleti évben nem azonos változat szerint készíti az eredménykimutatást, az egyik változatról a másikra való áttérést indokolni kell.

- Be kell mutatni a kapcsolt felekkel lebonyolított ügyleteket, ha azok lényegesek és nem a szokásos piaci feltételek között valósulnak meg. Be kell mutatni az ügyletek értékét, a kapcsolat jellegét, az ügyletekkel kapcsolatos egyéb, a vállalkozó pénzügyi helyzetének megítéléséhez szükséges információkat. Az egyedi ügyletekre vonatkozó információk az ügyletek jellege szerint összesíthetők, ha ez nem akadályozza meg a pénzügyi helyzetre gyakorolt hatás megítélését.

M u t a t ó s z á m o k

Ez az a rész, ahol a vállalkozás működéséhez kapcsolódó legfontosabb mutatószámok szerepelnek.

**Közbenső mérleg**

Az osztalékelőleg fizetése feltételeként a Polgári Törvénykönyv közbenső mérleg készítését írja elő. Ezt a közbenső mérleget is a számviteli törvény szerinti szabályoknak megfelelően kell elkészíteni.

A mérleg készítésekor a könyvviteli nyilvántartásokat nem lehet lezárni, azokat folyamatosan vezetni kell, nincs vége az üzleti évnek. Leltár összeállításával biztosítani kell, hogy a közbenső mérleg, az azt alátámasztó eredménykimutatás a közbenső mérleg fordulónapjára vonatkozó könyvviteli nyilvántartások adatai alapján - utólag ellenőrizhető módon - készüljön, az eszközök és a források év végi értékelésére vonatkozó előírások megtartásával. A szükséges korrekciókat - értékvesztés, terven felüli értékcsökkenés, céltartalék-képzés, időbeli elhatárolások - külön számításokkal kell alátámasztani.

A közbenső mérleg fordulónapját az osztalékelőleg fizetésről való döntés figyelembevételével kell megállapítani.

**Könyvvezetési kötelezettség**

Az egyszerűsített éves beszámoló adatainak alátámasztására a társaság tevékenysége során előforduló, a vagyoni, pénzügyi és jövedelmi helyzetére kiható gazdasági eseményeiről folyamatos nyilvántartást köteles vezetni és nyilvántartásait az üzleti év végével le kell zárnia.

A társaság a könyvvezetését a kettős könyvvitel rendszerében számítógépen, havi zárt rendszerben végzi. A főkönyvi és folyószámla kivonatok, főkönyvi kartonok kiíratása szükség szerint történik. Az éves zárás után minden főkönyvi kartont, kivonatot és analitikát ki kell nyomtatni.

A könyvviteli elszámolást közvetlenül és közvetetten alátámasztó számviteli bizonylatot (ideértve a főkönyvi számlákat, az analitikus, illetve részletező nyilvántartásokat is) 8 évig kell olvasható formában, a könyvelési feljegyzések hivatkozása alapján visszakereshető módon megőrizni. A folyószámláknál az elévülési idő a folyószámla megszűnésének időpontjával kezdődik.

Az üzleti évről készített beszámolót, az azt alátámasztó leltárt, értékelést, főkönyvi kivonatot olvasható formában 8 évig kell megőrizni.

A gazdasági eseményeket tükröző külső és belső bizonylatok teljes körű feldolgozását egész évben biztosítani kell a bizonylatok és a könyvelés forgalmának egyeztetésével.

A könyvviteli zárások, egyeztetések időpontjai:

1. A pénzeszközöknek a főkönyvi számlákon kimutatott értékeit minden hónapban könyvelni, és az analitikával egyeztetni kell a hónapot követő 15-éig.

2. Az egyéb gazdasági eseményeket - kivéve a 3-4. pontban foglaltakat - a könyvekben negyedévente, legkésőbb a tárgynegyedévet követő hó utolsó napjáig kell rögzíteni.

3. A tárgyi eszközök aktiválását az analitikába az aktiválást követő hónap végéig kell bejegyezni, az értékcsökkenést csak az év végi zárás keretében kell elszámolni, mind az analitikában, mind a főkönyvben és az egyeztetést is ekkor kell elvégezni az eszközök értékére.

4. Az értékvesztések, a terven felüli értékcsökkenés, a céltartalékok és az időbeli elhatárolások, továbbá a devizás, valutás tételekhez kapcsolódó árfolyam-különbözetek megállapításának nyilvántartása és a főkönyvben elszámolása éves zárás keretében történik, legkésőbb a mérlegkészítés időpontjáig.

A beszámolóban és az azt alátámasztó könyvvezetés során a gazdasági eseményeket, ügyleteket a tényleges gazdasági tartalmuknak megfelelően - a számviteli törvény alapelveihez, vonatkozó előírásaihoz igazodóan - kell bemutatni, illetve annak megfelelően kell elszámolni.

**Értékelési szabályok**

Lényeges minden olyan információ, amelynek elhagyása vagy téves bemutatása - az ésszerűség határain belül - befolyásolja a beszámoló adatait felhasználók döntéseit.

Lényegesnek minősülnek az alábbiak:

**Jelentős összegű hiba**

Jelentős összegű a hiba, ha a hiba feltárásának évében, a különböző ellenőrzések során, egy adott üzleti évet érintően (évenként külön-külön) feltárt hibák és hibahatások - eredményt, saját tőkét növelő-csökkentő - értékének együttes (előjeltől független, abszolút) összege meghaladja az ellenőrzött üzleti év mérlegfőösszegének 2%-át. Ha a mérlegfőösszeg 2%-a nem haladja meg az 1 millió Ft-ot, akkor 1 millió Ft.

Nem jelentős összegű a hiba, ha a hiba feltárásának évében, a különböző ellenőrzések során, egy adott üzleti évet érintően (évenként külön-külön) feltárt hibák és hibahatások - eredményt, saját tőkét növelő-csökkentő - értékének együttes (előjeltől független, abszolút) összege nem haladja meg a jelentős összegű hiba értékhatárát.

Ha az önellenőrzések és ellenőrzések jelentős összegű hibát állapítanak meg, azt az egyszerűsített éves beszámoló megfelelő soránál külön (középső) oszlopban be kell mutatni.

**Mérlegtételek értékelésének általános szabályai**

**Általános elvek**

Az értékelésnél a vállalkozás folytatásának elvéből kell kiindulni, ha ennek az elvnek az érvényesülését eltérő rendelkezés nem akadályozza, illetve a vállalkozási tevékenység folytatásának ellentmondó tényező, körülmény nem áll fenn.

Az egymást követő üzleti évek beszámolóinak összehasonlíthatóságát a mérleg és eredménykimutatás szerkezeti felépítésének, tagolásának és tartalmának, valamint a mérlegtételek értékelési elveinek és eljárásainak állandóságával kell biztosítani.

Az előző üzleti év mérlegkészítésénél alkalmazott értékelési elvek csak akkor változtathatók meg, ha a változtatást előidéző tényezők legalább egy éven túl jelentkeznek, és emiatt a változás állandónak, tartósnak minősül. Ez esetben a változtatást előidéző tényezőket és számszerűsített hatásukat a kiegészítő mellékletben részletezni kell.

Az eszközöket és a kötelezettségeket a Leltározási szabályzatban meghatározottak szerint leltározással, egyeztetéssel ellenőrizni, és egyedenként értékelni kell. Egyedenkénti értékelésnek minősül a különböző időpontokban beszerzett, általában csoportosan nyilvántartott, azonos paraméterekkel rendelkező eszközöknél az átlagos beszerzési áron értékelés is.

A mérlegben kimutatott eredmény meghatározásakor, a mérlegtételek értékelése során figyelembe kell venni minden olyan értékcsökkenést, értékvesztést, amely a mérleg fordulónapján meglévő eszközöket érinti, a mérlegkészítés napjáig ismertté vált. Tartósnak minősül a könyv szerinti érték és a piaci érték különbözete, ha a múltbeli tények vagy jövőbeni várakozások alapján legalább 1 évig fennáll. A különbözet tartósnak minősül - fennállásának időtartamától függetlenül - akkor is, ha az az értékeléskor a rendelkezésre álló információk alapján véglegesnek tekinthető.

A bekerülési (beszerzési) érték részét képező tételeket a felmerüléskor, a gazdasági esemény megtörténtekor (legkésőbb az üzembe helyezéskor) kell számításba venni a számlázott, a kivetett összegben.

Amennyiben az üzembe helyezésig, a raktárba történő beszállításig a számla, a megfelelő bizonylat nem érkezett meg, a fizetendő összeget az illetékes hatóság nem állapította meg, akkor az adott eszköz értékét a rendelkezésre álló dokumentumok (szerződés, piaci információ, jogszabályi előírás) alapján kell meghatározni. Az így meghatározott érték és a ténylegesen számlázott vagy később módosított fizetendő (kivetett) összeg közötti különbözettel a beszerzési értéket a végleges bizonylatok kézhezvétele időpontjában akkor kell módosítani, ha a különbözet összege az adott eszköz értékét jelentősen módosítja.

Ha a különbözet összege jelentősen nem módosítja az adott eszköz bekerülési (beszerzési) értékét, akkor annak összegét a végleges bizonylatok kézhezvétele időpontjában egyéb ráfordításként vagy egyéb bevételként kell elszámolni.

Jelentősnek minősül az, ha az ilyen címen felmerülő összeg a bekerülési (beszerzési) értéket 100.000 Ft-ot meghaladóan megváltoztatja.

**Eszközök bekerülési (beszerzési és előállítási) értéke**

Az eszköz bekerülési (beszerzési, előállítási) értéke az eszköz megszerzése, létesítése, üzembe helyezése érdekében az üzembe helyezésig, a raktárba történő beszállításig felmerült, az eszközhöz egyedileg hozzákapcsolható tételek együttes összege.

Az előállítási költségként kell elszámolni [és így a bekerülési (előállítási) érték részét képezi] az idegen vállalkozó által megvalósított beruházáshoz a beruházó által biztosított (az idegen vállalkozó felé nem számlázott) vásárolt anyag bekerülési (beszerzési) értékét, továbbá a saját előállítású termék, nyújtott szolgáltatás közvetlen önköltségét a vásárolt anyag, a saját előállítású termék tényleges beépítésekor, a szolgáltatásnyújtással egyidejűleg.

K ö z v e t l e n ö n k ö l t s é g körébe tartoznak

1. az eszközök előállítása során azok a felmerült költségek, amelyek:

- az eszköz (termék) előállítása, üzembe helyezése, bővítése, rendeltetésének megváltoztatása, átalakítása, eredeti állagának helyreállítása során közvetlenül felmerültek,

- az előállítással bizonyíthatóan szoros kapcsolatban voltak, továbbá

- az eszközre (termékre) megfelelő mutatók, jellemzők segítségével elszámolhatók;

2. az elvégzett, a nyújtott, a teljesített szolgáltatás esetében azok a felmerült költségek, amelyek:

- a szolgáltatás végzése, nyújtása, teljesítése során közvetlenül felmerültek,

- a szolgáltatás végzésével, nyújtásával, teljesítésével szoros kapcsolatban voltak, továbbá

- a szolgáltatásra megfelelő mutatók, jellemzők segítségével elszámolhatók.

Az e s z k ö z b e k e r ü l é s i ( b e s z e r z é s i ) é r t é k é n e k r é s z é t k é p e z i, függetlenül azok fajtájától:

1. az engedményekkel csökkentett, felárakkal növelt vételár,

2. az eszköz beszerzésével, üzembe helyezésével, raktárba történt beszállításával kapcsolatban felmerült alábbi díjak, ellenértékek:

- szállítási és rakodási,

- alapozási, szerelési, üzembe helyezési, közvetítői tevékenység ellenértéke, díjai,

- a saját vállalkozásban történt előállítás esetén a közvetlen önköltség aktivált értéke,

- a bizományi díj,

- a beszerzéshez kapcsolódó adók, adójellegű tételek,

- a vámteher;

3. illeték [vagyonszerzés (ajándék, öröklés, adásvétel, csere után járó) illetéke],

4. az előzetesen felszámított, de le nem vonható általános forgalmi adó,

5. a jogszabályon alapuló hatósági igazgatási, szolgáltatási díj,

6. az egyéb hatósági igazgatási, szolgáltatási eljárási díj (környezetvédelmi termékdíj, szakértői díj),

7. a vásárolt vételi opció díja,

8. az eszköz beszerzéséhez, előállításához közvetlenül kapcsolódóan igénybe vett hitel, kölcsön,

- felvétele előtt fizetett - a hitel, a kölcsön feltételként előírt - bankgarancia díja,

- szerződésben meghatározott, a hitel igénybevétele miatt fizetett kezelési díj, folyósítási jutalék, a hitel igénybevételéig felszámított rendelkezésre tartási jutalék,

- szerződés közjegyzői hitelesítésének díja,

- felvétele után az eszköz üzembe helyezéséig, raktárba történő beszállításáig terjedő időszakra elszámolt (időszakot terhelő) kamat;

9. a beruházáshoz közvetlenül kapcsolódó, az eszköz üzembe helyezéséig terjedő időszakra elszámolt (időszakot terhelő)] biztosítási díj,

10. a beruházáshoz, a vagyoni értékű joghoz közvetlenül kapcsolódó devizakötelezettségnek (devizahitelnek) az eszköz üzembe helyezéséig terjedő időszakra elszámolt árfolyam-különbözete, függetlenül attól, hogy az árfolyam-nyereség vagy -veszteség;

11. a beruházás tervezés, a beruházás előkészítés, a beruházás lebonyolítás, az új technológia elsajátítás (a betanítás) díjai, közvetlen költségei;

12. a meglevő tárgyi eszköz bővítésével, rendeltetésének megváltoztatásával, átalakításával, élettartamának növelésével összefüggő munka ellenértékét,

13. földgáz, villamos energia, ivóvíz beszerzése esetén a földgáz egyetemes szolgáltató, a földgázkereskedő, a villamosenergia egyetemes szolgáltató, a villamosenergia-kereskedő, az ivóvíz-szolgáltató által a földgáz, a villamos energia, az ivóvíz végfelhasználónak (fogyasztónak) történő értékesítésről kiállított számlában szereplő, külön jogszabály szerint kötelezően felszámított díjak, tételek;

14. az elhasználódott tárgyi eszköz eredeti állaga (kapacitása, pontossága) helyreállítását szolgáló felújítási munka ellenértékét (saját vállalkozásban történt megvalósítása esetén a közvetlen önköltség aktivált értékét is);

15. az eszköz használati értékét növelő munkafolyamatok, illetve megmunkálás ellenértékét jelentő bérmunkadíjat.

Belföldi beszerzés esetén a beszerzési érték az okmányokban meghatározott, a levonható általános forgalmi adót nem tartalmazó forint összeg.

Követelés fejében átvett eszköz bekerülési (beszerzési) értéke az eszköz megállapodás, csereszerződés, vagyonfelosztási javaslat szerinti (számlázott, bizonylatolt) értéke.

Csere útján beszerzett eszköz bekerülési (beszerzési) értéke az eszköz csereszerződés szerinti értéke, a cserébe adott eszköz eladási ára.

A térítés nélkül (a visszaadási kötelezettség nélkül) átvett eszköz, az ajándékként, hagyatékként kapott eszköz, továbbá a többletként fellelt (a nem adminisztrációs hibából származó többlet) eszköz bekerülési (beszerzési) értéke – ha jogszabály eltérően nem rendelkezik – az eszköznek az állományba vétel időpontjában ismert piaci értéke.

Apportként kapott eszközök beszerzési értéke

- társaság alapításakor, tőkeemeléskor a társasági szerződésben meghatározott érték;

- átalakulás esetén a létesítő okiratban meghatározott értéknek az átalakulással létrejövő gazdasági társaság végleges vagyonmérlegében szereplő értéke.

Az eszköz bekerülési értékét módosítja a felek között utólag elszámolt, a szokásos piaci ár és az alkalmazott ellenérték alapján számított különbözet, amellyel a TAO-törvény 18. §-a alapján a beszerzőnek a beszerzésre tekintettel a társasági adó alapját módosítania kellene, amennyiben a különbözetet a könyvviteli elszámolásában a bekerülési érték módosításaként nem szerepeltetné.

**Importbeszerzés**

Beszerzés estén a termék, illetve a szolgáltatás értéke:

- ha a kiegyenlítés számla alapján devizában, valutában történik, akkor a számla szerinti (levonható általános forgalmi adót nem tartalmazó) devizának, valutának a beszerzéskor, a szolgáltatás igénybevételekor (teljesítésekor) érvényes, az MNB devizaárfolyamon átszámított forintértéke;

- ha a kiegyenlítés valutában történik, akkor az ellenértékként fizetett valuta könyv szerinti árfolyamán is meghatározható;

- ha a kiegyenlítés azonos devizaértékű áruval, szolgáltatással történik, akkor az értékesítés, szolgáltatás devizaértékének az első teljesítés napján érvényes MNB devizaárfolyamon átszámított forintértéke.

Ha az exportértékesítés devizában meghatározott ellenértékét azonos devizaértékű importáruval, importszolgáltatással egyenlítik ki, az importbeszerzés, illetve az exportárbevétel forintértékét az importbeszerzés, illetve az exportértékesítés, az exportszolgáltatás szerződés szerinti devizaértékének az első teljesítés napjára vonatkozó MNB árfolyamon kell kiszámítani. (Az importbeszerzés és az exportértékesítés értéke forintban is azonos lesz.)

Importbeszerzésként kell elszámolni a terméknek (az eszköznek) a külkereskedelmi termékforgalomban külfölditől történő beszerzését (termékimport), továbbá a belföldön, illetve külföldön igénybe vett, külföldiek által nyújtott szolgáltatást (szolgáltatásimport), függetlenül attól, hogy az ellenértéket devizában, valutában, exportáruval, exportszolgáltatással vagy forintban egyenlítik ki. A köz- és magánvámraktárból történő beszerzés a vámjogszabályokban rögzített feltételek szerint minősül importbeszerzésnek.

Nem minősül importbeszerzésnek

- exportértékesítéshez kapcsolódóan a magyar határállomás és a külföldi rendeltetési hely közötti útszakaszra jutó (egyébként szolgáltatásimportnak tekintendő) devizában, valutában vagy forintban számlázott, fizetett szállítási és rakodási-raktározási díj;

- a vámszabad és a tranzitterületen levő vállalkozótól történő közvetlen beszerzés, továbbá a vámszabad és tranzitterületen lévő vállalkozóknak az egymástól történő beszerzése sem, ha a vámjogszabályok eltérően nem rendelkeznek.

**Értékelésnél alkalmazott deviza, valuta árfolyama**

A valutakészlet, a devizaszámlán lévő deviza, a külföldi pénzértékre szóló követelés, befektetett pénzügyi eszköz, értékpapír (együtt: külföldi pénzértékre szóló eszköz), illetve kötelezettség forintértékének meghatározásakor a valutát, a devizát a Magyar Nemzeti Bank által közzétett hivatalos devizaárfolyamon kell forintra átszámítani.

Ezt kell alkalmazni abban az esetben is, ha jogszabály lehetővé teszi a devizabelföldi ügyfelek szerződéses kapcsolataiban a deviza alapú ellenértéket, illetve törlesztést.

Az MNB által nem jegyzett és nem konvertibilis valuta forintra átszámítását a valuta szabadpiaci árfolyamán (ennek hiányában országos napilapban, a világ valutáinak árfolyamáról közzétett tájékoztató adatai alapján), az MNB által jegyzett devizára átszámított értéket kell az MNB által közzétett, hivatalos devizaárfolyamán forintra átszámítani.

Azon gazdasági eseményeknél, amelyeknél az ellenérték külföldi pénzértékben kerül meghatározásra, a devizakövetelés illetve devizakötelezettség forintértékének meghatározása során alkalmazható az általános forgalmi adóban az adóalap forintra történő megállapítására vonatkozó árfolyam is. A vállalkozás az általános forgalmi adóban az MNB által közzétett, hivatalos árfolyamot alkalmazza.

**Bekerülési (előállítási) értéknek nem minősülő költségek**

A tárgyi eszköz folyamatos, zavartalan, biztonságos üzemeltetését szolgáló javítási, karbantartási munka, továbbá az erdőnevelési, az erdőfenntartási, az erdő-felújítási munka ellenértékét, illetve saját vállalkozásban végzett megvalósítása esetén a felmerült és a tevékenységhez közvetlenül kapcsolódó költségek értékét nem lehet a tárgyi eszköz bekerülési (beszerzési) értékében figyelembe venni.

**Egyes eszközökhöz és forrásokhoz tartozó értékelési szabályok**

E s z k ö z ö k h ö z t a r t o z ó m a r a d v á n y é r t é k

I m m a t e r i á l i s j a v a k m a r a d v á n y é r t é k e

Az immateriális javak maradványértékét a használatba vételkor rendelkezésre álló üzleti elképzelések, és az eszköz tervezett használati időtartama végén várható piaci érték alapján egyedileg kell megállapítani. A szoftvereknél a maradványérték nulla forint.

V a g y o n i é r t é k ű j o g o k

A vagyoni értékű jogokat a mérlegben értékcsökkenéssel csökkentett, könyv szerinti értéken kell kimutatni.

A vagyoni értékű jogokat a vállalkozás év alatt kívánja leírni.

A használatba vétel időpontjában egy összegben írja le, ha a vagyoni értékű jog bekerülési értéke 200.000 Ft-ot nem haladja meg.

S z e l l e m i t e r m é k e k

A szellemi termékeket a vállalkozás év alatt kívánja leírni.

A használatba vétel időpontjában egy összegben írja le, ha a szellemi termékek bekerülési értéke 200.000 Ft-ot nem haladja meg.

T á r g y i e s z k ö z ö k m a r a d v á n y é r t é k e

A tárgyi eszközöknek a hasznos élettartam végén várható maradványértékkel csökkentett bekerülési (beszerzési, illetve előállítási) értékét azokra az évekre kell felosztani, amelyekben ezeket az eszközöket előreláthatóan használni fogják.

A tárgyi eszköz üzembe helyezésekor, rendeltetésszerű használatbavételekor a rendelkezésre álló üzleti elképzelések és az eszköz tervezett használati időtartam végén várhatóan realizálható értéke alapján egyedileg kell megállapítani a maradványértéket.

Nem jelentős a maradványérték, ha annak értéke a beszerzési érték 10%-át nem éri el, vagy az eszköz csak eredeti rendeltetésétől megfosztva (szétszedve), vagy hulladékként értékesíthető, továbbá, ha az eszköz várhatóan nem lesz értékesíthető. Ebben az esetben a maradvány értéket nulla forinttal kell figyelembe venni. Számítástechnikai eszközöknél a maradványérték nulla.

Azok a tárgyi eszközök, melyek bekerülési értéke az 200.000 Ft-ot nem éri el, a használatbavétel időpontjában egy összegben értékcsökkenés címén leírásra kerülnek.

I n g a t l a n o k é r t é k c s ö k k e n é s e

Ingatlanok esetén, ha azok földrajzi elhelyezkedése indokolja, évenként meg kell vizsgálni a piaci értékét, és ha az tendenciaszerűen évente növekedik, nem indokolt értékcsökkenteni. Ha piaci értéke jelentősen változik, akkor felül kell vizsgálni.

Nem szabad terv szerinti értékcsökkenést elszámolni az olyan eszköznél, amely értékéből a használat során nem veszít, vagy amelynek értéke - különleges helyzetéből, egyedi mivoltából adódóan - évről évre nő.

Nem szabad terv szerinti értékcsökkenést elszámolni a földterület, a telek (kivéve bányaművelésre, veszélyes hulladék tárolására igénybe vett földterület, telek) és az erdő után.

A t á r g y i e s z k ö z ö k k a r b a n t a r t á s á v a l

kapcsolatos költségek tárgyi eszközökre való aktiválásával kapcsolatosan a vállalkozás az alábbi megoldást választja:

Felújítás: a tárgyi eszköz eredeti állaga helyreállítását szolgáló, időszakonként visszatérő olyan tevékenység, melynek eredményeképp az eszköz élettartama nő, az eredeti műszaki állapota megközelítően vagy teljesen visszaáll. A karbantartás nem minősül felújításnak.

Karbantartás: a használatban lévő tárgyi eszköz folyamatos, zavartalan, biztonságos üzemeltetését szolgáló javítási, karbantartási tevékenység. Ide tartozik a tervszerű megelőző karbantartás, a hosszabb időszakonként, de rendszeresen visszatérő nagyjavítás, és mindazon javítási, karbantartási tevékenység, amelyet a rendeltetésszerű használat érdekében el kell végezni, amely a folyamatos elhasználódás rendszeres helyreállítását eredményezi.

T e r v e n f e l ü l i é r t é k c s ö k k e n é s t

kell elszámolni az immateriális javaknál és tárgyi eszközöknél akkor,

- ha az immateriális jószág, illetve a tárgyi eszköz könyv szerinti értéke tartósan és jelentősen magasabb, mint az eszközök piaci értéke;

- ha az immateriális jószág, illetve a tárgyi eszköz a vállalkozási tevékenység változása miatt feleslegessé vált, megrongálódott, megsemmisült, hiányzik, eredeti rendeltetésének megfelelően már nem használható;

- ha a vagyoni értékű jog a szerződés módosulása miatt csak korlátozottan vagy egyáltalán nem érvényesíthető;

- ha a befejezett kísérleti fejlesztés révén megvalósuló tevékenységet korlátozzák vagy megszüntetik, vagy eredménytelen lett a kísérlet;

- ha az üzleti vagy cégérték, vagy az alapítás-átszervezés aktivált értékének könyv szerinti értéke a jövőbeni gazdasági hasznokra vonatkozó várakozásokat befolyásoló körülmények változása miatt tartósan és jelentősen magasabb, mint a piaci értéke.

A terven felüli értékcsökkenés összegét úgy kell megállapítani, hogy az eszköz piaci értékével megegyezzen a könyv szerinti érték.

A piaci érték alapján meghatározott terven felüli értékcsökkenést a mérleg fordulónapjával, az eszközök állományból történő kivezetése esetén a terven felüli értékcsökkenést a kivezetés időpontjával kell elszámolni.

H i t e l v i s z o n y t m e g t e s t e s í t ő, k a m a t o z ó é r t é k p a p í r

A hitelviszonyt megtestesítő, kamatozó értékpapír bekerülési (beszerzési) értéke nem tartalmazhatja a [vételár részét képező, továbbá a kibocsátási okiratban, a csereszerződésben, a vagyonfelosztási javaslatban meghatározott piaci, forgalmi, beszámítási érték részét képező] (felhalmozott) kamat összegét.

R é s z e s e d é s t j e l e n t ő b e f e k t e t é s b e k e r ü l é s i ( b e s z e r z é s i ) é r t é k e

A gazdasági társaságban lévő tulajdoni részesedést jelentő befektetés bekerülési (beszerzési) értéke

- vásárláskor az üzletrészekért, részvényekért, egyéb társasági részesedésekért fizetett ellenérték (vételár);

- alapításkor, tőkeemeléskor a létesítő okiratban, annak módosításában, illetve a közgyűlési, az alapítói, a taggyűlési határozatban a jegyzett tőke fedezeteként, valamint a jegyzési, a kibocsátási érték és a névérték különbözeteként, a jegyzett tőkén felüli tőke fedezeteként vagyoni hozzájárulásként átvett eszköz meghatározott értéke;

- a gazdasági társaságban lévő tulajdoni részesedést jelentő befektetés névértéke fejében a jegyzett tőke leszállításakor (ideértve a tőkeleszállítással egyidejűleg végrehajtott, a leszállított jegyzett tőkével arányos jegyzett tőkén felüli saját tőke kivonást is) átvett eszköz, a gazdasági társaság által közölt, illetve számlázott értékben, a gazdasági társaság jogutód nélküli megszűnése esetén a vagyonfelosztási javaslat szerinti értékben;

- átalakulás, egyesülés, szétválás esetén, a megszűnt gazdasági társaságban lévő tulajdoni részesedést jelentő befektetés ellenében kapott, a megszűnt részesedésre jutó - a megszűnt gazdasági társaság végleges vagyonmérlege szerinti - saját tőke összege;

- beolvadás esetén a külső tulajdonosnál a megszűnt gazdasági társaságban lévő tulajdoni részesedést jelentő befektetés ellenében kapott részesedésnek, a megszűnt részesedésre jutó - a megszűnt gazdasági társaság végleges vagyonmérlege szerinti - saját tőke összege.

A b e f e k t e t e t t p é n z ü g y i e s z k ö z ö k n é l é r t é k v e s z t é s t kell elszámolni,

ha a befektetés könyv szerinti értéke és piaci értéke közötti - veszteség jellegű - a különbözet legalább egy üzleti évet meghaladóan tartósnak mutatkozik és az a befektetéskori értékhez, a további években az értékvesztéssel csökkentett értékhez képest 10%-kal csökken.

K é s z l e t e k é r t é k v e s z t é s e

A készlet értékét a különbözetnek értékvesztéskénti elszámolásával kell csökkenteni, a következő esetekben.

Ha a vásárolt készlet (anyag, áru) bekerülési (beszerzési), illetve könyv szerinti értéke 20%-kal és 6 hónapot meghaladóan magasabb, mint a mérlegkészítéskor ismert tényleges piaci értéke, akkor a készletet a mérlegben a tényleges piaci értéken kell kimutatni.

Ha a saját termelésű készlet (befejezetlen termelés, félkész és késztermék, állat) bekerülési (előállítási), illetve könyv szerinti értéke ugyanezen értékkel és időtartammal számolva magasabb, mint a mérlegkészítéskor ismert és várható eladási ára, akkor azt a mérlegben a még várhatóan felmerülő költségekkel csökkentett, várható támogatásokkal növelt eladási áron számított értékben kell kimutatni, a készlet értékét a különbözetnek értékvesztéskénti elszámolásával kell csökkenteni.

A készlet értékének csökkentését - a különbözetnek értékvesztéskénti elszámolásával - addig a mértékig kell elvégezni, hogy a készlet a használhatóságnak (az értékesíthetőségnek) megfelelő, mérlegkészítéskor, illetve a minősítés elvégzésekor érvényes (ismert) piaci értéken (legalább haszonanyagáron, illetve hulladékértéken) szerepeljen a mérlegben.

Az egyedileg 100 Ft-ot meg nem haladó készleteknél készletcsoportokat kell kialakítani, és az értékvesztés összegét a könyv szerinti értékének arányában a leltározás során kell meghatározni.

A saját termelésű készleteket értékvesztéssel csökkentett előállítási közvetlen költségen kell kimutatni és ehhez minden olyan kész-, félkész- és befejezetlen termelésről, amelyről december 31-én a leltár felvételekor készlet van, az önköltséget meg kell határozni. A befejezetlen termelés közvetlen önköltségét a készültségi foknak megfelelően kell megállapítani.

A mérlegkészítés időpontjában értékvesztést kell elszámolni a rendelkezésre álló információk és a vevő, az adós minősítése alapján az üzleti év mérlegfordulónapján fennálló és a mérlegkészítés időpontjáig pénzügyileg nem rendezett követelésnél, a kölcsönként, az előlegként adott összegekre, a bevételek aktív időbeli elhatárolása között lévő követelésjellegű tételekre, ha a követelés egy éven túli, a könyv szerinti értéke és a követelés várhatóan megtérülő összege közötti (veszteségjellegű) különbözet összege jelentős.

Ez a különbözet jelentős összegű, ha egyedileg meghaladja a 100 ezer Ft-ot.

Vevőként, adósonként 10 ezer Ft-ot meg nem haladó követeléseknél - a vevők, az adósok együttes minősítése alapján - az értékvesztés összegét ezen követelések nyilvántartásba vételi értékének 50%-ában határozzuk meg.

A c é l t a r t a l é k

képzésről a Számlarend megfelelő számláinál található részletes leírás.

**Bizonylati rend**

**Bizonylati elv és bizonylati fegyelem**

**Bizonylatkészítési és rögzítési követelmények**

1. Minden gazdasági műveletről, eseményről, amely az eszközök, illetve az eszközök forrásainak állományát vagy összetételét megváltoztatja, bizonylatot kell kiállítani.

2. A gazdasági műveletek folyamatát tükröző összes bizonylat adatait a könyvviteli nyilvántartásokban rögzíteni kell.

3. A számviteli nyilvántartásokba csak szabályszerűen kiállított bizonylat alapján szabad adatokat bejegyezni.

Szabályszerű bizonylat az, amely az adott gazdasági műveletre (eseményre) vonatkozóan a könyvvitelben rögzítendő és a jogszabályokban előírt adatokat a valóságnak megfelelően, hiánytalanul tartalmazza, megfelel a bizonylat általános alaki és tartalmi követelményeinek, és amelyet - hiba esetén - előírásszerűen javítottak.

**Bizonylatok feldolgozási rendjére vonatkozó előírások**

A pénzeszközöket érintő gazdasági műveletek, események bizonylatainak adatait késedelem nélkül, készpénzforgalom esetén a pénzmozgással egyidejűleg, illetve bankszámla forgalomnál a hitelintézeti értesítés megérkezésekor, az egyéb pénzeszközöket érintő tételeket legkésőbb a tárgyhót követő hó 15-éig a könyvekben rögzíteni kell.

Az egyéb gazdasági műveletek, események bizonylatainak adatait a gazdasági műveletek, események megtörténte után, kell a könyvekben rögzíteni.

A főkönyvi könyvelés, az analitikus nyilvántartások és a bizonylatok adatai közötti egyeztetés és ellenőrzés lehetőségét, logikailag zárt rendszerrel biztosítani kell.

**Számviteli bizonylatok**

**Számviteli bizonylat fogalma**

Számviteli bizonylat minden olyan a gazdálkodó által kiállított, illetve a gazdálkodóval üzleti vagy egyéb kapcsolatban álló más személy vagy gazdálkodó által kiállított, készített okmány (számla, szerződés, megállapodás, kimutatás, bankkivonat, más bizonylat), amely a gazdasági esemény számviteli elszámolását támasztja alá.

A számviteli bizonylat adatainak alakilag és tartalmilag hitelesnek, megbízhatónak és helytállónak kell lennie. Szerkesztésekor a világosság elvét szem előtt kell tartani.

A bizonylatot a gazdasági művelet, esemény megtörténtének, illetve a gazdasági intézkedés megtételének vagy végrehajtásának időpontjában, illetve időszakában, magyar nyelven kell kiállítani. A magyar nyelven kiállított bizonylaton az adatok más nyelven is feltüntethetők.

**Könyvviteli elszámolást alátámasztó bizonylatok alaki és tartalmi követelményei**

- megnevezés, sorszám vagy egyéb azonosító;

- kiállító gazdálkodó - ezen belül a szervezeti egység - megjelölése;

- a gazdasági műveletet elrendelő személy, utalványozó és végrehajtást igazoló személy, ellenőr aláírása, készletmozgások bizonylatain és pénzkezelési bizonylatokon az átvevő, az ellennyugtákon a befizető aláírása;

- kiállítás időpontja;

- a gazdasági művelet jellegétől függően annak az időszaknak a megjelölése, amelyre a bizonylat adatai vonatkoznak (teljesítés időpontja, időszaka);

- gazdasági művelet tartalmának leírása vagy megjelölése, a változások mennyiségi, minőségi és értékbeni adatai;

- külső bizonylat esetében a kiállító neve, címe;

- adatok összesítése esetén az összesítés alapjául szolgáló bizonylatok körének, valamint az időszaknak a megjelölése, amelyre az összesítés vonatkozik;

- könyvelés módja, számlaszámok kijelölése (kontírozás);

- rögzítés dátuma, igazolása;

- továbbá minden olyan adat, amelyet más jogszabály még előír.

A s z á m l a a l á í r á s a

A számlát, az egyszerűsített számlát a gazdálkodó képviseletére jogosult személy vagy az általa a bizonylat aláírására feljogosított személynek aláírásával hitelesíteni kell (ideértve a Polgári Törvénykönyv szerint vélelmezett képviseletet is).

Képviseleti jogosultság a vállalkozásnál az alábbi: Pálffy Tamás Csaba - ügyvezető

**Szigorú számadási kötelezettség**

A számviteli törvény szigorú számadási kötelezettség alá sorolja a készpénz kezeléséhez, más jogszabály előírása alapján meghatározott gazdasági eseményekhez kapcsolódó bizonylatokat, ideértve a számlát is. A szigorú számadási kötelezettség a kibocsátót terheli.

Az ide tartozó bizonylatokról, nyomtatványokról a kezelésükkel megbízott vagy a kibocsátásra jogosult személynek olyan nyilvántartást kell vezetni, amely biztosítja azok elszámoltatását.

Szigorú számadás alá vont bizonylatok a következők:

- számla, egyszerűsített adattartalmú számla,

- nyugta,

- bevételi és kiadási pénztárbizonylat,

- raktár be-, ki- és visszavételezési bizonylat,

- banki csekkfüzet,

- bankkártya nyilvántartás,

- jövedéki termékek nyilvántartásához kapcsolódó bizonylatok,

- menetlevél,

- szállítólevél,

- pénztárgépnapló.

**Bizonylatok megőrzése**

A bizonylatokat olvasható formában, visszakereshető módon kell az előírt időtartamig megőrizni, még akkor is, ha közben szervezeti változás következett be. A bizonylatok megőrzéséről a szervezeti változás végrehajtásakor a cégvezetőnek intézkednie kell.

Az üzleti évről készített beszámolót, valamint az azt alátámasztó leltárt, értékelést, főkönyvi kivonatot olvasható formában legalább 8 évig köteles a vállalkozó megőrizni.

A könyvviteli elszámolásokat alátámasztó számviteli bizonylatot, a főkönyvi számlákat, az analitikus, illetve részletező nyilvántartásokat legalább 8 évig kell olvasható formában, a könyvelési feljegyzések hivatkozása alapján visszakereshető módon megőrizni.

A szigorú számadású bizonylatok rontott példányaira is vonatkozik a megőrzési kötelezettség.

Az elektronikus formában kiállított bizonylatot elektronikus formában kell megőrizni, oly módon, hogy az alkalmazott módszer biztosítsa a bizonylat összes adatának késedelem nélküli előállítását, folyamatos leolvashatóságát, illetve kizárja az utólagos módosítás lehetőségét.

Az eredetileg nem elektronikus formában kiállított bizonylat, a papíralapú dokumentumokról elektronikus úton történő másolat készítésének szabályairól szóló jogszabály előírásainak figyelembevételével készített elektronikus másolatként is megőrizhető, oly módon, hogy az alkalmazott módszer biztosítsa a bizonylat összes adatának késedelem nélküli előállítását, folyamatos leolvashatóságát, illetve kizárja az utólagos módosítás lehetőségét.

A bérszámfejtéssel kapcsolatos bizonylatok megőrzési kötelezettsége korlátlan ideig tart.

A vállalkozás képviseletére jogosult felelős

- a számviteli politika elkészítéséért és módosításáért,

- a számlarend összeállításáért, annak folyamatos karbantartásáért, a naprakész könyvvezetés helyességéért,

- a beszámoló minden részének aláírásáért.

**S Z Á M L A R E N D**

**1. SZÁMLAOSZTÁLY**

**Befektetett eszközök**

Befektetett eszköz minden olyan eszköz, amelynek az a rendeltetése, hogy a vállalkozás tevékenységét, működését tartósan, legalább egy éven túl szolgálja.

A befektetett eszközök közé az immateriális javak, a tárgyi eszközök, a befektetett pénzügyi eszközök tartoznak.

**11. Immateriális javak**

11. Immateriális javak

Az immateriális javak között a mérlegben a vagyoni értékű jogokat -az ingatlanhoz kapcsolódó vagyoni értékű jogok kivételével-, a szellemi terméket, az üzleti vagy cégértéket, az immateriális javakra adott előlegeket, az immateriális javak értékhelyesbítését kell kimutatni.

Az immateriális javak között lehet kimutatni az alapítás-átszervezés aktivált értékét és a kísérleti fejlesztés aktivált értékét.

I m m a t e r i á l i s j a v a k é r t é k c s ö k k e n é s e

Az immateriális javak (alapítás-átszervezés, kísérleti fejlesztés vagyoni értékű jog, szellemi termék, üzleti vagy cégérték) bruttó értékéhez tartozóan értékcsökkenési számlát kell nyitni. A terv szerinti és terven felüli értékcsökkenést itt kell kimutatni.

**12-16. Tárgyi eszközök**

A tárgyi eszköz a rendeltetésszerűen használatba vett, üzembe helyezett földterület, telek, telkesítés, erdő, ültetvény, épület, egyéb építmény, műszaki berendezés, gép, jármű, üzemi és üzleti felszerelés, egyéb berendezés, ingatlanokhoz kapcsolódó vagyoni értékű jogok, és a tenyészállatok, amelyek legalább egy évet meghaladóan - közvetlenül vagy közvetett módon - szolgálják a tevékenységet. Ide tartoznak ezen eszközök beszerzésére – beruházásokra - adott előlegek és a beruházások, valamint a tárgyi eszközök értékhelyesbítése is.

T á r g y i e s z k ö z ö k é r t é k c s ö k k e n é s e

Az ingatlanok, a műszaki berendezések, gépek, járművek, az egyéb berendezések, felszerelések, járművek és a tenyészállatok számlához kapcsolódó értékcsökkenési számlát kell nyitni.

A tárgyi eszközöknek a hasznos élettartam végén várható maradványértékkel csökkentett bekerülési (beszerzési, illetve előállítási) értékét azokra az évekre kell felosztani, amelyekben ezeket az eszközöket előreláthatóan használni fogják.

M á s s z á m l á k k a l v a l ó k a p c s o l ó d á s

I d e g e n k i v i t e l e z é s s z á m l a s z e r i n t i á r o n

T 16. Beruházás (le nem vonható áfa is)

T 4661. Előzetesen felszámított áfa

K 454. Szállítók (ha átutalással fizetik) vagy

K 381. Pénztár (ha készpénzes a számla)

A b e r u h á z á s t t e r h e l ő a k t i v á l á s i g

f e l m e r ü l t h i t e l k a m a t, b i z t o s í t á s i d í j

T 16. Beruházás

K 45. Rövid lejáratú kötelezettségek

(ha még nem került kifizetésre az aktiválásig) vagy

K 384. Elszámolási betétszámla / 381. Pénztár (ha már kifizetésre került)

B e r u h á z á s ü z e m b e h e l y e z é s e

T 12-14. Ingatlanok és kapcs. vagyoni értékű jogok / Műszaki berendezések, gépek, járművek / Egyéb berendezések, felszerelések

K 16. Beruházás

É r t é k c s ö k k e n é s e l s z á m o l á s a

a)

T 571. Terv szerinti écs.

K 129-149.Ingatlanok / Műszaki berendezések, gépek, járművek / Egyéb berendezések, felszerelések terv szerinti écs.

b)

T 572. Terv szerinti écs. (100 e Ft alatti eszközök)

K 129-149.Ingatlanok / Műszaki berendezések, gépek, járművek / Egyéb berendezések, felszerelések terv szerinti écs.

c) Terven felüli écs. elszámolása, ha az eszköz állományban marad

T 86. Egyéb ráfordítás

K 128-148.Ingatlanok / Műszaki berendezések, gépek, járművek / Egyéb berendezések, felszerelések terven felüli écs.

T á r g y i e s z k ö z á t s o r o l á s a k é s z l e t e k k ö z é

a) Bruttó érték átvezetése

T 2. Készletek

K 12-14. Ingatlanok és kapcs. vagyoni értékű jogok / Műszaki berendezések, gépek, járművek / Egyéb berendezések, felszerelések

b) Az átvezetésig elszámolt écs. átvezetése

T 129-149.Ingatlanok / Műszaki berendezések, gépek, járművek / Egyéb berendezések, felszerelések terv szerinti écs.

K 2. Készletek

T é r í t é s n é l k ü l i á t a d á s

a) Az átadásig elszámolt écs. kivezetése

T 129-149.Ingatlanok / Műszaki berendezések, gépek, járművek / Egyéb berendezések, felszerelések terv szerinti écs.

K 86. Egyéb ráfordítás

és

b) Eszköz átadás

T 86. Egyéb ráfordítás

K 12-14. Ingatlanok és kapcs. vagyoni értékű jogok / Műszaki berendezések, gépek, járművek / Egyéb berendezések, felszerelések (bruttó értéken)

K 4667. Fizetendő áfa (piaci érték után számolva)

B e r u h á z á s k á r e s e m é n y e

T 866. Értékvesztés, terven felüli értékcsökkenés

K 168. Beruházások értékcsökkenése

B e r u h á z á s s e l e j t e z é s e m e g s e m m i s ü l é s

m i a t t

T 869. Társaságba bevitt eszközök nyilvántartási értéke

K 16. Beruházás

**13. Befektetett pénzügyi eszközök**

Befektetett pénzügyi eszközök azok az eszközök (részesedés, értékpapír, adott kölcsön), amelyeket a társaság azzal a céllal fektetett be más vállalkozónál, adott át más vállalkozónak, hogy azzal ott tartós jövedelemre (osztalékra, kamatra) tegyen szert. Ugyancsak ide tartoznak azok a befektetések is, amelyek célja befolyásolási, irányítási, ellenőrzési lehetőség biztosítása a vállalkozásban. A befektetett pénzügyi eszközök értékhelyesbítését is a befektetett pénzügyi eszközök között kell a mérlegben kimutatni.

A befektetett pénzügyi eszközöknél értékvesztést kell elszámolni, ha a befektetés könyv szerinti értéke és piaci értéke közötti - veszteségjellegű - különbözet legalább egy üzleti évet meghaladóan tartósnak mutatkozik és a mérlegfőösszeg 2%-át meghaladja.

A számlaosztály számlacsoportjainak továbbrészletezését a számlatükör tartalmazza.

M á s s z á m l á k k a l v a l ó k a p c s o l ó d á s

T a r t ó s a n l e k ö t ö t t b a n k b e t é t

T 195. Hosszú lejáratú bankbetét

K 384. Elszámolási betétszámla (vagy 381. Pénztár)

**Kapcsolat az 1. számlaosztály és az analitikus nyilvántartás között**

A befektetett eszközökről analitikát kell vezetni.

I m m a t e r i á l i s j a v a k é s t á r g y i e s z k ö z ö k

Az immateriális javakról és tárgyi eszközökről egyedi immateriális javak és tárgyi eszközök nyilvántartása c. analitikát kell vezetni. Ebben a nyilvántartásban fel kell venni minden olyan adatot, amely szükséges annak azonosításához (megnevezés, típus, gyártási szám, VTSZ szám stb.).

Tartalmaznia kell továbbá:

- a tartozékok felsorolását,

- a beszerzési értéket, az előállítási értéket (bruttó értéket), illetve annak változását,

- üzembe helyezés napját,

- az értékcsökkenési leírás módját és mértékét,

- az elszámolt értékcsökkenés összegét, elkülönítve a terven felülit,

- a nettó értéket,

- az eszköz értékesítése, illetve a nullára történt leírás vagy bármely más okból történő kivezetés esetén annak időpontját,

- ha volt, az értékhelyesbítés időpontját és összegét, illetve annak módosításait,

- maradványértéket (ha van).

A társasági adótörvény szerinti értékcsökkenés is vezethető ebben az analitikában.

Az analitikus nyilvántartásba felvett összes eszköz - főkönyvi számlák szerint csoportosított - összesített bruttó értékét, tárgyévi és halmozott értékcsökkenését, nettó értékét legalább év végén egyeztetni kell a főkönyvi számlákkal. Eltérés esetén a hibát fel kell tárni, és a nyilvántartásokat helyesbíteni kell. Amennyiben a főkönyvi számlákon a hiba nem található meg, akkor a főkönyvi számlát az ellenőrzött analitikára kell helyesbíteni. Év végén a leltározásnál tételesen kell a tárgyi eszközöket és immateriális javakat felvenni, mely egyezőséget kell mutasson az analitikával.

B e r u h á z á s o k

A beruházásokról külön analitikát nem kell vezetni. Célszerű több beruházás egyidejű megvalósításakor a 16. számlacsoportot tovább bontani.

A beruházás üzembe helyezése, az eszköz használatba vétele után el kell készíteni az üzembe helyezési bizonylatot, mely lehet az adott beruházást kimutató főkönyvi számla tételeket tartalmazó számlalapjának másolata, számítógépből kinyomtatott példánya. Az üzembehelyezési bizonylatot alá kell írnia az ügyvezetőnek.

Az üzembe helyezési bizonylatnak tartalmaznia kell minden, a bizonylatra előírt tartalmi adatot. Ezen bizonylat alapján kell könyvelni a használatba vételt.

B e f e k t e t e t t p é n z ü g y i e s z k ö z ö k

A befektetett pénzügyi eszközökről analitikát kell vezetni, aminek legalább az alábbiakat tartalmaznia kell (a részesedés fajtájától függően, értelemszerűen):

- a befektetés megnevezése, azonosító adatai,

- a befektetés, a vásárlás időpontja,

- a vételi érték és névérték,

- az időközben bekövetkezett csökkenést,

- a lejárat időpontja,

- (tőzsdei) árfolyam,

- az értékvesztés összege.

Az alkalmazottaknak, illetve másnak adott hosszú lejáratú kölcsönökről olyan analitikát kell vezetni, ami tartalmazza:

- a kölcsönbe vevő azonosításához szükséges adatokat,

- a folyósítás idejét, összegét, jellegét,

- a lejárat idejét,

- a törlesztőrészletek esedékességét és nagyságát,

- a kamatokat,

- és ha van a biztosítékokat.

Az analitikába az adatokat az esemény megtörténtekor haladéktalanul be kell jegyezni. Az analitikát év végén a főkönyvi számlával egyeztetni kell és az eltéréseket meg kell állapítani. Amennyiben a főkönyvi számlán az eltérés oka nem állapítható meg, akkor az ellenőrzött analitika alapján a főkönyvi számlát helyesbíteni kell. A leltárnak az analitika adatait alá kell támasztania.

**2. SZÁMLAOSZTÁLY**

**Vásárolt és saját termelésű készletek**

**(Forgóeszközök I.)**

A forgóeszközök közül ebben a számlaosztályban kell kimutatni a vásárolt és a saját termelésű készleteket.

25. K é s z t e r m é k

A késztermékek az értékesítést megelőzően a termelés, a feldolgozás során már elkészült állapotban értékesítésre várnak.

26-28. Á r u k, g ö n g y ö l e g e k, k ö z v e t í t e t t s z o l g á l t a t á s o k,

amelyeket a rendszeres (szokásos) üzleti tevékenység keretében értékesítési céllal szereztek be, és azok a beszerzés és az értékesítés között változatlan állapotban maradnak, bár értékük változhat. Áruként kell kimutatni a használatba vétel időpontjától azokat az értékesítési céllal beszerzett, előállított eszközöket, amelyeket a vállalkozó az értékesítésig (az állományból való kivonásig) átmenetileg használatba vett.

29. K é s z l e t e k r e a d o t t e l ő l e g

az anyag-, az áruszállítónak, a közvetített szolgáltatást nyújtónak, importbeszerzésnél az importálást végző vállalkozónak ilyen címen átutalt (megfizetett, kiegyenlített) - a levonható előzetesen felszámított általános forgalmi adót nem tartalmazó - összeg.

A társaság értékben és mennyiségben a készletekről nyilvántartást nem vezet, ezért a 2. számlaosztályban csak év végén kell a leltár alapján, beszerzési áron könyvelni. Év közben az anyagok könyvelése az 51. számlán történik.

Az áruk könyvelése beszerzéskor a 26. Áruk számlára történik. Év végén a tételes leltár alapján kell az eladott áruk beszerzési értékét a 814. ELÁBÉ számlára átvezetni.

A számlaosztály számlacsoportjainak továbbrészletezését a számlatükör tartalmazza.

A n y a g / á r u b e s z e r z é s e vásárlás bizonylat alapján

T 21. Anyagok / 26. Áruk

T 4661. Előzetesen felszámított áfa

K 454. Szállítók (ha átutalásos) / K 381. Pénztár (ha készpénzes)

ha átutalásos, akkor a bankkivonat megérkezésekor

T 454. Szállítók K 384. Elszámolási betétszámla

É v v é g é n l e l t á r a l a p j á n

Év végén a tényleges, tételes leltár alapján a készletszámláról kerül elvezetésre a költségek közé.

T 51. Anyagköltség K 21. Anyagok

T 814. ELÁBÉ K 26. Áruk

É v v é g é n m é g t o v á b b n e m s z á m l á z o t t k ö z v e t í t e t t s z o l g á l t a t á s o k l e l t á r s z e r i n t

T 27. Közvetített szolgáltatások

K 815. Közvetített szolgáltatások (eladott)

Á r u k l e l t á r s z e r i n t i é r t é k é n e k k ö n y v e l é s e é v v é g é n

(ha év közben az áru a beszerzéskor készletre kerül)

T 814. ELÁBÉ K 26. Áruk

S a j á t t e r m e l é s ű k é s z l e t e k l e l t á r s z e r i n t i é r t é k é n e k k ö n y v e l é s e é v v é g é n

T 23. Befejezetlen termelés, félkész termékek / 25. Késztermékek

K 581. Saját termelésű készletek állományváltozása

A n y a g o k é r t é k e s í t é s e á r u k é n t

a) anyag / áru költség kivezetése

T 814. ELÁBÉ K 21-22. Anyagok

b) az eladott anyag árbevételének könyvelés

T 31. Vevők

K 91-92. Belföldi értékesítés nettó árbevétele

K 4667. Fizetendő áfa

A p p o r t b a a d o t t a n y a g o k / á r u k

a) anyag / áru átadás

T 869. Társaságba bevitt eszközök nyilvántartási értéke

K 21-22. Anyagok / K 26. Áruk

b) az apporttal megszerzett részesedés

T 17. Részesedések

K 9697. Társaságba bevitt eszköz szerződés szerinti értéke

c) Áfa elszámolása

ca) ha áthárítják

T 36. Egyéb követelések

K 4667. Fizetendő áfa

cb) ha nem hárítják át

T 869. Társaságba bevitt eszközök nyilvántartási értéke

K 4667. Fizetendő áfa

A p p o r t b a k a p o t t a n y a g o k / á r u k

a) társasági szerződés szerinti érték

T 21-22. Anyagok / T 814. ELÁBÉ

K 325. Jegyzett, de be nem fizetett tőke

b) az áthárított áfa elszámolása

T 4661. Előzetesen felszámított áfa

K 45. Rövid lejáratú kötelezettségek

c) a cégbírósági bejegyzést követően

T 325. Jegyzett, de be nem fizetett tőke

K 411. Jegyzett tőke

**Kapcsolat a 2. számlaosztály és az analitikus nyilvántartás között**

A készletek számláról a felhasznált, értékesített készletek értékét év végén a leltár, mint analitika alapján kell a költségekre, ráfordításokra átvezetni.

A készletnyilvántartás a készletek mennyiségi nyilvántartását követi. A készlet értékbeli nyilvántartása a mennyiségi nyilvántartással együtt valósul meg. A főkönyvben szereplő értéket a készletben szereplő értékkel folyamatosan egyeztetni kell, az évi leltár alkalmával kell az eltéréseket tisztázni, ha azok indokai év közben nem egyértelműek. Az évi leltár alkalmával a készletanalitikát és a főkönyvet is a leltárhoz kell igazítani.

**3. SZÁMLAOSZTÁLY**

**Forgóeszközök II.**

A forgóeszközök közül itt kell kimutatni a társaság tevékenységét nem tartósan szolgáló követeléseket, a hitelviszonyt megtestesítő értékpapírokat, a tulajdoni részesedést jelentő befektetéseket és a pénzeszközöket.

31. K ö v e t e l é s e k á r u s z á l l í t á s b ó l é s s z o l g á l t a t á s b ó l (v e v ő k)

azok a különféle szállítási, vállalkozási, szolgáltatási és egyéb szerződésekből jogszerűen eredő, pénzértékben kifejezett fizetési igények, amelyek a vállalkozó által már teljesített, a másik fél által elfogadott, elismert termékértékesítéshez, szolgáltatás teljesítéséhez kapcsolódnak, akár forintban, akár devizában kerültek meghatározásra.

32. K ö v e t e l é s e k k a p c s o l t v á l l a l k o z á s s a l s z e m b e n

Ide tartoznak azok az egy éven belül esedékes követelések, amelyek anyavállalattal, leányvállalattal, közös vezetésű vállalkozással szemben állnak fent.

322. K ö v e t e l é s e k j e l e n t ő s t u l a j d o n i r é s z e s e d é s i v i s z o n y b a n l é v ő v á l l a l k o z á s s a l s z e m b e n

Ide tartoznak azok az egy éven belül esedékes követelések, amelyek olyan vállalkozásban szemben állnak fent, melyben a tulajdoni részesedés mértéke a 20%-ot meghaladja, de nem minősül kapcsolt vállalkozásnak.

323. K ö v e t e l é s e k e g y é b r é s z e s e d é s i v i s z o n y b a n l é v ő v á l l a l k o z á s s a l s z e m b e n

Ide tartoznak azok az egy éven belül esedékes követelések, amelyek egyéb részesedési viszonyban lévő vállalkozással szemben állnak fent.

36. E g y é b k ö v e t e l é s e k

számlán kell kimutatni

- a munkavállalókkal szembeni követelést;

- a költségvetési kiutalási igényeket (visszatérítendő adót, az igényelt, de még nem teljesített támogatást);

- utólag kapott engedmény miatti követelés összegét;

- az adott kölcsönt, aminek a lejárata a következő üzleti évben esedékes;

- a hitelviszonyt megtestesítő értékpapír, tulajdoni részesedést jelentő befektetés értékesítéséből származó követelést;

- az előlegfizetést (ideértve az osztalékelőleget is),

- a vásárolt követeléseket, a térítés nélkül és egyéb címen átvett követeléseket, a peresített követeléseket (kivéve káreseményekkel kapcsolatosan kapott bevételeket, kapott bírságot, kötbért, fekbért, késedelmi kamatot, behajtási költségátalányt, kártérítést, sérelemdíjat) a bíróság által jogerősen megítélt követeléseket;

- a valódi penziós és óvadéki repóügylet esetén a határidős viszonteladási kötelezettség mellett vásárolt eszköz kifizetett vételárát, illetve a határidős visszavásárlási kötelezettség mellett eladott eszköz kifizetett visszavásárlási árát, az értékpapír-kölcsönügylet során a kölcsönbeadott értékpapír kölcsönszerződés szerinti értékében fennálló követelést, továbbá a származékos ügyletek esetén a fizetett letétek, pénzügyi biztosítékok, árkülönbözetek összegét, amíg az ügylet le nem zárul.

Év végén az államnak vagy önkormányzatnak fizetendő adók és adójellegű kötelezettségek egyenlege szerint túlfizetés összegét is egyéb követelésként kell kimutatni.

38. P é n z e s z k ö z ö k

a készpénz, az elektronikus pénz, a csekk, továbbá a bankbetétek. Ezen a számlacsoporton belül kell megnyitni a pénzeszközök átvezetési számláit is.

A valutapénztárt, devizaszámlán lévő devizát, a devizában fennálló követeléseket, befektetett pénzügyi eszközöket, értékpapírokat, illetve kötelezettségeket év végén, a Magyar Nemzeti Bank december 31. napi árfolyamán át kell értékelni. Az árfolyam-veszteség vagy -nyereség elszámolásának szabályaira vonatkozó előírásokat a 4. számlaosztály tartalmazza.

Több pénztár, illetve bankszámla esetén a számlatükörben mindegyiknek külön főkönyvi számlaszámot kell nyitni.

39. A k t í v i d ő b e l i e l h a t á r o l á s o k

391. B e v é t e l a k t í v i d ő b e l i e l h a t á r o l á s a

A bevétel aktív időbeli elhatárolása számlán kell megnyitni

- a járó árbevételt, kamat- és egyéb bevételeket, amelyek csak a mérleg fordulónapja után esedékesek, de a mérleggel lezárt időszakra számolandók el,

- a (kamatbevételekkel szemben elszámolt) névérték alatt kibocsátott, a névérték alatt vásárolt diszkont - hitelviszonyt megtestesítő, befektetett vagy forgóeszközként kimutatott - értékpapírok névértéke és kibocsátási értéke (vételára) közötti különbözet adott üzleti évre, időarányosan járó összegét mindaddig, amíg ezen értékpapírokat nem értékesítik, nem váltják be, a könyvekből nem vezetik ki,

- A befektetett pénzügyi eszközök közé sorolt, névérték alatt beszerzett - hitelviszonyt megtestesítő, a valós értéken történő értékelés alá nem vont - kamatozó értékpapír névértéke és beszerzési értéke közötti - nyereségjellegű - különbözetből a beszerzéstől az üzleti év mérlegfordulónapjáig terjedő időszakra időarányosan jutó (a pénzügyi műveletek egyéb bevételeivel szemben elszámolt) összeget. Az így elhatárolt összeget ezen értékpapír értékesítésekor, beváltásakor, továbbá a könyvekből - egyéb jogcímen - történő kivezetése esetén kell megszüntetni, valamint akkor és olyan összegben, ha és amilyen összegben az időbelileg elhatárolt különbözet realizálása bizonytalan.

- A származékos ügyletek bekerülési (beszerzési) értéke, azaz az ügylet kötése érdekében felmerült költségek (ügynöki díjak, jutalékok, opciós díjak) összege az ügylet zárásáig.

- A fedezeti vagy nem fedezeti célú kamat swap ügyletek esetében az utolsó kamatfixálás időpontja és a fordulónap közötti időszakra az ügyletre járó kamatkülönbözet az adott kamatperiódussal kapcsolatos elszámolásig.

- A piaci érték (valós érték) fedezeti ügyletek fordulónapi valós értéke vagy belső értéke alapján a kimutatott elhatárolások együttes összegének figyelembevételével fennálló nyereségjellegű összegből a hatékony rész, jellegétől függően az egyéb kapott (járó) kamatokkal és kamatjellegű bevételekkel, vagy a pénzügyi műveletek egyéb bevételeivel szemben. Az így kimutatott aktív időbeli elhatárolást jellegétől függően az egyéb kapott (járó) kamatokkal és kamatjellegű bevételekkel, vagy a pénzügyi műveletek egyéb bevételeivel szemben kell megszüntetni, amennyiben az előző fordulónaphoz képest a nyereségjellegű összeg csökkent, vagy ha egy adott fordulónapon az ügylettel kapcsolatban a passzív elhatárolás kimutatásának van helye, illetve ha az ügyletet lezárják, vagy ha a fedezeti elszámolást meg kell szüntetni.

- Cash-flow fedezeti ügylet esetén, ha a fedezeti ügylet előbb lezárul, mint a fedezett ügylet, a fedezeti ügylet realizált veszteségéből a hatékony rész a fedezett ügylet bekövetkezéséig. - Előrejelzett ügylet vagy biztos elkötelezettség cash-flow fedezeti ügylete esetén, ha a fedezeti ügylet lejárata a pénzügyi teljesítéshez igazodik, és ezért a fedezeti ügylet lejárata későbbi, mint a fedezett ügylet bekövetkezésének időpontja, a fedezeti ügyletnek a fedezett ügylet bekövetkezésének időpontjában fennálló, nem realizált nyereségéből a hatékony rész az ügylet zárásáig, jellegétől függően az egyéb kapott (járó) kamatokkal és kamatjellegű bevételekkel vagy a pénzügyi műveletek egyéb bevételeivel szemben.

392. K ö l t s é g e k é s r á f o r d í t á s o k a k t í v i d ő b e l i e l h a t á r o l á s a

Költségek és ráfordítások aktív időbeli elhatárolása számlán kell megnyitni

- az üzleti év mérlegének fordulónapja előtt felmerült, elszámolt olyan összegeket, amelyek költségként, ráfordításként (ideértve a halasztott ráfordításokat is) csak a mérleg fordulónapját követő időszakra számolhatók el,

- ha a visszafizetendő összeg nagyobb a kapott összegnél, akkor a fizetendő kamatként elszámolt különbözetből a tárgyévet követő üzleti év(ek)et terhelő összeg (amit az eredményt csökkentő tételként még nem számoltak el),

- a forgóeszközök között kimutatott hitelviszonyt megtestesítő értékpapír, tulajdoni részesedést jelentő befektetés beszerzéséhez kapcsolódóan fizetett (elszámolt), a beszerzési értékben figyelembe nem vett bizományi díj, vásárolt vételi opció díj összege jelentős és az az értékpapír beváltásakor, az értékpapír, a befektetés értékesítésekor várhatóan megtérül,

- kölcsönbeadott értékpapír könyv szerinti értékének a – felhalmozott kamattal csökkentett – kölcsönszerződés szerinti értékét meghaladó összege (vesztesége). Az időbeli elhatárolást meg kell szüntetni, ha a visszaszolgáltatott értékpapír eladásra, beváltásra vagy egyéb ügylet keretében az állományból véglegesen kivezetésre kerül, vagy a kölcsönbevevő megtéríti annak piaci értékét, mert az értékpapír nem kerül visszaszolgáltatásra.

- Aktív időbeli elhatárolásként kell kimutatni a kötelezettséggel szemben - ha a cash-flow fedezeti ügylet kötelezettség jövőbeni bekerülésével vagy keletkezésével járó ügylete(ke)t fedez - a kötelezettség visszafizetendő összege és bekerülési értéke közötti különbözetet, ha a visszafizetendő összeg a nagyobb. Az így kimutatott aktív időbeli elhatárolást a kötelezettség kivezetésekor, a kivezetett könyv szerinti értékkel arányos összegben kell megszüntetni a pénzügyi műveletek egyéb ráfordításaival szemben.

- Aktív időbeli elhatárolásként kerül kimutatásra a hitel, a kölcsön felvételéhez közvetlenül kapcsolódóan felmerült költségek, beleértve a hitel, a kölcsön feltételeként előírt bankgarancia vagy hitelvizsgálat díját, a hitel igénybevétele miatt fizetett kezelési díjat és folyósítási jutalékot, amennyiben azokat a bekerülési érték részeként nem kerültek még elszámolásra. A hitelfelvételhez kapcsolódó költségek elhatárolt összegét a hitel, a kölcsön futamideje alatt időarányosan, de legkésőbb a hitel, a kölcsön teljes összegének visszafizetésekor kell megszüntetni.

393. H a l a s z t o t t r á f o r d í t á s o k

Halasztott ráfordítások számlán kell kimutatni az ellentételezés nélküli tartozásátvállalás során - a tartozásátvállalás beszámolási időszakában - a véglegesen átvállalt és pénzügyileg nem rendezett kötelezettség rendkívüli ráfordításként elszámolt szerződés (megállapodás) szerinti összegét. Az elhatárolást az átvállalt kötelezettségnek a szerződés (megállapodás) szerinti pénzügyi rendezésekor, a teljesítésnek megfelelően kell az egyéb ráfordításokkal szemben megszüntetni.

Nem kell aktív időbeli elhatárolásként kimutatni a halasztott ráfordításként a devizaszámlán meglévő devizakészlettel nem fedezett, külföldi pénzértékre szóló - beruházáshoz (a beruházással megvalósuló tárgyi eszközhöz), vagyoni értékű joghoz kapcsolódó - hiteltartozások, devizakötvény-kibocsátásból származó - beruházáshoz (a beruházással megvalósuló tárgyi eszközhöz), vagyoni értékű joghoz kapcsolódó - tartozások esetén a tárgyévben, a mérlegfordulónapi értékelésből adódóan keletkezett és a pénzügyi műveletek egyéb ráfordításai között elszámolt - árfolyamnyereséggel nem ellentételezett - árfolyamveszteség teljes összegét a pénzügyi műveletek egyéb ráfordításainak a csökkentésével (nem realizált árfolyamveszteség).

A számlaosztály számlacsoportjainak továbbrészletezését a számlatükör tartalmazza.

M á s s z á m l á k k a l v a l ó k a p c s o l a t

É r t é k e s í t é s á r b e v é t e l é n e k e l s z á m o l á s a

T 31. Vevők

K 91-94. Értékesítés nettó árbevétele

K 4667. Fizetendő áfa (belföldi értékesítésnél,

vagy ha a külföldi felé is áfás volt a számla)

V e v ő k á t u t a l á s a

T 384. Elszámolási betétszámla K 31. Vevők

P é n z m o z g á s n é l k ü l i ü g y l e t e k (barter ügyletek, kompenzálásos ügyletek) elszámolása

a) A barter ügylet könyvelése (azonos a szokásos vevő-szállító könyveléssel)

T 5-8. Költségek, ráfordítások

T 4661. Előzetesen felszámított áfa

K 454. Szállítók

T 31. Vevők

K 91-92. Belföldi értékesítés nettó árbevétele

K 4667. Fizetendő áfa

b) a szállító-vevő összevezetése (kompenzálás)

T 454. Szállítók

T 3638. Kompenzálás technikai számla

T 3638. Kompenzálás technikai számla

K 31. Vevők

V e v ő k / v á l t ó b e h a j t h a t a t l a n k ö v e t e l é s é n e k l e í r á s a

T 86. Egyéb ráfordítás

K 31. Vevők / 34. Váltókövetelések

**Kapcsolat az 3. számlaosztály és az analitikus nyilvántartás között**

V e v ő k ö v e t e l é s e k

Vevőkövetelésekről vevőnként nyilvántartást kell vezetni. A nyilvántartásnak tartalmaznia kell minden olyan adatot, ami a vevő egyedi azonosításához szükséges, továbbá a bizonylati hivatkozásokat, a számlázott összeget (annak módosításait), a vevő által fizetett összeget (kompenzációt, bartert), a fizetés dátumát, a ki nem egyenlített összeget.

A vevőnyilvántartást legalább havonta egyeztetni kell a 31. Követelések áruszállításból és szolgáltatásból (vevők) számlával.

A v á l t ó k ö v e t e l é s e k r ő l

nyilvántartást kell vezetni, aminek az alábbiakat kell tartalmaznia:

- a váltó azonosításához szükséges adatokat (neve, címe),

- a váltó egyéb azonosító adatait,

- a váltóadóstól elfogadott váltó összegét, a névérték és a kamat megbontását,

- a kamat összegét vagy a kamat százalékát,

- a váltó kiállításának dátumát, a váltó futamidejét és/vagy a lejáratát.

A váltónyilvántartást negyedévente egyeztetni kell a 34. Váltókövetelés számlával.

A d o t t e l ő l e g e k r ő l

nyilvántartást kell vezetni, melyre a vevőnyilvántartásnál rögzítetteket kell értelemszerűen alkalmazni.

A z e g y é b k ö v e t e l é s e k r ő l é s a z é r t é k p a p í r o k r ó l

csak akkor kell analitikus nyilvántartást vezetni, ha a főkönyvi számla nem folyószámlaként kerül vezetésre, vagy az nem alkalmas az egyedi azonosító adatok feltüntetésére. Ebben az esetben az egyéb követelések számlacsoportban kimutatott - folyószámlán nem vezetett - tételekről, azok jellege szerint külön-külön, analitikát kell vezetni.

Az analitikát legalább évente egyeztetni kell a főkönyvi számlacsoportban könyveltekkel.

A p é n z t á r i t é t e l e k e t

a pénzmozgás megtörténtekor a pénzmozgásról szóló bizonylat alapján az analitikában fel kell jegyezni.

A valutá(k)ról olyan analitikus nyilvántartást kell vezetni, amiből megállapítható a beszerzés időpontja, a valuta összege, a beszerzéskori árfolyam, illetve a költségelszámoláshoz használt árfolyam. Az árfolyam megállapításához a FIFO-módszer alkalmazandó (elsőként bevételezett valuta elsőként kiadva).

A pénzmozgás bizonylatolását a pénzkezelési szabályzat tartalmazza.

B a n k s z á m l a t é t e l e k r ő l

vezetett analitikának tartalmaznia kell a banki értesítő alapján:

- a bank megnevezését, a bizonylat sorszámát,

- a kivonat időpontját,

- a pénzeszköz összesített növekedése/csökkenése összegét, egyenlegét.

A bank által küldött forgalmi értesítők tételeinek főkönyvi könyvelése után - a hónap utolsó bankkivonata alapján - el kell végezni az egyeztetést a banki főkönyvi számlák és banki analitika összevetésével.

A z a k t í v i d ő b e l i e l h a t á r o l á s o k r ó l

év végén a tételes analitika eszköze, a témánként külön számlaszámra könyvelt főkönyvi számlalap kinyomtatott példánya. A bizonylatok az eredeti könyvelési tétel mellett fellelhetők mellékletként.

**4. SZÁMLAOSZTÁLY**

**Források**

Forrásként a saját tőkét, a céltartalékokat, a kötelezettségeket és a passzív időbeli elhatárolásokat kell kimutatni.

41. S a j á t t ő k e

tartalmazza a - jegyzett, de még be nem fizetett tőkével csökkentett - jegyzett tőkét, a tőketartalékot, az eredménytartalékot, a lekötött tartalékot, az értékelési tartalékot és a tárgyév adózott eredményét.

Saját tőkeként csak olyan tőkerészt szabad kimutatni, amelyet a tulajdonos (a tag) bocsátott a vállalkozó rendelkezésére, vagy amelyet a tulajdonos (a tag) az adózott eredményből hagyott a társaságnál. A saját tőke részeként kell kimutatni az értékhelyesbítés és a valós értékelés értékelési tartalékát is.

411. J e g y z e t t t ő k e

A jegyzett tőke a korlátolt felelősségű társaságnál a cégbíróságon bejegyzett tőke a létesítő okiratban meghatározott összegben. A törzstőke felemelése, illetve leszállítása miatti jegyzett tőke-változást a cégjegyzékbe való bejegyzés alapján, a bejegyzés időpontjával kell a könyvviteli nyilvántartásokban rögzíteni.

J e g y z e t t, d e m é g b e n e m f i z e t e t t t ő k e

az alapításkor, illetve a jegyzett tőke emelésekor a cégbíróságon bejegyzett tőkének a tulajdonosok (a tagok) által még be nem fizetett, nem pénzbeli hozzájárulás esetén a társaság rendelkezésre még nem bocsátott összeg, ha a bejegyzés utáni befizetést, rendelkezésre bocsátást a létesítő okirat (annak módosítása) megengedi.

412. T ő k e t a r t a l é k

N ö v e k e d é s k é n t kell kimutatni

- a tulajdonosok (a tagok) által az alapításkor az alapítás részeként, illetve a tőkeemeléskor a tőkeemelés részeként tőketartalékba (a jegyzési érték és a névérték különbözeteként) véglegesen átadott eszközök, pénzeszközök értékét,,

- a jegyzett tőke leszállítását a tőketartalékkal szemben.

C s ö k k e n é s k é n t kell kimutatni

- a jegyzett tőke emelését a szabad tőketartalékból.

413. E r e d m é n y t a r t a l é k

Növekedéseként kell kimutatni:

- az előző üzleti év adózott eredményét (nyereségét), ideértve az ellenőrzés előző üzleti év(ek) adózott eredményét növelő módosítását (nyereségét) is,

- a jegyzett tőke leszállítását az eredménytartalékkal szemben,

- a veszteség miatti negatív eredménytartalék ellentételezésére felhasznált tőketartalékot, lekötött tartalékot,

- a gazdasági társaság tulajdonosánál (tagjánál) a veszteség pótlásához nem szükséges - korábban ilyen címen adott - pótbefizetés visszakapott összegét a pénzmozgással, az eszközmozgással egyidejűleg,

- az eredménytartalékból lekötött tartalék visszavezetett összegét a lekötés feloldása alapján,

- a pénzmozgással, illetve az eszközmozgással egyidejűleg a jogszabály alapján eredménytartalékba helyezett pénzeszközöket, átvett eszközök értékét,

- a még be nem fizetett pénzbeli vagyoni hozzájárulás teljesítéseként (a jegyzett, de még be nem fizetett tőke feltöltésére) a külön jogszabályban meghatározottak szerint átvezetett összeget.

Csökkenéseként kell kimutatni:

- az előző üzleti év adózott eredményét (veszteségét), ideértve az ellenőrzés előző év(ek) adózott eredményét csökkentő módosítását (veszteségét) is,

- a jegyzett tőke emelését a rendelkezésre álló szabad eredménytartalékból,

- az eredménytartalék lekötött tartalékba átvezetett összegét,

- az osztalékra, részesedésre, a kamatozó részvény kamatára (ide értve az azt terhelő adót is) felhasznált összeget,

- a gazdasági társaság tulajdonosánál (tagjánál) a gazdasági társaság veszteségének fedezetére teljesített - törvényi előíráson alapuló - pótbefizetés összegét a pénzmozgással, az eszközmozgással egyidejűleg,

- a tőkekivonással megvalósított jegyzett tőke leszállításához kapcsolódó - a jegyzett tőke leszállításával arányos - eredménytartalék-kivonás összegét,

- a pénzmozgással, illetve az eszközmozgással egyidejűleg a jogszabály alapján eredménytartalékkal szemben átadott pénzeszközök, eszközök értékét, ide értve a társaság tagsági jogviszony megszűnésének időpontjában fennálló vagyonának a megszűnt tagsági jogviszonyra jutó része a jegyzett tőke, a tőketartalék és az eredménytartalék arányos részét meghaladó összegét is.

414. L e k ö t ö t t t a r t a l é k

a tőketartalékból, illetve az eredménytartalékból lekötött összegeket és a kapott pótbefizetés összegét foglalja magában.

A t ő k e t a r t a l é k b ó l k e l l l e k ö t n i

és a lekötött tartalékba átvezetni:

- a más jogszabály szerint vagy a vállalkozó saját elhatározása alapján lekötött - kötelezettségek fedezetét jelentő - tartalékot,

- a pénzmozgással, illetve az eszközmozgással egyidejűleg a jogszabály alapján tőketartalékba helyezett pénzeszközök, átvett eszközök értékének azon részét, amelyet a jogszabályban, szerződésben, megállapodásban rögzített feltételek nem teljesítése esetén részben vagy egészen vissza kell fizetni.

A z e r e d m é n y t a r t a l é k b ó l k e l l l e k ö t n i és a lekötött tartalékba átvezetni:

- a visszavásárolt saját részvények, saját üzletrészek, illetve a visszaváltható részvények könyv szerinti értékét,

- a lekötendő tőketartalékot, ha arra a tőketartalék nem nyújt fedezetet,

- a gazdasági társaság tulajdonosánál (tagjánál) a veszteség fedezetére - az arra illetékes testület által megszavazott, de még nem teljesített - fizetendő pótbefizetés összegét,

- más jogszabály szerint vagy a vállalkozó saját elhatározása alapján lekötött - kötelezettségek fedezetét jelentő vagy saját céljait szolgáló - tartalékot.

K a p o t t p ó t b e f i z e t é s

a gazdasági társaságnál a veszteségek fedezetére társasági szerződésben rögzített feltételek mellett kapott összeg, a pótbefizetés visszafizetéséig. Könyvelése a pénzmozgással, az eszközmozgással egyidejűleg történik. A lekötést akkor is az eredménytartalékkal szemben kell elszámolni, ha a lekötött tartalék növekedése miatt az eredménytartaléknak negatív egyenlege lesz, vagy a negatív egyenlege nő.

Ha a korábban kapott pótbefizetés visszafizetése nem pénzeszközzel történik, akkor a teljesítésként átadott eszközt – az eszközmozgással egyidejűleg – az értékesítés szabályai szerint kell elszámolni, azzal, hogy az így keletkezett követeléssel szemben kell a lekötött tartalékot csökkenteni.

A lekötött tartalék feloldását - a pótbefizetés kivételével - a tőketartalékkal, illetve az eredménytartalékkal szemben kell elszámolni, attól függően, hogy a feloldott tartalék honnan került lekötésre.

417. É r t é k e l é s i t a r t a l é k

a piaci értékelés alapján meghatározott értékhelyesbítés összege az értékhelyesbítés értékelési tartaléka, a valós értéken történő értékelés alapján a saját tőkével szemben elszámolt értékelési különbözet a valós értékelés értékelési tartaléka.

Az értékhelyesbítés értékelési tartaléka és az értékhelyesbítés, illetve a valós értékelés értékelési tartaléka és az értékelési különbözet csak és kizárólag egymással szemben és azonos összegben változhat. Az értékelési tartalék terhére a saját tőke más elemeit nem lehet kiegészíteni, annak terhére kötelezettség nem teljesíthető.

O s z t a l é k

Ha a jóváhagyott osztalék kötelezettségként kimutatott összegének teljesítése nem pénzeszközzel történik, akkor a juttatás teljesítéseként átadott eszközt az értékesítés szabályai szerint kell elszámolni.

Az előző üzleti évi adózott eredménnyel kiegészített szabad eredménytartalék akkor fizethető ki osztalékként, ha a lekötött tartalékkal, továbbá a pozitív értékelési tartalékkal csökkentett saját tőke összege az osztalék figyelembevétele (kifizetése) után sem csökken a jegyzett tőke összege alá. A szabad eredménytartalék és saját tőke összegének meghatározásánál növelő tételként vehető figyelembe az előző üzleti évi beszámolóban még nem szereplő, de a tárgyévben a mérlegkészítés időpontjáig elszámolt kapott (járó) osztalék összegét.

42. C é l t a r t a l é k o k

421. C é l t a r t a l é k v á r h a t ó k ö t e l e z e t t s é g e k r e

Az adózás előtti eredmény terhére céltartalékot kell képezni - a szükséges mértékben - azokra a múltbeli, illetve a folyamatban lévő ügyletekből, szerződésekből származó, harmadik felekkel szembeni fizetési kötelezettségekre (garanciális kötelezettség, függő kötelezettség, biztos (jövőbeni) kötelezettség, korengedményes nyugdíj, illetve a helyébe lépő korhatár előtti ellátás, végkielégítés miatti fizetési kötelezettség, környezetvédelmi kötelezettség), amelyek a mérlegfordulónapon valószínű vagy bizonyos, hogy fennállnak, de összegük vagy esedékességük időpontja még bizonytalan, és azokra a vállalkozó a szükséges fedezetet más módon nem biztosította.

422. C é l t a r t a l é k v á r h a t ó j ö v ő b e n i k ö l t s é g e k r e

A jelentős és időszakonként ismétlődő várható költségekre, az adózás előtti eredmény terhére céltartalék képezhető, amelyekről a mérlegfordulónapon feltételezhető vagy bizonyos, hogy a jövőben felmerülnek, de összegük vagy felmerülésük időpontja még bizonytalan és nem sorolhatók a passzív időbeli elhatárolások közé.

Nem képezhető céltartalék a szokásos üzleti tevékenység rendszeresen és folyamatosan felmerülő költségeire.

429. E g y é b c é l t a r t a l é k

Céltartalékot kell képezni, ha a vállalkozó a devizaszámlán meglévő devizakészlettel nem fedezett, külföldi pénzértékre szóló - beruházáshoz (beruházással megvalósuló tárgyi eszközhöz), vagyoni értékű joghoz, továbbá forgóeszközhöz kapcsolódó - hiteltartozások, továbbá devizakötvény kibocsátásából származó - beruházáshoz (beruházással megvalósuló tárgyi eszközhöz), vagyoni értékű joghoz kapcsolódó - tartozások nem realizált árfolyamveszteségét halasztott ráfordításként mutatta ki, az üzleti év végén az így elhatárolt halmozott összegnek a beruházás, vagyoni értékű jog aktiválásától, egyéb esetben a hitel folyósításától eltelt időtartam és a hitel figyelembe vehető futamideje arányában számított hányadának megfelelő összegben. Amennyiben az előző üzleti év végéig ilyen címen képzett céltartalék ennél kevesebb, illetve több, a különbözettel a tárgyévben kell a céltartalékot növelni az egyéb ráfordításokkal szemben, illetve csökkenteni az egyéb bevételekkel szemben. A számításnál figyelembe vett futamidő nem lehet hosszabb, mint a hitel futamideje, illetve – tárgyi eszköz, vagyoni értékű jog finanszírozása esetén - mint a hitellel finanszírozott tárgyi eszköz, vagyoni értékű jog várható - amortizációnál figyelembe vett - élettartama, ha a hitel futamideje hosszabb. Ha a halasztott ráfordításként kimutatott árfolyamveszteséget meg kell szüntetni, akkor a képzett céltartalékot is meg kell szüntetni.

43-47. K ö t e l e z e t t s é g e k

Kötelezettségek azok a szállítási, vállalkozási, szolgáltatási és egyéb szerződésekből eredő, pénzértékben kifejezett elismert tartozások, amelyek a szállító, a vállalkozó, a szolgáltató, a hitelező, a kölcsönt nyújtó által már teljesített, a vállalkozó által elfogadott, elismert szállításhoz, szolgáltatáshoz, pénznyújtáshoz, valamint az állami vagy önkormányzati vagyon részét képező eszközök kezelésbevételéhez kapcsolódnak. A kötelezettségek hátrasoroltak, hosszú és rövid lejáratúak lehetnek.

43. H á t r a s o r o l t k ö t e l e z e t t s é g e k

azok a kapott kölcsönök, amelyet ténylegesen a vállalkozó rendelkezésére bocsátottak, és a vonatkozó szerződés tartalmazza a kölcsönt nyújtó fél egyetértését arra vonatkozóan, hogy az általa nyújtott kölcsön bevonható a vállalkozó adóssága rendezésébe. További feltétel, hogy a kölcsönt nyújtó követelése a törlesztések sorrendjében a tulajdonosok előtti legutolsó helyen áll, azt a vállalkozó felszámolása vagy csődje esetén csak a többi hitelező kielégítése után kell kiegyenlíteni. A kölcsön visszafizetési határidejének meghatározatlannak, vagy a jövőbeni eseményektől függőnek kell lennie és az eredeti futamidejének az öt évet meg kell haladnia. A kölcsön törlesztése az eredeti lejárat vagy a szerződésben kikötött felmondási idő előtt nem lehetséges.

44. H o s s z ú l e j á r a t ú k ö t e l e z e t t s é g e k

a hitelezővel kötött szerződés szerint - az egy üzleti évnél hosszabb lejáratra kapott kölcsön (ideértve a kötvénykibocsátást, illetve az átváltoztatható és átváltozó kötvényeket is) és hitel (beruházási, fejlesztési, egyéb), a mérleg fordulónapját követő egy üzleti éven belül esedékes törlesztések levonásával, valamint az egyéb hosszú lejáratú kötelezettségek.

Egyéb hosszú lejáratú kötelezettségek: a lízingbe vevőnél a pénzügyi lízingbe vett, beruházásként elszámolt eszköz lízingbe adó (helyette az eladó) által számlázott ellenértékének megfelelő kötelezettség, az állami vagy önkormányzati vagyon részét képező eszközök kezelésbevételéhez kapcsolódó kötelezettség, továbbá minden olyan egyéb hosszú lejáratú kötelezettség, ami máshova nem sorolható.

45. R ö v i d l e j á r a t ú k ö t e l e z e t t s é g

az egy üzleti évet meg nem haladó lejáratra kapott kölcsön, hitel, ideértve a hosszú lejáratú kötelezettségekből a mérleg fordulónapját követő egy üzleti éven belül esedékes törlesztéseket is. A rövid lejáratú kötelezettségek közé tartozik a

- vevőtől kapott előleg,

- szállítók,

- váltótartozás,

- a fizetendő osztalék,

- részesedés,

- kamatozó részvény utáni kamat,

- a valódi penziós és óvadéki repóügylet esetén a határidős visszavásárlási kötelezettség mellett eladott eszköz befolyt eladási ára,

- a határidős viszonteladási kötelezettség mellett vásárolt eszköz befolyt viszonteladási ára,

- értékpapír kölcsönügylet során kölcsönbevett értékpapír kölcsönszerződés szerinti értékében fennálló kötelezettsége,

- a származékos ügyletek esetén a kapott letétek, árkülönbözetek összege, amíg az ügylet le nem zárul,

- egyéb rövid lejáratú kötelezettségek.

46-47. E g y é b r ö v i d l e j á r a t ú k ö t e l e z e t t s é g e k

között kell kimutatni a költségvetéssel, az önkormányzatokkal kapcsolatos elszámolásokat, a munkavállalókkal kapcsolatos jövedelem és társadalombiztosítási és egyéb elszámolásokat, az utólag adott engedmény miatti kötelezettséget, a jogerős határozattal előírt kötelezettségeket, továbbá minden máshová nem sorolható rövid lejáratú kötelezettséget.

A d e v i z á b a n a z é v v é g é n f e n n á l l ó k ö t e l e z e t t s é g e k e t

a Magyar Nemzeti Bank december 31. napi árfolyamán át kell értékelni. Az átértékelési különbözetet jellegének megfelelően a 976. Átváltáskori, értékeléskori árfolyamnyereség számlán, vagy 876. Átváltáskori, értékeléskori árfolyamveszteség számlán könyvelni kell. Ezt követően szembe kell állítani egymással az eszközök árfolyam különbözete december 31-i elszámolásaival és az ilyen címen kimutatott passzív időbeli elhatárolása számla együttes egyenlegével, és

- ha az összevonás eredménye árfolyamveszteség, akkor a 9773. Év végi összevont árfolyamnyereség egyenlegét át kell vezetni a 8763. Értékeléskori összevont árfolyamveszteség számlára, majd ezt követően a 481. számlán ilyen címen az előző évben elszámolt összegéből maximum annyival kell ellentételezni, amennyi az ilyen címen kimutatott 8763. számla év végi átértékelésből származó egyenlege;

- ha az összevonás eredménye árfolyamnyereség, akkor az árfolyamveszteség év végi értékelési egyenlegét át kell vezetni a 9773. Év végi összevont árfolyamnyereség számlára, és ezt követően ezen számla új egyenlegét az 481. Bevételek passzív időbeli elhatárolása számlára kell átvezetni.

48. P a s s z í v i d ő b e l i e l h a t á r o l á s o k

B e v é t e l e k p a s s z í v i d ő b e l i e l h a t á r o l á s a

azok az elkülönítetten kimutatott tételek,

- a mérleg fordulónapja előtt befolyt, elszámolt bevétel, amely a mérleg fordulónapja utáni időszak árbevételét, bevételét képezi,

- a költségek (a ráfordítások) ellentételezésére - visszafizetési kötelezettség nélkül - kapott, pénzügyileg rendezett, egyéb bevételként elszámolt támogatás összegéből az üzleti évben költséggel, ráfordítással nem ellentételezett összeg. Az elhatárolást a költségek, ráfordítások tényleges felmerülésekor, illetve a támogatási szerződésben, megállapodásban foglaltak teljesülésekor kell megszüntetni.

K ö l t s é g e k , r á f o r d í t á s o k p a s s z í v i d ő b e l i e l h a t á r o l á s a

azok az elkülönítetten kimutatott tételek,

- a mérleg fordulónapja előtti időszakot terhelő költségek, ráfordítások, amelyek csak a mérleg fordulónapja utáni időszakban merülnek fel, kerülnek számlázásra, terhelésre,

- mérleg fordulónapja és elkészítésének időpontja között a vállalkozóval szemben érvényesített, benyújtott, ismertté vált, a mérleggel lezárt üzleti évhez kapcsolódó kártérítési igény, kártérítés, bírósági költség,

- a mérleggel lezárt üzleti évhez kapcsolódó, a jóváhagyásra jogosult testület által megállapított, kötelezettségként ki nem mutatott prémium, jutalom, azok járulékai,

- a pénzügyi műveletek egyéb ráfordításaival szemben kell kimutatni a befektetett pénzügyi eszközök közé sorolt, névérték felett vásárolt - hitelviszonyt megtestesítő, valós értéken történő értékelés alá nem vont - kamatozó értékpapírok névértéke és bekerülési értéke közötti - veszteségjellegű - különbözetből a beszerzéstől az üzleti év mérlegfordulónapjáig terjedő időszakra időarányosan jutó (elszámolt értékvesztéssel csökkentett) összeget. Az így elhatárolt összeget ezen értékpapírok értékesítésekor, beváltásakor, továbbá a könyvekből - egyéb jogcímen - történő kivezetésük esetén, valamint akkor kell megszüntetni, ha olyan összegű értékvesztést kell elszámolni, amelynek hatására ezen értékpapírok könyv szerinti értéke a névérték összege alá csökken,

- A származékos ügyletek esetén az ügylet kiírásából eredő bevételek összege az ügylet zárásáig.

- A fedezeti vagy nem fedezeti célú kamat swap ügyletek esetén az utolsó kamatfixálás időpontja és a fordulónap közötti időszakra eső, fizetendő kamatkülönbözet az adott kamatperiódussal kapcsolatos elszámolásig.

- A származékos ügyletek fordulónapi valós értéke vagy belső értéke alapján kimutatott elhatárolások együttes összegének figyelembevételével fennálló veszteségjellegű összeg, azon cash-flow fedezeti ügyletek hatékony része kivételével, amelyekre a fedezeti elszámolást alkalmazzák vagy amelyekre a fedezeti elszámolást meg kellett szüntetni, mert a fedezeti ügylet már nem felel meg a fedezeti elszámolás Sztv. 3. § (8) bekezdés 10. vagy 10/b. pontjában foglalt feltételeinek, de amelyek esetében a fedezett ügylet várhatóan bekövetkezik. Az elhatárolt összeget jellegétől függően a fizetendő (fizetett) kamatokkal és kamatjellegű ráfordításokkal, vagy a pénzügyi műveletek egyéb ráfordításaival szemben kell elszámolni. Az így kimutatott passzív időbeli elhatárolást jellegétől függően a fizetendő (fizetett) kamatokkal és kamatjellegű ráfordításokkal, vagy a pénzügyi műveletek egyéb ráfordításaival szemben kell megszüntetni, amennyiben az előző fordulónaphoz képest a veszteségjellegű összeg csökkent, vagy ha egy adott fordulónapon az ügylettel kapcsolatban aktív időbeli elhatárolás kimutatásának van helye, illetve ha az ügyletet lezárják.

- Cash-flow fedezeti ügylet esetén, ha a fedezeti ügylet előbb lezárul, mint a fedezett ügylet, a fedezeti ügylet realizált nyereségéből a hatékony rész a fedezett ügylet bekövetkezéséig.

- Előrejelzett ügylet vagy biztos elkötelezettség cash-flow fedezeti ügylete esetén, ha a fedezeti ügylet lejárata a pénzügyi teljesítéshez igazodik, és ezért a fedezeti ügylet lejárata későbbi, mint a fedezett ügylet bekövetkezésének időpontja, a fedezeti ügyletnek a fedezett ügylet bekövetkezésének időpontjában fennálló, nem realizált veszteségéből a hatékony rész az ügylet zárásáig, jellegétől függően a fizetendő (fizetett) kamatokkal és kamatjellegű ráfordításokkal vagy a pénzügyi műveletek egyéb ráfordításaival szemben.

Passzív időbeli elhatárolásként kell kimutatni a kötelezettséggel szemben - ha a cash-flow fedezeti ügylet kötelezettség jövőbeni bekerülésével vagy keletkezésével járó ügylete(ke)t fedez - a kötelezettség visszafizetendő összege és bekerülési értéke közötti különbözetet, ha a visszafizetendő összeg a kisebb. Az így kimutatott passzív időbeli elhatárolást a kötelezettség kivezetésekor, a kivezetett könyv szerinti értékkel arányos összegben kell megszüntetni a pénzügyi műveletek egyéb bevételeivel szemben.

H a l a s z t o t t b e v é t e l e k :

- a fejlesztési célra - visszafizetési kötelezettség nélkül - kapott, pénzügyileg rendezett támogatás véglegesen átvett pénzeszköz összege;

- az elengedett, valamint a harmadik személy által átvállalt kötelezettség összege, amennyiben az a kötelezettség terhére beszerzett eszközökhöz kapcsolódik (legfeljebb a kapcsolódó eszközök nyilvántartás szerinti értékében);

- a térítés nélkül (visszaadási kötelezettség nélkül) átvett eszközök, ajándékként, hagyatékként kapott, többletként fellelt eszközök piaci értéke;

- a negatív üzleti vagy cégérték;

- befektetett eszköz tartós használati, üzemeltetési, kezelési jogának átengedéséért kapott bevétel;

- kölcsönbeadott értékpapír - felhalmozott kamattal csökkentett - kölcsönszerződés szerinti értékének a könyv szerinti értékét meghaladó összege.

A támogatásonként, a véglegesen átvett pénzeszközönként, a térítés nélkül átvett eszközönként kimutatott halasztott bevételt a fejlesztés során megvalósított eszköz, az elengedett, valamint a harmadik személy által átvállalt kötelezettséghez kapcsolódó eszköz, illetve a térítés nélkül átvett eszköz (ideértve az ajándékként, a hagyatékként kapott, a többletként fellelt eszközöket is) bekerülési értékének, illetve bekerülési értéke arányos részének költségként, illetve ráfordításként történő elszámolásakor kell az egyéb bevételekkel szemben megszüntetni. Ha a fejlesztési támogatást vissza kell fizetni, akkor a halasztott bevételt a visszafizetendő támogatás ráfordításkénti elszámoláskor meg kell szüntetni.

Ha az eszköz bekerülési értéke vagy a hasznos élettartama a használatba vételt követően megnő, akkora halasztott bevétel kivezetésekor ezeket figyelmen kívül kell hagyni.

A negatív üzleti vagy cégértékként kimutatott halasztott bevételt egyéb bevételekkel szemben kell megszüntetni.

A kölcsönbevevő által visszaszolgáltatott értékpapír kivezetésekor (eladás, beváltás, egyéb ügylet keretében történő kivezetésekor), vagy a kölcsönbevevő által a piaci érték megtérítésekor (ha az értékpapírt nem szolgáltatja vissza) kell az elhatárolást megszüntetni.

49. M é r l e g s z á m l á k

- a nyitómérleg számla,

- a záró mérleg számla,

- az adózott eredmény (mérleg) számla

A tartalom elsődlegessége a formával szembeni számviteli elv érvényesülése egyértelműen csak akkor biztosítható, ha a mérlegszámlák zárása előtt az éves beszámoló összeállítását követően a főkönyvi számláknak a számítógépen nyilvántartott adatai nyomtatásra kerülnek, továbbá a könyvelt állomány ebben a formában is mentésre, és ebben a formában is 8 évig megőrzésre kerül.

Amennyiben a könyvelési program biztosítja a mérlegszámlák bármikori egyezőségének kiíratását, akkor az éves mérlegszámlákat nem szabad használni, mert ebben az esetben a számviteli törvényben előírt főkönyvi számlák olvasható formában történő megjelenítése ugyan megoldható, de mivel a számlák egyenleg nélküliek lesznek, nem felelnek meg a világosság elvének (Sztv. 15. § (4)).

A számlaosztály számlacsoportjainak továbbrészletezést a számlatükör tartalmazza.

**Kapcsolat az 4. számlaosztály és az analitikus nyilvántartás között**

J e g y z e t t t ő k e analitikus nyilvántartásában ki kell mutatni:

- a tulajdonosok azonosító adatait,

- az egyes üzletrészek nagyságát,

- a befizetés(ek) esedékességét,

- a befizetett tőke összegét, devizaneme szerint,

- a devizában fizetendő tőke társasági szerződés szerinti számított árfolyamát,

- a devizában fizetett tőke átutaláskor érvényes árfolyamát.

T ő k e t a r t a l é k r ó l, a z e r e d m é n y t a r t a l é k r ó l, a l e k ö t ö t t t a r t a l é k r ó l

azok növekedései illetve csökkenései jogcíme szerint csak akkor kell analitikát vezetni, ha a főkönyvi könyvelés keretében nem külön alszámlán kerülnek könyvelésre az események. Ebben az esetben a növekedés és csökkenés jogcímei szerint külön nyilvántartást kell vezetni.

H o s s z ú l e j á r a t ú h i t e l e k r ő l, k ö l c s ö n ö k r ő l, r ö v i d l e j á r a t ú h i t e l e k r ő l, k ö l c s ö n ö k r ő l

analitikát kell vezetni, amely tartalmazza:

- a hitelező azonosításához szükséges adatokat,

- a kapott hitel, kölcsön folyósításának idejét, összegét,

- a lejáratot,

- a kamatokat,

- a törlesztő részletek nagyságát és a törlesztési kötelezettség időpontját,

- a tényleges törlesztés nagyságát és a törlesztési időpontját,

- az adott biztosítékokat.

A s z á l l í t ó k r ó l

szállítónként nyilvántartást kell vezetni. A nyilvántartásnak tartalmaznia kell minden olyan adatot, ami a szállító egyedi azonosításához szükséges, továbbá a bizonylati hivatkozásokat, a számlázott összeget (annak módosításait), a fizetett összeget (kompenzációt, bartert), a fizetés dátumát, a ki nem egyenlített összeget.

K ö l t s é g v e t é s i é s ö n k o r m á n y z a t i k ö t e l e z e t t s é g e k a n a l i t i k u s n y i l v á n t a r t á s á b a n

kötelezettségenként ki kell mutatni az adóbevallásba beállított összegeket, valamint az azokra teljesített befizetéseket.

Ezt a nyilvántartást csak akkor kell vezetni, ha az egyes kötelezettségekről nem vezet a társaság elkülönített főkönyvi számlákat.

Az általános forgalmi adóról teljesítési időpont szerint minden esetben analitikát kell vezetni, ami az általános forgalmi adóbevallás nyomtatvány kitöltéshez szükséges mértékben tartalmazza a fizetendő, a levonható, a kiutalható és a továbbvitt, ki nem utalható összegek megállapításához szükséges adatokat.

Az adóhatósági folyószámla kivonatot a könyvelés adataival legalább évente, az éves záráskor egyeztetni kell. Az eltérések megállapítása után, ha a hiba a társaság könyveiben volt, azt az analitikában a főkönyvben helyesbíteni kell. Ha az eltérés az adóhatósági hibás folyószámlából ered, akkor arról az adóhatóságot értesíteni kell.

E g y é b a n a l i t i k á k

Minden az előzőekben ki nem emelt főkönyvi számlához kapcsolódóan, amennyiben a főkönyvi számla nem kerül az egyedi azonosításhoz kellőképpen megbontásra, részletező analitikát kell vezetni. Az analitikának tartalmaznia kell minden olyan adatot, ami a főkönyvben könyveltek egyeztetéséhez szükséges.

A p a s s z í v i d ő b e l i e l h a t á r o l á s o k r ó l

év végén tételes analitikát kell készíteni, amihez csatolni kell az adott tételt alátámasztó eredeti bizonylatról készített másolatot is.

Az analitikus nyilvántartások és a főkönyvi számlák közötti eltéréseket tisztázni kell. Amennyiben a főkönyvi könyvelésben a hibát nem lehet felderíteni, akkor a főkönyvi számlákat az ellenőrzött analitikára kell helyesbíteni.

**5. SZÁMLAOSZTÁLY**

**Költségnemek**

**NETTNÉ WEININGER ILONA**

51. A n y a g k ö l t s é g

az üzleti évben felhasznált vásárolt anyagok bekerülési (értékvesztéssel csökkentett, az értékvesztés visszaírt összegével növelt bekerülési) értéke, továbbá a vásárolt növendék-, hízó- és egyéb állatok bekerülési értéke.

A termelés, a tevékenység, a szolgáltatás során keletkezett hulladékok, haszonanyagok értékével, az anyagok bekerülési értékében figyelembe vett vámteher, jövedéki adó, termékdíj visszatérített összegével az anyagköltséget csökkenteni kell.

Az anyagköltség értékéből az év végén meglévő, beszerzéskor ebben a számlában könyvelteket, leltár alapján rendezni kell a 2. számlaosztályba tartozó készletszámlákkal.

52. I g é n y b e v e t t s z o l g á l t a t á s o k

az üzleti évben igénybe vett anyagjellegű és nem anyagjellegű szolgáltatások bekerülési értéke nettó összegben.

Ide tartozik minden olyan szolgáltatás, amely nem tartozik a közvetített szolgáltatás (815.), illetve az egyéb szolgáltatás (53.) közé. Így itt könyvelendő:

- a szállítás, a rakodás, a raktározás, a csomagolás,

- az ügyvédi díj, a közjegyzői díj,

- a bérmunka, az alvállalkozói teljesítések,

- az eszközök javítása, karbantartása,

- a postai és távközlési szolgáltatás,

- az oktatás és továbbképzés,

- a hirdetés, a reklám és propaganda, a piackutatás,

- a könyvkiadás, a lapkiadás,

- a szállodai szolgáltatás, a vendéglátás.

53. E g y é b s z o l g á l t a t á s o k k ö l t s é g e i

az üzleti évben felmerült

- bankköltség (a kamat kivételével),

- biztosítási díj.

54. B é r k ö l t s é g

minden olyan – az üzleti évhez kapcsolódó - kifizetés, amely a munkavállalókat, az alkalmazottakat, a tagokat megillető, az érvényes rendelkezések szerint bérként vagy munkadíjként elszámolandó járandóság, az alkalmazásban állók és a munkavégzésre irányuló további jogviszonyban állók részére az üzleti évre bérként számfejtett, elszámolt összeg, amely elemeiben megfelel a statisztikai elszámolások szerinti keresetnek, függetlenül attól, hogy az ilyen címen kifizetett összegek után kell-e személyi jövedelemadót fizetni vagy sem, illetve alapját képezi-e vagy sem a bérjárulékoknak. A tag személyes közreműködése ellenértékeként kivett összeg is bérköltségnek minősül.

A kereset statisztikai meghatározás szerinti összetevői az alapbér, illetve a törzsbér, a bérpótlékok, a kiegészítő fizetés, a prémium, a jutalom, a 13. és további havi fizetés.

55. S z e m é l y i j e l l e g ű e g y é b k i f i z e t é s e k

közé tartoznak a természetes személyek részére nem bérköltségként és nem vállalkozási díjként kifizetett, elszámolt összegek, beleértve ezen összegek le nem vonható általános forgalmi adóját, továbbá az ezen összegek után a vállalkozó által fizetendő (fizetett) személyi jövedelemadó összegét is.

Ide tartoznak azok a kifizetések, amelyeket a munkáltató a munkavállaló részére jogszabályi előírás vagy saját elhatározása alapján teljesít, és nem tartoznak a bérköltség fogalmába. Ilyenek különösen:

- a megbízási díj, tiszteletdíj,

- egyszerűsített foglalkoztatottak (alkalmi munka, idénymunka) bére és közterhe,

- természetbeni (béren kívüli és egyes meghatározott) juttatások (pl. SZÉP-kártya),

- a munkába járással kapcsolatos költségtérítés,

- a betegszabadság díjazása,

- a munkáltatót terhelő táppénz-hozzájárulás,

- a végkielégítés,

- a reprezentáció költségei.

56. B é r j á r u l é k o k

a szociális hozzájárulási adó, a szakképzési hozzájárulás.

57. É r t é k c s ö k k e n é s i l e í r á s

T e r v s z e r i n t i é r t é k c s ö k k e n é s e

az immateriális javaknak, a tárgyi eszközöknek a számvitel politika szerint tervezett (meghatározott), a tervezéskor figyelembe nem vett körülmény változása miatt módosított összege.

H a s z n á l a t b a v é t e l k o r e g y ö s s z e g b e n

e l s z á m o l t é r t é k c s ö k k e n é s i l e í r á s

A 200 ezer forint egyedi beszerzési, előállítási érték alatti vagyoni értékű jogok, szellemi termékek, tárgyi eszközök bekerülési értéke a használatbavételkor egy összegben elszámolható értékcsökkenési leírásként.

58. A k t i v á l t s a j á t t e l j e s í t m é n y e k é r t é k e

Aktivált saját teljesítmények értékeként a saját előállítású eszközöknek az üzleti évben aktivált (az eszközök között állományba vett) értéke és a saját termelésű készletek állományváltozása együttes (összevont) összegét kell kimutatni.

581. S a j á t t e r m e l é s ű k é s z l e t e k á l l o m á n y v á l t o z á s a

A saját termelésű készletek állományváltozásaként - a számvitel politikában meghatározott értékelés szerint - az üzleti év végi záróállományának és az üzleti év elejei nyitóállományának különbözetét kell figyelembe venni.

582. S a j á t e l ő á l l í t á s ú e s z k ö z ö k a k t i v á l t é r t é k e

Saját előállítású eszközök aktivált értékeként kell kimutatni a saját vállalkozásban végzett és az eszközök között állományba vett saját teljesítmények [tárgyi eszközök, immateriális javak, számvitel politikában meghatározottak szerinti, az eszközök értékét növelő munkák], továbbá a tenyészállattá átminősített növendékállatok, valamint a számviteli törvény előírásai szerint az egyéb ráfordítások között elszámolandó saját előállítású eszközök és saját teljesítmények közvetlen önköltségen számított értékét (ideértve a saját termelésű készletek értékvesztését is).

59. K ö l t s é g n e m á t v e z e t é s i s z á m l a

Év végén át kell vezetni az 5. számlaosztályból az

81. Anyagjellegű ráfordítások számlacsoportba

51. Anyagköltség,

52. Igénybe vett szolgáltatások költségei,

53. Egyéb szolgáltatások költségei;

82. Személyi jellegű ráfordítások számlacsoportba

54. Bérköltség,

55. Személyi jellegű egyéb kifizetések,

56. Bérjárulékok;

83. Értékcsökkenési leírás számlacsoportba

57. Értékcsökkenési leírás

számlák egyenlegeit, úgy, hogy az 5. számlaosztály egyes számláinak egyenlege azonban megmaradjon.

M á s s z á m l á k k a l v a l ó k a p c s o l ó d á s

A n y a g k ö l t s é g á t v e z e t é s e

T 811. Anyagköltség

K 591. Anyagköltség átvezetési számla

I g é n y b e v e t t s z o l g á l t a t á s o k k ö l t s é g e i n e k á t v e z e t é s e

T 812. Igénybevett szolgáltatások értéke

K 592. Igénybevett szolgáltatások átvezetési számla

E g y é b s z o l g á l t a t á s o k k ö l t s é g e i n e k á t v e z e t é s e

T 813. Egyéb szolgáltatások értéke

K 593. Egyéb szolgáltatások átvezetési számla

B é r k ö l t s é g á t v e z e t é s e

T 821. Bérköltség

K 594. Bérköltség átvezetési számla

S z e m é l y i j e l l e g ű e g y é b k i f i z e t é s e k á t v e z e t é s e

T 822. Személyi jellegű egyéb kifizetések

K 595. Személyi jellegű egyéb kifizetések átvezetési szla

B é r j á r u l é k o k á t v e z e t é s e

T 823. Bérjárulék

K 596. Bérjárulék átvezetési számla

É r t é k c s ö k k e n é s i l e í r á s á t v e z e t é s e

T 83. Értékcsökkenési leírás

K 597. Értékcsökkenési leírás átvezetési számla

A számlacsoport év végén csak az 58. számlák egyenlegét tartalmazza (követel is lehet).

**Kapcsolat az 5. számlaosztály és az analitikus nyilvántartás között**

A b é r k ö l t s é g e k é s a m u n k a v á l l a l ó k n a k, t a g o k n a k f i z e t e t t s z e m é l y i j e l l e g ű k i f i z e t é s e k

analitikus nyilvántartása az egyedileg vezetett jövedelem elszámolási lapok, melyet minden évről külön-külön kell vezetni. A jövedelem elszámolások összesített adatairól, a levont adókról, járulékokról havonta összesítő kimutatást kell készíteni, és ezek alapján kell könyvelni az 54.-55. számlacsoport, a 463. Költségvetési kötelezettségek számlacsoport, a 471. Jövedelem elszámolási számlacsoport számlák számláira.

A b é r j á r u l é k o k

analitikus nyilvántartása a havonta a járulékok elszámolása után készített összesítő. Az összesítő járulékonként tartalmazza a 463. Költségvetési kötelezettségek számlacsoport, a 471. Jövedelem elszámolási számlacsoport számláira, valamint az 56. Bérjárulékok számláira könyvelendő tételeket.

**8. SZÁMLAOSZTÁLY**

**Ráfordítások**

81. A n y a g j e l l e g ű r á f o r d í t á s o k

Ebbe a számlacsoportba kell év végén átvezetni az 51-53. számlacsoportok egyenlegeit az 59. Átvezetési számlával szemben.

Ide kell közvetlenül könyvelni a gazdasági esemény felmerülésekor vagy időszakonként az eladott áruk beszerzési értékeként az áru beszerzéseket, valamint a közvetített szolgáltatásokat a számla alapján. Ezen számlán kell kimutatni az ezek beszerzésekor felmerülő, a beszerzési érték részét képező egyéb tételeket is. Ilyenek lehetnek különösen a bizományosi díj, a beszerzéskor fizetett jövedéki adó, a vámterhek, illetékek, az előzetesen felszámított le nem vonható adó stb. A bekerülési érték meghatározását a számvitel politika tartalmazza. Az eladott áruk beszerzési értékéből, valamint az eladott (közvetített) szolgáltatás értékéből az év végén meglévőket leltár alapján át kell vezetni a 2. számlaosztályba.

Anyagjellegű ráfordításként kell könyvelni év végén leltár alapján, az egész évben eladott áruk beszerzési értékét és a közvetített szolgáltatások értékét. Ide kell könyvelni az ezek beszerzésekor felmerülő, a beszerzési érték részét képező egyéb tételeket is. Ilyenek lehetnek a bizományosi díj, a beszerzéskor fizetett jövedéki adó, a vámterhek, illetékek, az előzetesen felszámított le nem vonható adó stb. A bekerülési érték meghatározását a számvitel politika tartalmazza.

82. S z e m é l y i j e l l e g ű r á f o r d í t á s o k

számlacsoportba kell legalább év végén átvezetni az 54-56. számlacsoportok egyenlegeit az 59. Átvezetési számlával szemben.

83. É r t é k c s ö k k e n é s i l e í r á s

számlára kell legalább év végén átvezetni az 57. számlacsoport egyenlegét az 59. Átvezetési számlával szemben.

86. E g y é b r á f o r d í t á s o k

Egyéb ráfordítások az olyan, az értékesítés nettó árbevételéhez közvetlenül vagy közvetetten nem kapcsolódó kifizetések és más veszteség jellegű tételek, amelyek a rendszeres tevékenység (üzletmenet) során merülnek fel, és nem minősülnek pénzügyi műveletek ráfordításainak.

Egyéb ráfordítások közé tartoznak a következők:

- Értékesített immateriális javak, tárgyi eszköz közvetlen értékesítésének könyv szerinti értéke.

- A követelés átruházásakor az eredeti követelést engedményezőnél (eladónál) az átruházott (engedményezett) követelésnek a könyv szerinti értéke.

M é r l e g f o r d u l ó n a p e l ő t t i e s e m é n y e k á t h ú z ó d ó h a t á s a

Ebbe a számlacsoportba tartoznak az alábbiak:

- Mérlegfordulónap előtt bekövetkezett, a mérlegkészítés időpontjáig ismertté vált káreseményekkel kapcsolatos - a le nem vonható általános forgalmi adót is magában foglaló - kifizetéseket, elszámolt, fizetendő összegei.

- Bírságok, kötbérek, fekbérek, késedelmi kamatok, behajtási költségátalányok, kártérítések, sérelemdíjak a fizetett, illetve a mérlegfordulónap előtti időszakhoz kapcsolódó, a mérlegkészítés időpontjáig ismertté vált elszámolt, fizetendő összegben.

- Költségek (ráfordítások) ellentételezésére adott támogatás, juttatás összege, amit belföldi vagy külföldi gazdálkodónak az üzleti évhez kapcsolódóan, visszafizetési kötelezettség nélkül adtak.

- Termékpálya-szabályozáshoz kapcsolódó befizetések összege, amit az üzleti évhez kapcsolódóan a terméktanácsok javára teljesítettek.

- Veszteségjellegű kerekítési különbözet.

U t ó l a g a d o t t, p é n z ü g y i l e g r e n d e z e t t e n g e d m é n y

Ebben a számlacsoportban kell kimutatni az üzleti évhez kapcsolódó, szerződésen alapuló - konkrét termékhez, anyaghoz, áruhoz, szolgáltatásnyújtáshoz közvetve kapcsolódó, nem számlázott - utólag adott (fizetendő) engedmény szerződés szerinti összegét, ideértve az áfatörvény szerinti közvetett pénz-visszatérítési akció keretében adott (fizetendő) engedmény – levonható általános forgalmi adóval csökkentett - összegét is.

C é l t a r t a l é k k é p z é s

Egyéb ráfordításként kell kimutatni az üzleti évben képzett céltartalék összegét, a képzett céltartalékot növelő összeget. A képzett céltartalék összegét a 42. Céltartalékok számlacsoportban kell nyilvántartani.

É r t é k v e s z t é s, t e r v e n f e l ü l i é r t é k c s ö k k e n é s

Készletek értékvesztéseként a számvitel politika szerint elszámolt vásárolt készletek értékvesztését kell kimutatni.

Követelések értékvesztéseként a számvitel politika szerint értékelt követelés könyv szerinti értéke és a követelés várható megtérülés közötti veszteségjellegű tartós és jelentős különbözetet kell kimutatni.

Az immateriális javak, a tárgyi eszközök értékének csökkenése miatt – a könyv szerinti értékének és piaci értékének különbözeteként - elszámolt terven felüli értékcsökkenési leírást egyéb ráfordításként kell kimutatni.

R á f o r d í t á s k é n t e l s z á m o l a n d ó a d ó k, i l l e t é k e k, h o z z á j á r u l á s o k

Az államháztartás egyes alrendszereivel (a központi kormányzat, az elkülönített állami pénzalapok, a helyi önkormányzatok, a társadalombiztosítás költségvetéseivel), az Európai Unió különböző pénzügyi alapjaival (pénzügyi forrásaival) elszámolt – a bekerülési érték részét nem képező, illetve a költségek között el nem számolható – adók, díjak, illetékek, hozzájárulások tárgyévre bevallott, fizetett, illetve fizetendő összegét egyéb ráfordításként kell elszámolni.

K ü l ö n f é l e e g y é b r á f o r d í t á s o k Ide tartoznak:

- A gazdasági társaság tulajdonosánál (tagjánál) a gazdasági társaságba bevitt, értékpapírnak vagy részesedésnek nem minősülő vagyontárgyak nyilvántartás szerinti értékének és a létesítő okiratban meghatározott értékének a különbözetét, amennyiben a nyilvántartás szerinti érték a több.

- A behajthatatlannak nem minősülő, a forgóeszközök között kimutatott -vásárolt követelésnek nem minősülő - elengedett követelés könyv szerinti értéke.

- A tartozásátvállalás során - ellentételezés nélkül - átvállalt kötelezettség szerződés (megállapodás) szerinti összegét a tartozást átvállalónál.

- A visszafizetési kötelezettség nélkül átadott, pénzügyileg rendezett - nem költségek ellentételezésére adott - támogatás, véglegesen átadott pénzeszközök összege.

- Az előző üzleti év(ek)ben költségek (ráfordítások) ellentételezésére - visszafizetési kötelezettség nélkül - kapott, bevételként elszámolt támogatás, juttatás visszafizetendő összege.

- A térítés nélkül átadott eszközök - a részesedések, az értékpapírok, a befektetett pénzügyi eszközök között kimutatott kölcsönök és a vásárolt követelések kivételével - nyilvántartás szerinti értéke, valamint a térítés nélkül nyújtott szolgáltatások bekerülési értéke a felszámított, az átvevő által meg nem térített általános forgalmi adóval növelt összegben.

- A forgóeszközök között kimutatott - vásárolt követelésnek nem minősülő - követelésnek behajthatatlan követelésként az üzleti évben leírt összege.

- A hiányzó, illetve a tárgyévben megsemmisült, az állományból kivezetett vásárolt és saját termelésű készlet könyv szerinti értéke.

- A kereskedelmi áruk veszteségjellegű leltárértékelési különbözetének összege.

- A vagyonrendelőnél a bizalmi vagyonkezelésbe adott eszközök könyv szerinti értéke, valamint a kezelt vagyon részbeni vagy teljes kiadásakor a kezelt vagyonra szóló tartós követelés kezelt vagyon csökkenésével arányos, kivezetett összege.

- A vállalkozó által megvalósított (megszerzett) és jogszabályi rendelkezés alapján az üzemeltetőnek térítés nélkül, véglegesen átadott olyan eszköz (beruházás) nyilvántartás szerinti értéke, amelyet a jövőbeni vállalkozási tevékenysége érdekében valósított (szerzett) meg, és azt halasztott ráfordításként időbelileg is elhatárol.

87. P é n z ü g y i m ű v e l e t e k r á f o r d í t á s a i

Ide tartoznak a részesedésekből származó ráfordítások, árfolyamveszteségek, a befektetett pénzügyi eszközökből (értékpapírokból, kölcsönökből) származó ráfordítások, árfolyamveszteségek, a fizetendő (fizetett) kamatok és kamatjellegű ráfordítások, a pénzügyi műveletek egyéb ráfordításai, a részesedések, az értékpapírok, a tartósan adott kölcsönök, a bankbetétek értékvesztése.

Részesedésekből származó ráfordításként, árfolyamveszteségként kell kimutatni:

- a befektetett pénzügyi eszközök között lévő tulajdoni részesedést jelentő befektetés értékesítésekor az értékesített befektetés eladási ára és a könyv szerinti értéke közötti veszteségjellegű különbözetet;

- a gazdasági társaság tulajdonosánál (tagjánál) a gazdasági társaságba bevitt, befektetett pénzügyi eszközök között kimutatott részesedés nyilvántartás szerinti (könyv szerinti) értékének a létesítő okiratban meghatározott értékének a különbözetét, ha a létesítő okiratban meghatározott érték a kevesebb;

- a gazdasági társaság tulajdonosánál a gazdasági társaság jogutód nélküli megszűnése esetén az erről szóló határozat jogerőre emelkedésekor a megszűnt tartós részesedés nyilvántartás szerinti értékének és a megszűnt tartós részesedés ellenében kapott eszközök vagyonfelosztási javaslat szerinti értékének különbözetét, ha a kapott eszközök értéke a kevesebb;

- az átalakuló, egyesülő, szétváló gazdasági társaság tulajdonosánál a jogelőd gazdasági társaságban lévő megszűnt részesedés nyilvántartás szerinti értékének az átalakulással, egyesüléssel, szétválással létrejött gazdasági társaságban szerzett részesedés bekerülési értékének különbözetét, ha a megszerzett részesedés értéke a kevesebb;

- az átvevő gazdasági társaságon kívüli tulajdonosnál - a gazdasági társaság beolvadása esetén - a jogelőd gazdasági társaságban megszűnt tartós részesedés nyilvántartás szerinti értékének és a megszűnt részesedésre jutó saját tőke értékének a különbözetét, ha a saját tőke értéke a kevesebb;

- a tulajdonosnál a gazdasági társaság jegyzett tőkéjének leszállításakor, ha a tőkeleszállítás tőkekivonás útján valósul meg, a bevont tartós részesedés nyilvántartás szerinti értékének és a névértéke fejében átvett eszközök értékének a különbözetét, ha az átvett eszközök értéke a kevesebb;

- a térítés nélkül átadott befektetett eszközök között kimutatott részesedések nyilvántartás szerinti értékét.

R é s z e s e d é s e k, é r t é k p a p í r o k, b a n k b e t é t e k t a r t ó s a n a d o t t k ö l c s ö n ö k é r t é k v e s z t é s e k é n t kell kimutatni a tulajdoni részesedést jelentő befektetések, a hitelviszonyt megtestesítő értékpapírok, a tartós bankbetétek, adott kölcsönök elszámolt értékvesztését, csökkentve azt a korábban leírt értékvesztések visszaírt összegével.

Á t v á l t á s k o r i, é r t é k e l é s k o r i á r f o l y a m v e s z t e s é g

- a deviza- és valutakészletek Ft-ra átváltásával kapcsolatos árfolyamveszteség, a külföldi pénzértékre szóló követeléshez és kötelezettséghez kapcsolódó, az üzleti évben pénzügyileg realizált árfolyamveszteség;

- a valutakészlet, a deviza, a külföldi pénzértékre szóló követelés, befektetett pénzügyi eszköz, értékpapír és kötelezettség mérlegfordulónapi értékelésekor összevontan elszámolt árfolyamveszteség összege;

E g y é b á r f o l y a m v e s z t e s é g e k, o p c i ó s d í j a k

- a névérték felett vásárolt, hitelviszonyt megtestesítő kamatozó értékpapír bekerülési értéke és névértéke közötti - veszteségjellegű - különbözetből az időbelileg elhatárolt összeg;

- a névérték felett vásárolt, hitelviszonyt megtestesítő kamatozó értékpapír bekerülési értéke és névértéke közötti - veszteségjellegű - különbözet időbelileg elhatárolt összegének megszüntetése;

- a kamat swap ügyletek kivételével a származékos ügyletek zárása időpontjában érvényes piaci árfolyam és kötési (határidős) árfolyam közötti - veszteségjellegű - különbözet teljes összege, beleértve a származékos leszállítási ügylet keretében beszerzett eszközök bekerülés napján valós értékre történő átértékelése miatt keletkező veszteségjellegű különbözet összege is, ha az ügylet zárása a mérleg fordulónapjáig megtörtént, valamint az ügylethez kapcsolódóan kimutatott elhatárolás megszüntetése;

- a kamat swap ügyletek kivételével a származékos ügyletek fordulónapi valós értéke vagy belső értéke;

- a vásárolt eladási opcióért fizetett opciós díj, a lejáratkor le nem hívott vételi opcióért fizetett opciós díj, és a forgatási célú értékpapír beszerzéséhez kapcsolódóan felmerült, lehívott vételi opció opciós díja, mivel ezt a társaság a beszerzési értékben nem veszi figyelembe.

V á s á r o l t k ö v e t e l é s e k k e l k a p c s o l a t o s r á f o r d í t á s o k

- a térítés nélkül átadott, elengedett, behajthatatlannak minősített, a forgóeszközök között kimutatott vásárolt követelés, valamint a hiányzó, megsemmisült, a forgóeszközök között kimutatott értékpapír könyv szerinti értéke, továbbá a vásárolt követelés könyv szerinti értékének azon része, amelyre a befolyt összeg nem nyújt fedezetet;

- a vásárolt követelés értékesítésekor az eladási ár és a könyv szerinti érték közötti - veszteségjellegű - különbözet.

E g y é b p é n z ü g y i r á f o r d í t á s o k

- a szerződésben meghatározott fizetési határidőn (esedékességen) belül történt pénzügyi rendezés esetén adott - a szerződésben meghatározott, a pénzügyileg rendezendő ellenérték 3%-át meg nem haladó, nem számlázott - engedmény összege;

- a közös tevékenység, a közös üzemeltetés esetén a közös tevékenységben, a közös üzemeltetésben részt vevők által - a tárgyévvel kapcsolatosan - megtérített, megtérítendő közös költségek (ráfordítások) összege, illetve a közös tevékenységből, a közös üzemeltetésből származó nyereség - tárgyévvel kapcsolatosan - átadott (fizetendő) összege;

- az egyesülés tagjainál az egyesülés működési költségeinek - a tárgyévvel kapcsolatosan - megtérített összege.

A részesedésekből származó ráfordítások, árfolyamveszteségek, illetve a befektetett pénzügyi eszközök ráfordítása, árfolyamvesztesége tételnél felsorolt gazdasági események veszteségjellegű eredményeit, ha azok a forgóeszközök között kimutatott részedésekhez, értékpapírokhoz és vásárolt követelésekhez kapcsolódnak. A befektetési jegyek eladásakor, beváltásakor a nettó eszközérték és a könyv szerinti érték különbözetében realizált veszteséget a fizetendő kamatok és kamatjellegű ráfordítások között kell elszámolni.

A pénzügyi műveletek egyéb bevételeinek tételei a pénzügyi műveletek egyéb ráfordításai tételeivel nem vonhatók össze, azokat bruttó módon kell kimutatni, kivéve a mérlegfordulónapi értékeléskor elszámolt árfolyam-különbözetet, amelyet összevontan kell kimutatni.

89. E r e d m é n y t t e r h e l ő a d ó k

Adófizetési kötelezettségnek minősül a társasági adó (az abba beszámítható külföldi adó, valamint az olyan külföldi adó, amelynek alapjául szolgáló jövedelem nemzetközi szerződés alapján mentes a társasági adó alól) és a kisvállalati adó megállapított (bevallott, kivetett) összege. Az adófizetési kötelezettséget az adóbevallás alapján kell kimutatni.

**9. SZÁMLAOSZTÁLY**

**Árbevételek és bevételek**

91-92. B e l f ö l d i é r t é k e s í t é s n e t t ó á r b e v é t e l e számlacsoportban kell elszámolni a belföldi vevőnek értékesített készlet, a belföldi igénybe vevő részére teljesített szolgáltatás – általános forgalmi adót nem tartalmazó – értéke, függetlenül attól, hogy az forintban, devizában, valutában, termék- vagy szolgáltatásimporttal egyenlítik ki.

Ide tartozik a vámszabad és tranzitterületen lévő vállalkozónak történő értékesítés értéke is, illetve a vámszabad és tranzitterületen lévő vállalkozónál a belföldi vállalkozónak, más vámszabad és tranzitterületen lévő vállalkozónak történő közvetlen értékesítés értéke is.

Az értékesítés nettó árbevétele nem tartalmazhatja az értékesítésről kiállított számlában adott engedmény összegét.

Nem számolható el árbevételként a saját előállítású termékek saját boltba történő kiszállítása, a felvásárló telephelyről a saját kereskedelmi egységbe történő kiszállításának az értéke, továbbá a saját vállalkozásban végzett beruházás teljesítményértéke, a saját vállalkozásban létrehozott és az immateriális javak között állományba vett szellemi termékek, szoftverek, aktivált teljesítmények értéke, a saját előállítású göngyölegek készletre vétele, a vállalkozáson belüli adómentes szociális és kulturális szolgáltatásokhoz igénybe vett belső szolgáltatások forgalmi értéke, valamint a belső szervezeti egységek egymásnak végzett teljesítéseinek értéke.

A befektetett eszközök értékesítésének ellenértékét nem itt, hanem a 961. Immateriális javak, tárgyi eszközök értékesítési bevétele számlán kell kimutatni.

A vevő által el nem ismert és ezért peresített áruszállításból, szolgáltatás teljesítéséből származó követelés összegét csak akkor lehet beállítani az eredménykimutatásba, ha annak pénzügyi rendezése december 31-e és a mérlegkészítés időpontja között megtörtént.

Az utólag adott engedményről helyesbítő számlát kell kiállítani, ha egyértelműen megállapítható, hogy az engedmény melyik számlázott termékhez, szolgáltatáshoz kapcsolódik. Ezzel az értékkel az árbevételt csökkenteni kell.

Ha az adott engedmény nem kapcsolható egyértelműen az értékesítési bevételhez, akkor azt végleges pénzeszközátadásként kell elszámolni, ha erre a tőketartalék vagy az eredménytartalék fedezetet nyújt.

93-94. E x p o r t é r t é k e s í t é s n e t t ó á r b e v é t e l e

számlacsoportban kell kimutatni a külföldi vevőnek külföldre, vagy külföldön, továbbá a külföldi megrendelőnek a belföldön történő értékesítés, szolgáltatásnyújtás árbevételét, függetlenül attól, hogy az ellenértékét devizában vagy forintban számlázták devizával, valutával, forinttal vagy importáruval, importszolgáltatással egyenlítették (egyenlítik) ki.

96. E g y é b b e v é t e l e k

Egyéb bevételek számlacsoport számláinak megfelelő bontásban kell kimutatni azokat a bevételeket, amelyek nem a termékek, anyagok, áruk értékesítéséből és nem a teljesített szolgáltatásból származnak (nem értékesítés nettó árbevétele) és amelyek a rendszeres tevékenység során merülnek fel, de az értékesítés nettó árbevételéhez szorosan nem kapcsolódnak, bár a tevékenység eredményét befolyásolják, és nem minősülnek pénzügyi műveletek bevételeinek.

A 961. számlán kell elszámolni az immateriális javak és tárgyi eszközök értékesítéséből származó bevételt, ide értve azt az esetet is, ha az immateriális jószág, a tárgyi eszköz a mérlegben, a könyvekben nincs kimutatva.

9631. K á r e s e m é n y e k b e v é t e l e i

számlán kell elszámolni azokat a káreseményekkel kapcsolatos tételeket, amelyeket a biztosított eszközökben keletkezett kár címén a biztosító fizet, illetve a nem biztosított eszközökben okozott kár esetén a károkozó megtérít. A biztosítótól kapott térítést a ténylegesen fizetett összegben vagy a mérlegkészítés időpontjáig elfogadott és visszaigazolt összegben kell kimutatni.

9632. B í r s á g o k, k ö t b é r e k, k é s e d e l m i k a m a t o k, k á r t é r í t é s e k

számlán kell elszámolni a naptári évhez kapcsolódóan a mérlegkészítés időpontjáig megkapott, pénzügyileg is rendezett kapott bírságokat, kötbéreket, fekbéreket, késedelmi kamatokat, behajtási költségátalányokat, kártérítéseket, sérelemdíjak összegét.

9633. B e h a j t h a t a t l a n k ö v e t e l é s e k b e v é t e l e i

számlán a behajthatatlannak minősített, hitelezési veszteségként már leírt tételekre történt befizetéseket kell elszámolni.

965. C é l t a r t a l é k f e l h a s z n á l á s a

számlán bevételként el kell számolni a korábban képzett céltartalék összegének felhasználását (csökkenését, megszűnését).

96. Egyéb bevételek számlacsoportban kell elszámolni mindazokat a bevételeket, amelyek eddig nem kerültek felsorolásra és nem sorolhatók a pénzügyi műveletek bevételei és a nettó árbevételek közé.

Ilyen tételek lehetnek:

- költségek ellentételezésére - visszafizetési kötelezettség nélkül - kapott támogatás, juttatás összege;

- termékpálya-szabályozáshoz kapcsolódó, terméktanácsok által fizetett összeg,

- szerződésen alapuló - konkrét termékhez, szolgáltatáshoz közvetve kapcsolódó, nem számlázott - utólag kapott engedmény szerződés szerinti összege, ideértve az áfatörvény szerinti közvetett pénz-visszatérítési akció keretében kapott (járó) engedmény – általános forgalmi adóval csökkentett – összegét is,

- eredeti követelést engedményezőnél az átruházott követelésnek az engedményes által elismert értéke a követelés átruházásakor,

- követelés eredeti jogosultjánál - ha a követelésre korábban értékvesztést számolt el - a követelés könyv szerinti értékét meghaladóan realizált összeg,

- nyereségjellegű kerekítési különbözet,

- az értékvesztések visszaírt összegei, a terven felüli értékcsökkenési leírás visszaírt összegei, valamint a kereskedelmi áruk nyereségjellegű leltárértékelési különbözetének összege,

- vagyonrendelőnél a bizalmi vagyonkezelésbe adott eszközök bizalmi vagyonkezelési szerződés szerinti értéke, illetve a kezelt vagyon részbeni vagy teljes kiadásakor az átvett vagyon vagyonrendelőnek járó összege,

- költségek ellentételezésére- visszafizetési kötelezettség nélkül - az adóhatóságtól, jogszabály által meghatározott szervezettől megkapott, illetve az üzleti évhez kapcsolódóan a mérlegkészítés időpontjáig igényelt támogatás, juttatás összege,

- biztosító által fizetett, illetve a mérlegkészítés időpontjáig elfogadott, visszaigazolt - tárgyévi, illetve a tárgyévet megelőző üzleti évi káreseményhez kapcsolódó - összeg,

- gazdasági társaság tulajdonosánál a gazdasági társaságba bevitt, értékpapírnak vagy részesedésnek nem minősülő vagyontárgyak nyilvántartás szerinti értékének és a létesítő okiratban meghatározott értékének a különbözete, ha a létesítő okiratban meghatározott érték a több,

- tartozásátvállalás során 3. személy által - ellentételezés nélkül - átvállalt kötelezettség szerződés (megállapodás) szerinti összege, továbbá a hitelező által elengedett, valamint elévült kötelezettség összege, ha ahhoz beszerzett eszköz nem kapcsolódik,

- visszafizetési kötelezettség nélkül kapott, nem fejlesztési célra kapott támogatás, véglegesen átvett pénzeszközök összege,

- térítés nélkül kapott (igénybe vett) szolgáltatások piaci (illetve jogszabály szerinti) értéke,

- halasztott bevételként elhatárolt negatív üzleti vagy cégértékből az üzleti évben leírt összeg.

Egyéb bevételként kell elszámolni, de halasztott bevételként időbelileg el kell határolni:

- elengedett kötelezettség összege, ha az részesedésnek vagy értékpapírnak nem minősülő beszerzett eszközhöz kapcsolódik (max. beszerzett eszköz könyv szerinti értéke),

- fejlesztési célra - visszafizetési kötelezettség nélkül - kapott, pénzügyileg rendezett támogatás, véglegesen átvett pénzeszköz összege,

- térítés nélkül - visszaadási kötelezettség nélkül - átvett, ajándékként, hagyatékként kapott, többletként fellelt, részesedésnek vagy értékpapírnak nem minősülő eszközök piaci (illetve jogszabály szerinti) értéke,

- tartozásátvállalás során 3. személy által - ellentételezés nélkül - átvállalt kötelezettség szerződés (megállapodás) szerinti összege, ha az részesedésnek vagy értékpapírnak nem minősülő beszerzett eszközhöz kapcsolódik (max. beszerzett eszköz könyv szerinti értéke).

97. Pénzügyi műveletek bevételei

971. K a p o t t ( j á r ó ) o s z t a l é k é s r é s z e s e d é s számlán kell kimutatni a tulajdoni részesedést jelentő befektetés után kapott, az adózott eredmény felhasználásáról szóló határozat alapján járó összeget, a kamatozó részvények után kapott (járó) kamatot, amennyiben az a mérlegfordulónapig ismertté vált.

977. Á r f o l y a m n y e r e s é g , o p c i ó s d í j b e v é t e l-

ként kell elszámolni és az eredménykimutatásban a Pénzügyi műveletek egyéb bevételei soron kimutatni az alábbiakat:

- deviza és valuta Ft-ra történő átváltásával kapcsolatos árfolyamnyereséget, valamint a külföldi pénzértékre szóló követeléshez követeléshez, kötelezettséghez kapcsolódó, az üzleti évben realizált árfolyamnyereséget,

- a valutakészlet, a deviza, a külföldi pénzértékre szóló követelés, befektetett pénzügyi eszköz, értékpapír és kötelezettség mérlegfordulónapi értékelésekor összevontan elszámolt árfolyamnyereséget,

- a kiírt opcióért kapott opciós díjat.

**FÜGGELÉK**

A z e g y s z e r ű s í t e t t é v e s b e s z á m o l ó

k ö t e l e z ő t a r t a l m a é s a

k a p c s o l ó d ó f ő k ö n y v i s z á m l á k

M é r l e g

Eszközök (aktívák) Főkönyvi számlák

A) Befektetett eszközök

I. Immateriális javak 11. számlacsoport

II. Tárgyi eszközök 12-16. számlacsoport

III. Befektetett pénzügyi eszközök 17. számlacsoport

18. számlacsoport

19. számlacsoport

B) Forgóeszközök

I. Készletek 2. számlaosztály

II. Követelések 31. számlacsoport

32. számlacsoport

33. számlacsoport

34. számlacsoport

36. számlacsoport

III. Értékpapírok 37. számlacsoport

IV. Pénzeszközök 38. számlacsoport

C) Aktív időbeli elhatárolások 39. számlacsoport

Források (Passzívák)

D) Saját tőke

I. Jegyzett tőke 411. számla

II. Jegyzett, de még be nem fizetett tőke 325. számla

III. Tőketartalék 412. számla

IV. Eredménytartalék 413. számla

V. Lekötött tartalék 414. számla

VI. Értékelési tartalék 417. számla

VII. Adózott eredmény 419. számla

E) Céltartalékok 42. számlacsoport

F) Kötelezettségek

I. Hátrasorolt kötelezettségek 43. számlacsoport

II. Hosszú lejáratú kötelezettségek 44. számlacsoport

III. Rövid lejáratú kötelezettségek 45. számlacsoport

46. számlacsoport

47. számlacsoport

G) Passzív időbeli elhatárolások 48. számlacsoport

E r e d m é n y k i m u t a t á s

I. Értékesítés nettó árbevétele 91-92. számlacsoport

93-94. számlacsoport

II. Aktivált saját teljesítmények értéke 58. számlacsoport

III. Egyéb bevételek 96. számlacsoport

IV. Anyagjellegű ráfordítások 51. számlacsoport

52. számlacsoport

53. számlacsoport

814. számla

815. számla

V. Személyi jellegű ráfordítások 54. számlacsoport

55. számlacsoport

56. számlacsoport

VI. Értékcsökkenési leírás 57. számlacsoport

VII. Egyéb ráfordítások 86. számlacsoport

- ebből értékvesztés 866. számlacsoport

A) Üzemi (üzleti) tevékenység eredménye

(I-II±III-IV-V-VI-VII)

VIII. Pénzügyi műveletek bevételei 97. számlacsoport

IX. Pénzügyi műveletek ráfordításai 87. számlacsoport

B) Pénzügyi műveletek eredménye

(VIII-IX)

C) Adózás előtti eredmény

(±A±B)

X. Adófizetési kötelezettség 89. számla

F) Adózott eredmény

(±C-X)

**SZÁMLATÜKÖR**

**11 IMMATERIÁLIS JAVAK**

1111 Alapítás-átszerv. akt.ért

1119 Alapítás-átsz.akt.ért.écs

1121 Kísérketi fejl.akt.ért.

1129 Kísérl.fejl.akt.ért.écs

**113 VAGYONI ÉRTÉKŰ JOGOK**

1131 Bérleti jog, haszn. jog

1132 Koncesszios jog

1133 Márkanév

1134 Licenszek

1139 Vagyoni értékű jogok écs

**114 SZELLEMI TERMÉKEK**

1141 Találmány, Szabadalom

1142 Know-how, védjegy

1143 Szoftver

1144 Domain név

1149 Szellemi termékek écs

**115 ÜZLETI VAGY CÉGÉRTÉK**

1159 Üzleti vagy cégérték écs

116 Immat jav. előleg.

117 Immat.jav.ért.helyesb.

**12 TÁRGYI ESZKÖZÖK**

**121 INGATLANOK**

1211 Földterület

1212 Telek, telkesítés

1213 Erdő, ültetvény

1214 Épület, épületrész

1215 Építmény

1216 Bérelt ing. végz. beruh.

1217 Ing-hoz kapcs.vagyoni jog

1218 Ingatlanok ért. helyesb.

1219 Ingatlanok écs.

**122 MŰSZAKI BEREND. GÉPEK**

1221 Termelést szolgáló gépek

1222 Term. szolgáló járművek

1223 Szerszámok

1224 Fűnyíró

1229 Műszaki berend.,gépek écs

**123 EGYÉB BEREND.FELSZ.**

1231 Számítástechnikai berend.

1232 Egyéb járművek

1233 Hírközlő berend.

1234 Irodai berendezések

1235 Bérbevett eszk.végz.beruh

1236 Egyéb berendezések

1237 Üzemkörön kívüli berend.

1238 Egyéb ber.értékhelyesbít.

1239 Egyéb berend,felsz.écs

**124 TENYÉSZÁLLATOK**

1241 Tenyészállatok

1242 Igásállatok

1243 Egyéb állatok

1248 Tenyészáll. értékhelyesb.

1249 Tenyészállatok écs.

**125 BERUHÁZÁSOK, FELÚJÍTÁSOK**

1251 Befejezetlen beruházás

1252 100.000 Ft alatti ber.

1253 Felújítások

1259 Beruházások akt.

126 Beruh. adott előleg

127 Tárgyi eszk. ért. helyesb

**13 BEFEKTETETT P.ÜGYI ESZK.**

131 Tartós rész. kapcs.váll.

132 Tart. adott kölcsön

133 Egyéb tartós részesed.

135 Hosszu lejáratu bankbetét

136 Hit.visz-t megt.ért.papír

137 Egyéb befek. pü-i eszk.

138 Befekt.pü-i eszk.értékh.

**2 KÉSZLETEK**

**21 ANYAGOK**

211 Alapanyagok

212 Segédanyagok

213 Üzem és fűtőanyagok

214 Egyéb anyagok

215 Egyéb haszn nem vett eszk

217 Építési anyagok

218 T. eszk-ből áts. anyagok

219 Anyagok árkülömb.

**22 ÉVEN BELÜL ELHASZN ANYAG.**

221 Munkaruha, védőruha

222 Szerszámok

223 Illetékbélyeg

229 Éven belül elh. ag. árkül

23 Bef.len term. és félk.t.

**24 NÖV.,HÍZÓ ÉS EGYÉB ÁLLAT**

241 Növendék állatok

242 Hízó állatok

243 Egyéb állatok

249 Növend.hízó állatok árkül

251 Késztermékek

**26 ÁRUK**

261 Alközpontos áruk

262 Idegen helyen tárolt áruk

263 Bizományba átadott áruk

264 Göngyöleg

265 Számitástechnikai áruk-IP

266 Domain nevek

269 Áruk árkülömbözete

**28 KÖZVETÍTETT SZOLGÁLTATÁS**

281 Alvállalkozók

282 Egyéb közv. szolg.

**29 KÉSZLETRE ADOTT ELŐLEGEK**

291 Készletre adott előlegek

298 Adott előlegek értékveszt

**31 KÖV.ÁRUSZÁLL-BÓL ÉS SZOLG**

311 Belf. vevők forintban

312 Pénztárgép bevétele

313 Külf. vevők forintban

314 Külf. vevők devizában

318 Belf. követ. értékveszt.

319 Külf. köv. értékvesztése

**32 KÖV.KAPCSOLT VÁLL.**

321 Köv.anyaváll.-tal szemben

322 Követelés közös vez.váll.

323 Követelés kapcsolt váll.

324 Követ.egyéb részvisz váll

329 Köv.kapcs.v.értékveszt.

**33 VÁLTÓKÖVETELÉS**

331 Belföldi váltókövetelés

332 Külföldi váltókövetelés

339 Váltók értékvesztése

**34 ADOTT ELŐLEG,EGYÉB KÖV.**

341 Készletre adott előleg

342 Jegyz.,de be nem f.tőke

**343 MUNKAVÁLL.SZEMB.KÖV.**

3431 Elsz. előleg

3432 Előírt tartozás

3433 Egyéb elsz. munkaváll-kal

349 Adott előleg,ért.veszt.

**35 KÖLCS.VET.KIUT.IGÉNYEK**

351 Fogyasztói árkieg.

352 Exp.-Imp. támogatás

353 Mezőgazdasági támogatás

354 Nemz.alapok támogatása

355 Reorganizációs támogatás

356 Melior. és öntfejl. tám.

359 Egyéb támogatás

**36 RÖVID ÉS HOSSZÚ LEJ.KÖV.**

361 Rövid lejáratú kölcsön

362 Vásárolt köv.

363 Egyéb követelés

364 Hosszú lej. követelés

369 Követelések értékvesztése

**37 RÉSZESEDÉSEK**

371 Részesedés kapcs.váll-ban

372 Rész. anyavállalatban

373 Egyéb részesedés

374 Saját rész. üzletrész

375 Ért.papír forgatása

379 Részesed. értékveszt.

**38 PÉNZESZKÖZÖK**

**381 PÉNZTÁR**

3811 Főpénztár

3812 Telepített pénztár

3813 Bolti pénztár

3814 Valutapénztár

**384 ELSZ. BETÉTSZLA**

3841 K&H Bank Zrt.-1003

3842 K&H Bank Zrt.-1010

3843 K&H Bank Zrt.-1034

3845 Deviza szla

385 Elektronikus pénzeszköz

386 Csekk

389 Átvezetési szla

**39 AKT.IDŐBELI ELHATÁROLÁS**

391 Ért.papír kamatelhat.

392 Árbev.,kamatbev. elhat.

393 Többleköt. elhat.

394 Költség,ráforditás elhat.

395 Halasztott ráford.

**41 SAJÁT TŐKE**

**411 JEGYZETT TŐKE**

4111 Jegyzett tőke

4112 Jegyz.,de be nem f. tőke

4113 Visszav. saját üzl. rész

412 Tőketartalék

413 Erdedménytartalék

**414 LEKÖTÖTT TARTALÉK**

4141 Lekötött tartalék

4142 Lekötött eredménytartalék

4143 Lekötött tart.-pótbefiz.

4144 Leköt.tart.átalak.miatt

4145 Lekötött tőketartalék

415 Értékelési tartalék

419 Mérleg szer.eredm.

**42 CÉLTARTALÉK**

421 Céltart.várható köt-re

422 Céltart. várh. költs-re

423 Egyéb céltartalék

**43 HÁTRASOR. KÖTELEZETTS.**

431 Hátrasorolt köt.kapcs.v.

432 Hátrsorolt köt. egyéb r.

433 Hátrasorolt egyéb köt.

**44 RÖVID LEJÁRATÚ KÖT.**

441 Belföldi szállító

442 Külföldi szállító

**443 RÖVID LEJ. KÖLCSÖN**

4431 Rövid lejáratú kölcsönök

4432 Átváltoztatható kötvények

444 Rövid lejáratú hitelek

**445 VEVŐKTŐL KAPOTT ELŐLEG**

4451 Vevői előleg 27% ÁFA-s

4452 Vevői előleg 12% ÁFA-s

4453 Vevői előleg 0% ÁFA-s

**446 VÁLTÓTARTOZÁSOK**

4461 Váltótartozások

447 Rövid lej.köt.kapcs.váll.

448 Lízing-Rövid lej.köt. egyéb r.

449 Egyéb rövid lej.köt.

**45 HOSSZÚ LEJ. KÖT.**

451 Hosszú lejáratú kölcsön

452 Átváltoztatható kötvények

453 Tartozások kötvénykib-ból

**454 BERUH.ÉS FEJL. HITEL**

4541 Beruházási hitel-forint-Spark

4542 Beruházási hitel - deviza

4543 Egyéb hosszú lej. hitel

4544 Lízing miatti kötelezetts

455 Egyéb hosszú lej. hitel

456 Tartós köt.kapcs. váll.

457 Tartós köt.egyéb rész.

458 Egyéb hosszú lej. köt.

461 Társasági adó

**462 SZJA**

4621 Munkáltatói SZJA

4622 Összevonható SZJA

4623 Kifizetői SZJA

4624 Osztalék 20% SZJA

4625 Osztalék 35% SZJA

4626 Cégautó SZJA

4627 Természetb.juttatás 44%

4628 SZJA 103

4629 SZJA befiz. kötelezettség

**463 EGYÉB KÖLSÉGVET. BEF.**

46301 Eü hozzájárulás

46302 Eü. hozzájárulás %-os

46303 Szociális hozzájárulás adó

46304 Jövedéki adó

46305 KIVA

46306 EFO közteherjegy

46307 Munkavállalói járulék

46308 Szakképzési hozzájárulás

46309 Vállalkozói járulék

46310 Cégautó adó

46311 Önellenőrzési pótlék

46312 Késedelmi pótlék, bírság

46313 Apeh eljárási illeték

**464 VPOP ELSZ. SZLA**

4641 VPOP vámbizt. szla

4642 VPOP elsz. szla

465 Speditőri vámelszámolás

**466 ÁFA ELSZÁMOLÁSI SZLA**

**4661 LEVONHATÓ ÁFA ÖSSZESEN**

46611 Belf.szolg.levonható áfa

46612 Import árú lev. áfa

46613 Import szolg. lev. áfa

46614 Arányosított áfa

4667 Fizetendő áfa

4668 ÁFA pénzügyi teljesítése

**469 HELYI ADÓ**

4691 Iparűzési adó

4692 Kommunális adó

4693 Építmény adó

4694 Telek adó

4695 Idegenforgalmi adó

4696 Gépjármű adó

4697 Cégautóadó

471 Jövedelem elsz. szla

472 Szép-kártya

**473 TÁRSADALOMBIZT. KÖT.**

**4731 Egészségbizt. jár. foglalkoztató**

47311 Egészségbizt. 11%

47312 Egészségbizt. jár. 5% (fogl. term.-beni)

47313 Egészségbizt. jár. 3% (fogl. pénzbeni)

47314 Egészségbizt.-term.-beni

47315 Egészségbizt.-pénzbeli

**4732 Egészségbizt. jár. dolgozó**

47321 Egészségbizt. 4 % (2006.08.31.-ig)

47322 Egészségbizt. jár. 4% (dolg. term.-beni)

47323 Egészségbizt. jár. 2% (dolg. pénzbeni)

**4733 Nyugdíjjárulék-foglalkoztató**

47331 Nyugdíjjárulék-21%

47332 Nyugdíjjárulék-term.-beni

4734 Nyugdíjjárulék levon.8%

4735 TB járulék 18,5 %

4736 Baleseti járulék 5%

4737 Táppénz hozzájárulás

4738 Egészségbizt. bef. szla.

4739 Nyugdíjbizt. bef. szla.

**474 MAGÁNNYUGDÍJPÉNZT. TAGDÍJ**

4741 Winterthur magánnypénztár

4742 Otp magánny. pénztár

4743 NN magánny. pénztár

4744 Áb-Aegon magánny. pénztár

4745 Dimenzió Magánnyugdíjpénztár

475 Tagokkal szembeni köt.

479 Szállítók áthozat 2021-ről

**48 PASSZÍV IDŐBELI ELHAT.**

481 Bev.passzív időbeli elhat

482 Passz. időb. elh. - ráf.

**483 HALASZTOTT BEV.**

4831 Negatív üzl.v.cégé.miatt

4832 Fejl.célra kap.bev.miatt

4833 Tér.nélk.kapott e.miatt

4834 Elengedett köt. miatt

**49 ÉVI MÉRLEGSZÁMLÁK**

491 Nyitó mérleg szla

492 Záró mérleg szla

493 Adózott eredm. szla

**51 ANYAGKÖLTSÉG**

**511 VÁSÁROLT ANYAGOK KÖLTSÉGE**

5111 Értékesítési áru vás

5112 Szórólap, reklámanyag

5113 Energia

5114 Üzemanyag

5115 Karbantartási anyag

5116 Gépkocsi karbatart-i anyag

**512 EGY ÉVEN BELÜL ELH.ESZK.**

5121 Tisztítószer

5122 Irodaszer,nyomtatvány

5123 Munkaruha,védőruha

5124 Kis ért. felsz. tárgyak

513 Egyéb anyagköltség

519 Anyagköltség megtér.

**52 IGÉNYBEVETT SZOLG.**

**521 SZÁLL.RAKODÁS,RAKT.**

5211 Üzemi jármű költsége

5212 Bérelt jármű költsége

5213 Taxi szolg.

5214 Egyéb szállítás

**522 BÉRELT DÍJAK**

5221 Bérleti díjak-webkamera

5222 Lízing díj

5223 Szőnyeg bérleti díj

523 Karbantartási költség

524 Hirdetés,reklám,marketing szolg.

525 Oktatás és továbbképzés

526 Utazás és kiküld.költsége

527 Könyvelés,könyvvizsgálat

528 Fordítás, tolmácsolás

**529 EGYÉB IG.VETT SZOLG.**

5291 Postaköltség

5292 Tel,rádió,fax,internet

5293 Fénymásolás,nyomdaköltség

5294 Ügyvédi-, közjegyzői díj

5295 Informatikai, szám. tech. szolg.

5296 Szakkönyv,közl.,CDjogtár

5297 Csatornadíj

5298 Érd.képv.és kamara díj

5299 Egyéb

**53 EGYÉB SZOLG. KÖLTS.**

**531 HATÓSÁGI IGAZG. EGY**

5311 Hatósági díjak

5312 Illeték

532 Pénzügyi befekt. szolg.

533 Biztosítás

534 Saját b.száll.áru adója

535 Bankköltség

536 Szaktanácsadás díja

539 Kölönféle egyéb költség

**54 BÉRKÖLTSÉG**

541 Főfoglalkozásúak bére

542 Nyugdíjasok bére

543 Főfogl. tagok bére

544 Kieg.tevékenys.tagok bére

545 Mellékfogl. tag bére

**55 SZEMÉLYI JELL.EGYÉB KIF.**

**551 MVÁLL.TAGOK SZEM.JELL.KIF**

5511 Belf.és külf.kiküld kts.

5512 Gépkocsi költségtérítés

5513 Utazási költségtérítés

5514 Étkezési hozzájárulás

5515 Lakbér hozzájárulás

5516 Lakásépítési támogatás

5517 Végkielégítés

5518 Tel. számla 20 %-os rész

5519 Egyéb szem. jellegű kifiz

552 Betegszabadság

553 Táppénzhozzájárulás

554 Önkéntes nyugdíjp.tagdíj

555 Dolgozó jav.kötött bizt.

556 Term.beni jutt.utáni SZJA

557 Újítási,szabadalmi díj

558 Megbízási,szerzői díjak

559 Reprezentációs költség

**56 BÉRJÁRULÉKOK**

**561 NYUGDÍJB.,EGÉSZSÉGB.JÁR.**

5611 Nyugdíjbizt. járulék

5612 Egészségbizt. járulék

5613 Baleseti járulék

**562 EÜ-i HOZZÁJÁRULÁS**

5621 Tételes eü-i hj.

5622 Százalékos eü-i hj.

563 Munkaadói járulék

564 Szakképzési hozzájárulás

565 Rehab.hozzájárulás

566 Szociális hozzájárulás adó

569 Egyéb bérjár.

**57 ÉRTÉKCSÖKKENÉSI LEÍRÁS**

571 Terv szerinti ért.csökk.

572 100.000 alatti eszk. écs.

**58 AKTIVÁLT SAJÁT TELJ.ÉRT.**

581 Saját term.készl.áll.vált

582 Saját előáll.eszk.akt.ért

**59 KÖLTSÉGNEM ÁTVEZ.SZLÁ.**

591 Anyagkölt.átvez. szla.

592 Igénybevett szolg.átvez.

593 Egyéb szolg.költs.átv.sz.

594 Bérköltség átvez. szla

595 Szem.jell.egy.kif.bef.sz.

596 Bérjárulék átvez. szla.

597 Értékcs.leír.átvez.szla.

**81 ANYAG JELL. RÁFORD.**

811 Anyagköltség

812 Igénybevett szolg.

813 Egyéb szolg. ért.

814 Eladott áru besz. ért.

815 Eladott(közvetített)szolg

**82 SZEMÉLYI JELL.RÁFORD.**

821 Bérköltség

822 Szem.jell.egyéb kif.

823 Bérjárulék

83 Ért.csökkenési leírás

**86 EGYÉB RÁFORDÍTÁSOK**

861 Ért.t.eszk könyvszer.ért.

**862 ÁTHÚZÓDÓ RÁFORD.**

8621 Káres.-kel kapcs. ráford.

8622 Bírs. késed.-mi kamatok

8623 Kártérítések,kötbérek

8624 Külf.telephelyen fiz.adó

8625 Költs.ellentét-re ad.tám.

863 Utolagos engedm. pü. rend

**864 CÉLTART. KÉPZÉSE**

8641 Céltart.várható köt.-re

8642 Céltart.garanc. köt.-re

8643 Egyéb céltartalék

**865 ÉRT.VESZT.TERV.FEL.ÉCS.**

8651 Készletek ért. veszt.

8652 Követelések ért.vesztése

8653 Im.jav.terven fel.écs.

8654 Tárgyi e.terv.felüli écs.

**866 ADÓK,ILL.HOZZÁJÁR.**

8661 Iparűzési adó

8662 Kommunális adó

8663 Építmény adó

8664 Kulturális járulék

8665 Idegenforgalmi adó

8666 Cégautó adó

8667 Gépjármű (súly) adó

8668 Önellenőrzés-EVA

**867 KÜLÖNFÉLE EGYÉB RÁFORD.**

8671 Behajtatlan követelés

8672 Hiányzó,megsemm.imm.javak

8673 Hiányzó,megsemm. készlet

8674 Áruk veszteségei,leltárk.

8675 Lizing díj le nem vonható áfa

**87 PÉNZÜGYI MŰV. RÁFORD.**

871 Bef.pü.eszk.árf.veszt.

872 Fizetendő kamatok

873 Ért. papír veszt.

874 Vásárolt köv. ráford.

875 Eladott köv. ráford.

876 Egyéb pü-i ráford.

**878 ÁRFOLYAMVESZTESÉG**

8781 Deviza és val.árf.veszt.

8782 Deviza eszk.köt.árf.veszt

8783 Év végi összevont árf.v.

8784 Egyéb árf. veszteség

879 Pü-i műv.egyéb ráford.

**88 RENDKÍVÜLI RÁFORD.**

881 Apport nyilv.szerinti ért

882 Megsz.rész.ny.tart.sz.ért

883 Megszűnt rész.ért.külömbs

884 Bevont rész.ny.t.szer.ért

885 Átal.miatt megsz.rész.nyt

886 Joge.gt.megsz.rész.nyt.é.

887 Saj.ü.rész bev.kori nyt.é

888 Tart.átváll.szerz.szer.ö.

889 Egyéb rendk. ráford.

**89 TÁRSASÁGI ADÓ + KÜLÖNADÓ**

891 Társasági adó

892 Különadó

893 EVA

**91 BELFÖLDI ÉRT.ÁRBEV.**

911 Pénztárgép 5 % árbevétele

912 Pénztárgép 27% árbevétele

913 Árbevételbe beszám.árkieg

914 Utolagos engedmény

915 Visszáru helyesb. szla.

916 Szav.miatti utólagos eng.

917 Termékértékesítés árbevétele-számla

918 Jutalék bevétele

919 Nyújtott szolg. árbev.

**92 EXP.ÉRT.NETTÓ ÁRBEV.**

921 Exportért nettó árbev.

922 Exp.kapcs.külf.száll.

**96 EGYÉB BEVÉTELEK**

961 Ért.tárgyi eszköz

962 Ért. köv. elismert értéke

**963 MÉRLEGK-IG.PÜ.REND BEV.**

9631 Káresem.kapcsolat bev.

9632 Kapott bírságok,fekbérek

9633 Behajt.leírt köv.kap.

9634 Költs.ellentét.kapott tám

9635 S Conto

9636 Utolag kapott eng.pü rend

964 Utolag kapott eng.

965 Céltartalék felhaszn.

**966 VISSZAÍ.ÉRTÉKV.T.F.ÉCS.**

9661 Készletek visszaí.ért.v.

9662 Köv.visszaírt ért.veszt.

9663 Im.jav.visszaírt t.f.écs.

9664 T.eszk.visszaírt t.f.écs.

**967 VISSZAF.KÖT.NÉLK.TÁM.**

9671 Költségvetésből támogatás

9672 Önkormányzattól kap.tám.

9673 Elkül.alapból kapott tám.

9674 Mg-i és élelm-ip exp. tám

968 Bizt.visszaig.kártér.

**969 KÜLÖNFÉLE EGYÉB BEV.**

9691 Áruk leltárértékelési kül

9692 Neg.üzl.v.cégért.leírt ö.

9693 Igényelt támogatások

9694 Kerekítési különbözetek

**97 PÜ-i MŰVELETEK BEVÉTELE**

971 Kapott oszt.kapcs.váll.

972 Egyéb kapott osztalék

973 Kapcs.rész.árf.nyer.

974 Egyéb ért.rész.árf.ny.

975 Bef. pü-i eszk. árf. nyer

976 Egyéb kapott kamatok

977 Pénzü.műv.egyéb bev.

**978 ÁRFOLYAMNYERESÉG**

9781 Deviza átvált.árf.nyer.

9782 Külf.pénzért.szóló árf.ny

9783 Év végi összevont árf. ny

9784 Egyéb árf.nyereségek

979 Egyéb pü-i bevétel

**98 RENDKIVÜLI BEVÉTEL**

981 Apportált eszk. ért.

982 Átvett eszk. ért.

983 Megsz.rész.jutó s. tőke

984 Visszavás.saj.üzl.rész.

**985 EGYÉB RENDKIV. BEV.**

9851 Tér.nélk.átv.eszk.piaci.é

9852 Hitelező ált.eng.köt.

9853 Fejlesztésre kap.tám.

9854 Elévült kötelezettség

9855 Kerekítési különbözet

986 Átal. megszűnt r.s.tőke ö

987 Biztosítótól kártérítés

**LELTÁROZÁSI SZABÁLYZAT**

**A leltározással kapcsolatos fogalmak és általános kérdések**

Leltározás a társaság kezelésébe vagy használatába adott, valamint tulajdonában lévő eszközök (aktívák) és a források (passzívák), továbbá a birtokában lévő idegen eszközök valóságnak megfelelő felmérése, és az esetleges hiányok és többletek megállapítása.

A leltározás biztosítja a tulajdon védelmét. A mérleget a szabályszerűen végrehajtott leltár alapján helyesbített, bizonylatokkal alátámasztott és ellenőrzött könyvviteli nyilvántartások és az időszakra vonatkozó főkönyvi kivonat alapján kell elkészíteni.

A leltár olyan kimutatás, amely az eszközök és a források tényleges állományának mennyiségét és értékét - meghatározott napra vonatkoztatva - tartalmazza.

A készletek leltárának időpontja minden év december 31. napja.

Pénzeszközök leltárának időpontja minden év december 31. napja.

Egyéb eszközök és források leltározásának időpontja minden év december 31. napja.

**A leltározás tartalmi követelményei**

- a mérleg valódiságának biztosítása;

- a helyes eszköz és forrásállományok megállapítása;

- a valós eredmény kimutatása;

- a könyvelés ellenőrzése, bizonylati fegyelem megerősítésének elősegítése;

- a társaság tulajdonának védelme;

- a tulajdont kezelők elszámoltatása.

**A leltár tartalmi követelményei**

A teljesség értelmében a leltárnak a társaság valamennyi eszközét és forrását tartalmaznia kell, függetlenül attól, hogy azok a leltározás időpontjában a társaság vagy más birtokában vannak.

Azokat az eszközöket, amelyek nem képezik a társaság tulajdonát, de a birtokában vannak, érték nélkül kell szerepeltetni a leltárban. Az így készült leltárt a tulajdonosnak meg kell küldeni.

A valódiság biztosítása céljából a leltárnak a valós helyzetet (helyes értéket és tényleges mennyiséget) kell tartalmaznia.

Ennek megfelelően minden eszközt méréssel, számlálással, tényleges mennyiségi felvétellel leltárba kell venni.

Az áttekinthetőség céljából az eszközöket a leltározási helyek szerint, ezen belül fajta, típus és minőség, valamint méret szerint kell elkülöníteni.

**A leltár alaki követelményei**

- A leltárbizonylatok és dokumentációs anyag egyértelmű, hiánytalan kitöltése.

- A szükséges nyilatkozatok megtétele és csatolása.

- Az aláírások megléte.

**A leltár tartalma**

A leltárnak a következő adatokat kell tartalmaznia

- a társaság nevét,

- a leltár megjelölését,

- a leltározási hely megjelölését,

- a bizonylatok számát

- a leltározás megkezdésének és befejezésének időpontját,

- a leltár fordulónapját,

- a leltározott eszközök és források szabatos meghatározását,

- a leltározott eszközök és források ténylegesen talált mennyiségét, egységárát és összértékét,

- a leltárkülönbözetek kimunkálását (hiányok és többletek kompenzálását),

- a leltározás végrehajtásáért és ellenőrzéséért felelős, valamint a számadásra kötelezett személyek aláírását.

**Leltározási ütemterv**

A társaságnak minden évben leltározási ütemtervet kell készítenie. Ebben rögzítenie kell az év végi leltározás munkaprogramját.

Ennek tartalmaznia kell:

- a leltározás előkészítésével, a leltár felvételével, ellenőrzésével kapcsolatos munkafolyamatokat, a munkafolyamatok megkezdésének és befejezésének tervezett időpontját,

- a munkafolyamatok elvégzéséért és ellenőrzéséért felelős személyek megnevezését.

A leltározási ütemtervtől eltérni csak kivételes esetben, az ügyvezető írásbeli engedélyével szabad.

**A leltározás módja**

- mennyiségi felvétellel

- egyeztetéssel.

A tényleges mennyiségi felvétellel kell a leltározást elvégezni

- pénztárkészlet,

- a tovább nem számlázott közvetített szolgáltatás,

- befejezetlen beruházás,

- gépek, berendezések, járművek és felszerelési tárgyak esetében, abban az évben, amikor a leltár nem egyeztetéssel történik,

- eszközök és tartozékaik,

- anyagok, készletek, alkatrészek esetén.

A mennyiségi felvételt nem igénylő leltár egyeztetéssel történik.

Ide tartoznak:

- az adósok folyószámla-kivonatai (egyenlegközlő egyeztető levél),

- az analitikus nyilvántartások alapján történő egyeztetés,

- egyéb követelések és tartozások,

- a szállítás alatt lévő áruk, eszközök,

- a kölcsönadott eszközök,

- az állandó használatra kiadott eszközök.

**A leltározás időpontja**

A leltárfelvételt a fordulónapot (december 31-ét) megelőző utolsó, vagy az azt követő első munkanapon kell végrehajtani az alábbi eszközöknél:

- a házipénztár pénzkészlete, értékpapírok,

- az idegen eszközök,

- a készletek, függetlenül attól, hogy hol tárolják,

- szállítás alatt lévő, de már a társaság tulajdonát képező készletek,

- az immateriális javak, tárgyi eszközök.

b) Azoknál a nagy volumenű és/vagy a szerteágazó területen lévő eszközöknél, aminél a fordulónapi leltár nem oldható meg, a fordulónapot megelőzően 30 nappal lehet megkezdeni a felvételt és a forduló napot követő 30 napon belül be kell fejezni. A felvétel időpontja és a fordulónap között eltelt időszak alatti esetleges változásokat külön kell rögzíteni, azokról szükség esetén pótlólagosan nyomtatványt kell kiállítani.

Ebbe a körbe tartoznak

- a lízingelt eszközök,

- az adósok folyószámlái,

- egyeztetéssel történő leltározás (máshol ki nem emelt eszközök és források).

c) Az immateriális javakat, a tárgyi eszközöket

- évente egyeztetéssel,

- minden 3. évben mennyiségi felvétellel a leltározási év utolsó negyedévében kell leltározni.

A beszerzéskor azonnal értékcsökkenéssel elszámolt kis értékű immateriális javakat, tárgyi eszközöket nem kell leltározni.

Leltár a szabályszerűen végrehajtott, helyesbített és ellenőrzött - a főkönyvi könyveléssel egyező - analitikus nyilvántartásról készült jegyzőkönyv is.

**A leltározás előkészítése**

Az évenként leltározási ütemtervben (leltárutasítás) kell kijelölni a leltározásban résztvevő személyeket.

A leltározás vezetőjét és az ellenőr(öke)t az ügyvezető jelöli ki.

A leltározás vezetőjének feladata:

- a leltár előkészítése,

- a leltározók kijelölése,

- technikai lebonyolítás megszervezése,

- a leltározás ellenőrzése.

Leltározók

A leltározás tényleges munkáját a leltározók végzik. A leltározókat célszerű úgy kijelölni, hogy saját munkaterületükön dolgozzanak, mivel gyakorlati ismereteik révén felgyorsítható a leltárfelvétel.

Leltárellenőr(ök)

A leltár felvételével kapcsolatos ellenőri teendőket a leltárellenőrök végzik. A leltározás vezetőjének irányítása alatt állnak, neki tartoznak felelősséggel.

A leltár előkészítés egyéb feladatai

A leltározás előkészítése során a leltározás alábbi feltételeit biztosítani kell:

- az elvégzendő feladatok felmérése és meghatározása,

- a feladatok elvégzéséhez szükséges munkaerő és munkaeszközök,

- megfelelő időtartam a végrehajtásra,

- a feleslegessé vált készlet leltár előtti selejtezése,

- a szükséges átminősítések végrehajtása,

- munkahelyen lévő, használatba még nem vett új eszközök elkülönítése,

- a leltározáshoz nyomtatványok biztosítása,

- a leltározás bizonylati rendjének érvényesítését.

A leltározás előkészítése az ügyvezető feladata, a munkában a másik tulajdonos is részt vesz.

A leltározás előkészítése az ügyvezető feladata.

**A leltározás menete**

A leltározást a leltározási ütemtervben meghatározott időpontokban kell végrehajtani.

A leltározás alatt az eszközöket eszközfajtánként, a tényleges állapotnak megfelelően kell számlálással, egyeztetéssel felmérni.

A feltárt leltártöbbleteket elkülönítetten kell kezelni.

A leltározott eszközök adatait leltárívekre kell felvezetni, ide értve az idegen tulajdonú eszközöket is.

A leltárfelvételi nyomtatványokat olvashatóan kell kitölteni, azokon radírozni, számokat átírni nem szabad. A leltárfelvételi íveket (lapokat) a felvételért felelősök aláírásukkal hitelesítik.

A leltározott eszközök azonosítóit (megnevezés, gyártási szám stb.) a leltárfelvételi íven minden esetben fel kell tüntetni.

A leltárakat tételesen kell felvenni. A leltározott tárgyakat ellenőrzést szolgáló megjelöléssel (pl. szelvény felragasztásával) kell ellátni, ami a leltározás kiértékeléséig nem távolítható el.

A társaság eszközeit és forrásait az alábbi részletezés szerint kell számba venni:

- lízingelt eszközök,

- immateriális javak,

- tárgyi eszközök,

- befejezetlen beruházások,

- kereskedelmi áruk,

- raktári anyagkészletek,

- tovább nem számlázott közvetített szolgáltatások,

- egyéb eszközök és források.

**A leltározás ellenőrzése**

A leltározás szabályos elvégzéséért a leltárfelelősökön kívül a leltárellenőrök is felelősséggel tartoznak.

A leltárellenőrök a leltárakat szúrópróbaszerűen ellenőrzik.

Amennyiben a leltárellenőrök szabálytalanságot észlelnek, menet közben meg kell tenniük a szükséges intézkedéseket, s arról soron kívül értesíteniük kell a leltározás felelősét.

A leltárellenőrök jelentésüket a leltározást követő 24 órán belül kötelesek leadni a leltárfelelősnek. A jelentésben tételesen fel kell sorolni az ellenőrzött eszközök adatait (megnevezés, leltárív száma, leltározott és tényleges mennyiség, eltérés).

A kijelölt leltárellenőr akadályoztatása esetén az ügyvezető köteles helyettest kijelölni.

A leltár ellenőrzését az ügyvezető a könyvekben szereplő összeggel összevetve végzi el.

**A leltározás végrehajtásának, a leltárak eredményének értékelése**

A leltárfelelős a leltározás befejezése után leltározási jegyzőkönyvet köteles készíteni, amelyeket el kell juttatni az ügyvezetőhöz.

A leltár-összefoglaló jelentésben ki kell térni az előkészítésre, a lebonyolítás módjára és a leltár eredményére. Az eltéréseket indokolni, az okokat tisztázni kell. Fel kell tárni, hogy a keletkezett eltérésekért megállapítható-e felelős, és nyilatkoznia kell arról, hogy javasol-e felelősségre vonást, s ha igen, milyen formában.

A leltár-összefoglaló jelentések a társaság egyszerűsített éves beszámolójának alapját képezik, ezért azokat különös gonddal (a tartalmi kérdésekre kitérve) kell elkészíteni.

A leltár - összefoglaló alapján készített - az ügyvezető által jóváhagyott - könyvelendő eltéréseket a tárgyévet követő év január 31-ig könyvelésre át kell adni.

A leltározás szabályszerű végrehajtásáért az ügyvezető a felelős.

A társaság a leltározási bizonylatokat 8 évig köteles megőrizni.

Az ügyvezető a leltározás befejezése után leltározási jegyzőkönyvet készít, ezt a leltárfelvételi ívekhez csatolja. A leltárfelvételi íveket aláírja, és aláírásával elismeri az abban foglaltak helyességét.

A leltározási jegyzőkönyvben az eltéréseket részletezni kell.

A jegyzőkönyv, mely megfelel egy leltár összefoglaló jelentésnek, a társaság egyszerűsített éves beszámolójának alapját képezi.

A leltározási bizonylatokat 8 évig meg kell őrizni.